খড়্গপুরের বর্ষীয়ান তৃণমূল নেতা জহর পাল করোনা সংক্রমিত! মেদিনীপুর থেকে কলকাতা, অনুগামীর ভর্তিতে সক্রিয় শুভেন্দু » The Bengal Post\nHome Corona Hospital খড়্গপুরের বর্ষীয়ান তৃণমূল নেতা জহর পাল করোনা সংক্রমিত! মেদিনীপুর থেকে কলকাতা, অনুগামীর...\nখড়্গপুরের বর্ষীয়ান তৃণমূল নেতা জহর পাল করোনা সংক্রমিত! মেদিনীপুর থেকে কলকাতা, অনুগামীর ভর্তিতে সক্রিয় শুভেন্দু\nCorona infected senior TMC leader of Kharagpur Mr Jahar Pal\nদ্য বেঙ্গল পোস্ট প্রতিবেদন, পশ্চিম মেদিনীপুর, ১৬ অক্টোবর: পশ্চিম মেদিনীপুর জেলা তৃণমূলের অন্যতম অভিজ্ঞ নেতা তথা জেলার অন্যতম সহ-সভাপতি জহর পাল (৬৬) করোনা সংক্রমিত হলেন। নিউমোনিয়া’র প্রভাব থাকায় এবং প্রবল শ্বাসকষ্ট থাকায়, কোনোরকম ঝুঁকি নিতে চাননি তাঁর পরিবারের সদস্যরা। পরিবহন মন্ত্রী শুভেন্দু অধিকারী’র সক্রিয় সহযোগিতায় তাঁকে কলকাতার এক নামকরা বেসরকারি হাসপাতালে ভর্তি করা হয়েছে রাত্রি ১ টা (১৬ অক্টোবর) নাগাদ। বৃহস্পতিবার (১৫ অক্টোবর) দুপুরে, জেলা তৃণমূল তথা খড়্গপুরের তৃণমূল নেতৃবৃন্দ যখন ব্যস্ত মহামিছিল এবং পুজো উদ্বোধন’কে কেন্দ্র করে, ঠিক সেই সময়ই জ্বর, বুকে ব্যাথা এবং শ্বাসকষ্ট নিয়ে মেদিনীপুর শহরের বেসরকারি হাসপাতালে আসেন জহর বাবু। সঙ্গে ছিলেন, তাঁর ছেলে তথা খড়্গপুর শহর যুব তৃণমূলের সভাপতি অসিত পাল, জেলা পরিষদের কৃষি কর্মাধ্যক্ষ রমাপ্রসাদ গিরি সহ গুটিকয়েক তৃণমূল নেতা-কর্মী এবং তাঁর প্রিয়জন ও ঘনিষ্ঠরা। বেসরকারি হাসপাতালের এমার্জেন্সি’তে তাঁকে প্রাথমিক ভাবে পরীক্ষা-নিরীক্ষার পর চিকিৎসকেরা নিউমোনিয়া এবং কোভিডের উপসর্গ খুঁজে পান। এরপর তাঁর কোভিড টেস্ট হলে, কয়েকঘন্টা পর রিপোর্ট (ট্রুনেট পদ্ধতিতে ব Truenat Test) আসে পজিটিভ! এরপরই, পরিবারের সদস্য ও ঘনিষ্ঠ জনেরা রীতিমতো দুঃশ্চিন্তায় পড়েন! তাঁরা পরিবহন মন্ত্রী তথা সদ্য করোনা মুক্ত শুভেন্দু অধিকারী’র সহযোগিতা ও পরামর্শ চান। তাঁদের আশ্বস্ত করে, পরিবহন মন্ত্রী শুভেন্দু অধিকারী বর্ষীয়ান তৃণমূল নেতা জহর বাবু’কে কলকাতার এক নামকরা বেসরকারি হাসপাতালে ভর্তির ব্যবস্থা করে দেন। শুধু তাই নয়, প্রথম থেকে শেষ পর্যন্ত পুরো বিষয়টিই তিনি তদারকি করেন বলে জানা যায়, জেলা তৃণমূলের অপর নেতা তথা জেলার কৃষি কর্মাধ্যক্ষ রমাপ্রসাদ গিরি’র মাধ্যমে। প্রসঙ্গত উল্লেখ্য, জেলার রাজনীতিতে খড়্গপুর পৌরসভার প্রাক্তন পৌরপ্রধান তথা বিদায়ী কাউন্সিলর জহর বাবু বরাবরই শুভেন্দু অধিকারী’র ঘনিষ্ঠ অনুগামী হিসেবে পরিচিত। রমাপ্রসাদ গিরিও শুভেন্দু ঘনিষ্ঠ এবং ‘দাদার অনুগামী’ হিসেবেই নিজেকে তুলে ধরতে স্বাচ্ছন্দ্য বোধ করেন।\nমন্ত্রী শুভেন্দু অধিকারী’র সাথে জহর পাল :\nজহর বাবু’র ঘনিষ্ঠ সূত্রে জানা যায়, গত কয়েকদিন ধরেই তিনি জ্বর ভুগছিলেন। সম্প্রতি, শ্বাসকষ্ট শুরু হওয়ায় ষাটোর্ধ্ব এই তৃণমূল নেতা’কে মেদিনীপুর শহরের বেসরকারি হাসপাতালে নিয়ে আসা হয়। এরপর, সন্ধ্যা নাগাদ তাঁর করোনা রিপোর্ট পজিটিভ আসে। বৃহস্পতিবার রাত্রি ১০ টা নাগাদ মন্ত্রী শুভেন্দু অধিকারী’র ব্যবস্থাপনায় তাঁকে নিয়ে পরিবারের সদস্যরা কলকাতার দিকে রওনা হয়ে যান। রাত্রি ১ টা নাগাদ বেসরকারি হাসপাতালে তাঁকে ভর্তি করা হয় বলে জানা যায়। তাঁর শারীরিক অবস্থা খুব একটা স্থিতিশীল নয় বলেই জানা গেছে। কোভিডের সবথেকে কমন (বা সাধারণ) এবং মারাত্মক উপসর্গ ‘নিউমোনিয়া’ গ্রাস করায়, তাঁকে নিয়ে যে দুঃশ্চিন্তা থেকেই যাচ্ছে, তা ঘনিষ্ঠজনেরাই জানাচ্ছেন। প্রসঙ্গত উল্লেখ্য, করোনা পর্বের শুরু’র দিকে জহর বাবু বিভিন্ন সমাজসেবামূলক কাজকর্ম থেকে শুরু করে রাস্তায় নেমে মাস্ক বিতরণ সবকিছুই করেছেন। কিন্তু, সম্প্রতি কিছুদিন হল, সমস্ত ধরনের কর্মসূচি থেকে তিনি সরে এসেছিলেন, শারীরিক অসুস্থতাজনিত কারণে। তবে, সক্রিয় ছিলেন তাঁর ছেলে তথা সদ্য (১৫ সেপ্টেম্বর) যুব তৃণমূলের শহর সভাপতি নির্বাচিত হওয়া অসিত পাল।\nমন্ত্রী শুভেন্দু অধিকারী র সঙ্গে জহর পাল ও অসিত পাল :\nমাস্ক বিতরণে জহর পাল (ফাইল ছবি) :\nঅন্যদিকে, পশ্চিম মেদিনীপুর জেলা তৃণমূলের সম্পাদক তথা অন্ধ্রা ইয়ং মেন্স অ্যাসোসিয়েশনের প্রেসিডেন্ট (সভাপতি) সূর্যপ্রকাশ রাও (৬৩) এর করোনা রিপোর্ট মঙ্গলবার (১৩ অক্টোবর) রাতে পজিটিভ এসেছে বলে জানা গেছে তাঁর ঘনিষ্ঠ সূত্রে। খড়্গপুরের রাজনৈতিক জগতে সূর্য প্রকাশ অত্যন্ত সুপরিচিত নাম। তাঁর দ্রুত আরোগ্য কামনা করেছেন তাঁর অনুগামী তথা দলীয় কর্মী সমর্থকেরা।\nসূর্যপ্রকাশ রাও (৬৩) করোনা সংক্রমিত :\nPrevious articleকরোনা আক্রান্ত কিংবদন্তি সঙ্গীতশিল্পী কুমার শানু\nNext articleউপসর্গহীন করোনায় মৃত্যু! চলে গেলেন বিখ্যাত বাচিক শিল্পী প্রদীপ ঘোষ


SELECT bn_content.*, bn_bas_category.*, DATE_FORMAT(bn_content.DateTimeInserted, '%H:%i %e %M %Y') AS fDateTimeInserted, DATE_FORMAT(bn_content.DateTimeUpdated, '%H:%i %e %M %Y') AS fDateTimeUpdated, bn_totalhit.TotalHit FROM bn_content INNER JOIN bn_bas_category ON bn_bas_category.CategoryID=bn_content.CategoryID INNER JOIN bn_totalhit ON bn_totalhit.ContentID=bn_content.ContentID WHERE bn_content.Deletable=1 AND bn_content.ShowContent=1 AND bn_content.ContentID=127073 LIMIT 1\nপ্রকাশিত: ১৪:১৩ ১৮ আগস্ট ২০১৯ আপডেট: ১৪:৩৬ ১৮ আগস্ট ২০১৯\nজারিন খান এবং সালমান খান\nবলিউডের সবথেকে ‘এলিজিবল ব্যাচেলর’ সালমান খান। তিনি এবার অবশেষে বিয়ের পিঁড়িতে বসতে চলেছেন। পাত্রী কে জানেন? ‘বীর’ ও ‘যুবরাজ’ ছবিতে সালমানের সহ অভিনেত্রী জেরিন খান। সম্প্রতি এক সাক্ষাতকারে এমনটাই জানিয়েছেন অভিনেত্রী নিজেই।\nসাক্ষাতকারে জেরিনকে জিজ্ঞাসা করা হয়েছিল সালমান, করণ সিং গ্রোভার ও গৌতম রোডের মধ্যে কাকে তিনি মারতে চান এবং কার সঙ্গে সম্পর্কে জড়াতে চান? আর কাকেই বা বিয়ে করতে চান? উত্তরে জেরিন বলেন, আমি কাউকেই মারতে চাই না। আবার বিয়েতেও বিশ্বাস রাখি না। আমার মতে বিয়ে একটা স্বচ্ছ প্রতিষ্ঠান, তবে বর্তমান যুগে এসে এটা একটা ঠাট্টার বিষয় হয়ে দাঁড়িয়েছে। তবে করণ ও গৌতম দুজনেই যেহেতু বিবাহিত, তাই সালমানের সঙ্গেই সম্পর্কে জড়াতে চাই। তার সঙ্গে আমার বিয়ে হচ্ছে এমন গুজব ছড়াতেও আমার বেশ ইচ্ছে করে।\nপ্রসঙ্গত, শেষবার জেরিন খানকে দেখা গিয়েছিল ‘আকসর ২’, ‘হেট স্টোরি ৩’ ও ‘১৯২১’ ছবিতে। তবে বক্স অফিসে এই দুটি ছবিই সে ভাবে ছাপ ফেলতে পারেনি। শোনা যাচ্ছে, এবার তেলুগু ছবিতে অভিষেক করতে চলেছেন জেরিনের।


এ. কে. এম. ফজলুর রহমান মুন্শী | প্রকাশের সময় : ১৩ সেপ্টেম্বর, ২০১৯, ১:০৭ এএম\nবর্তমান বিশ্বের শিক্ষিত সমাজের লোকদের মধ্যে এমন লোক খুঁজে পাওয়া দুষ্কর হবে যারা ‘ইয়াজুজ’ ‘মা’জুজের’ নাম শোনেনি। আল কোরআনের সূরা কাহাফ এবং সূরা আম্বিয়ায় ইয়াজুজ মা’জুজের কথা উল্লেখ করা হয়েছে। আসুন, এবার সেদিকে নজর দেয়া যাক।\nক. ইরশাদ হয়েছে, ‘এবং সম্ভব নয় আমার ইচ্ছায় বিনাশকৃত পল্লীবাসীরা ফিরে আসবে। যতদিন না ইয়াজুজ মা’জুজ উন্মুক্ত ও প্রত্যেক উচ্চ ভ‚মি হতে বহির্গত হবে। খাঁটি শাস্তির ওয়াদা আসন্ন হলেই কাফেরদের চক্ষু স্থির হয়ে যাবে, বলতে থাকবে- হায় দুর্ভাগ্য আমাদের, আমরা এ হতে গাফিল ছিলাম, বরং আমরা ছিলাম জালেম ও সীমা লংঘনকারী। (সূরা আম্বিয়া : আয়াত ৯৫-৯৭)।\nখ. ইরশাদ হয়েছে, ‘তারা আপনাকে যুলকারনাইন সম্পর্কে জিজ্ঞাসা করে। বলুন, আমি তোমাদের কাছে তাঁর কিছু অবস্থা বর্ণনা করব। আমি তাকে পৃথিবীতে প্রতিষ্ঠিত করেছিলাম এবং প্রত্যেক বিষয়ের কার্যোপকরণ দান করেছিলাম। অতঃপর তিনি এক কার্যোপকরণ অবলম্বন করলেন। অবশেষে তিনি যখন সূর্যের অস্তাচলে পৌঁছলেন; তখন তিনি সূর্যকে এক পঙ্কিল জলাশয়ে অস্ত যেতে দেখলেন এবং তিনি সেখানে এক স¤প্রদায়কে দেখতে পেলেন। আমি বললাম, হে যুলকারনাইন! আপনি তাদের শাস্তি দিতে পারেন অথবা তাদের সদয়ভাবে গ্রহণ করতে পারেন।\nতিনি বললেন, যে কেউ সীমা লঙ্ঘনকারী হবে আমি তাকে শাস্তি দেবো। অতঃপর তিনি তাঁর পালনকর্তার কাছে ফিরে যাবেন। তিনি তাকে কঠোর শাস্তি দেবেন। এবং যে বিশ্বাস স্থাপন করে ও সৎকর্ম করে তার জন্য প্রতিদান রয়েছে কল্যাণ এবং আমার কাজে তাকে সহজ নির্দেশ দেবো। অতঃপর তিনি এক উপায় অবলম্বন করলেন।\nঅবশেষে তিনি যখন সূর্যের উদয়াচলে পৌঁছলেন, তখন তিনি তাকে এমন এক স¤প্রদায়ের ওপর উদয় হতে দেখলেন, যাদের জন্য সূর্যতাপ থেকে আত্মরক্ষার কোনো আড়াল আমি সৃষ্টি করিনি। প্রকৃত ঘটনা এমনিই। তার বৃত্তান্ত আমি সম্যক অবগত আছি। আবার তিনি এক পথ ধরলেন। অবশেষে যখন তিনি দুই পর্বত প্রাচীরের মধ্যস্থলে পৌঁছলেন, তখন তিনি সেখানে এক জাতিকে পেলেন, যারা তাঁর কথা একেবারেই বুঝতে পারছিল না।\nতারা বলল, হে যুলকারনাইন, ইয়াজুজ ও মা’জুজ দেশে অশান্তি সৃষ্টি করেছে। আপনি বললে আমরা আপনার জন্য কিছু কর ধার্য করব এই শর্তে যে, আপনি আমাদের ও তাদের মধ্যে একটি প্রাচীর নির্মাণ করে দেবেন। তিনি বললেন, আমার পালনকর্তা আমাকে যে সামর্থ্য দিয়েছেন, তাই যথেষ্ট।\nঅতএব, তোমরা আমাকে শ্রম দিয়ে সাহায্য করো। আমি তোমাদের ও তাদের মধ্যে একটি সুদৃঢ় প্রাচীর নির্মাণ করে দেবো। তোমরা আমাকে লোহার পাত এনে দাও। অবশেষে যখন পাহাড়ের মধ্যবর্তী ফাঁকা স্থান পূর্ণ হয়ে গেল, তখন তিনি বললেন, তোমরা হাঁপরে দম দিতে থাক। অবশেষে যখন তা আগুনে পরিণত হলো, তখন তিনি বললেন, তোমরা গলিত তামা নিয়ে এসো, আমি তা এর ওপর ঢেলে দেই।\nঅতঃপর ইয়াজুজ ও মা’জুজ তার ওপর আরোহণ করতে পারল না এবং তা ভেদ করতেও সক্ষম হলো না। যুলকারনাইন বললেন, এটা আমার পালনকর্তার অনুগ্রহ। আমার পরওয়ারদিগারের ওয়াদা পূর্ণ হলে তিনি তা চ‚র্ণ-বিচ‚র্ণ করে দেবেন। আমার পরওয়ারদিগারের ওয়াদা সত্য। (সূরা কাহাফ : আয়াত ৮৪-৯৮)।\nMd Harun Md Harun ১৩ সেপ্টেম্বর, ২০১৯, ২:০১ এএম says :00\nতারা বলল, হে জুলকারনাইন! ইয়াজুজ ও মাজুজ তো পৃথিবীতে নৈরাজ্য সৃষ্টি করছে। আমরা কি আপনাকে খরচ দেব যে আপনি আমাদের ও তাদের মধ্যে এক প্রাচীর গড়ে দেবেন? [সুরা : কাহফ, আয়াত : ৯৪\nMannan Bhuiyan ১৩ সেপ্টেম্বর, ২০১৯, ২:০২ এএম says :00\nMd Foyej Ullah ১৩ সেপ্টেম্বর, ২০১৯, ২:০২ এএম says :00\nইয়াজুজ-মাজুজ সম্পর্কে সর্বাধিক বিশুদ্ধ হাদিস হচ্ছে নাওয়াস ইবনে সামআন (রা.)-এর হাদিসটি। ওই হাদিসের শুরুর অংশ আগের পর্বে উল্লেখ করা হয়েছে। সেখানে বলা হয়েছে, কিয়ামতের আগে দাজ্জালের আবির্ভাব ঘটবে। সে চারদিকে বিপর্যয় সৃষ্টি করবে। গোটা পৃথিবী ফিতনায় ভরে যাবে। এ অবস্থায় ঈসা (আ.)-এর আগমন ঘটবে। তিনি দাজ্জালকে হত্যা করবেন। এর মাধ্যমে দাজ্জালের ফিতনা চিরতরে ধ্বংস হবে।\nMd Hasan ১৩ সেপ্টেম্বর, ২০১৯, ২:০৪ এএম says :00\nKamal Pasha Jafree ১৩ সেপ্টেম্বর, ২০১৯, ২:০৫ এএম says :00\nইয়াজুজ-মাজুজ আছে এবং নির্ধারিত সময়ে সারা পৃথিবী জুড়ে এদের বিস্তার ঘটবে।এ কথা যুক্তি-তর্ক ছাড়াই আমাদের বিশ্বাস করে নিতে হবে।\nMd Abu Sayed ১৩ সেপ্টেম্বর, ২০১৯, ২:০৫ এএম says :00\nRafiq bin Sayeed ১ জুলাই, ২০২১, ৮:২৬ এএম says :00\nব্যাখ্যা সহ বিস্তারিত বর্ণনা করলে ভালো হতো।


সর্বশেষ জান্নাতে প্রবেশ করবেন যে ব্যক্তি! - NipoBD||Technology Learn Bangla\nHome / Islamic Stories / সর্বশেষ জান্নাতে প্রবেশ করবেন যে ব্যক্তি!\nসর্বশেষ জান্নাতে প্রবেশ করবেন যে ব্যক্তি!\nরাসূল সাল্লাল্লাহু আলাইহি ওয়াসাল্লাম বলেছেন সর্ব শেষ যে ব্যক্তি জান্নাতে প্রবেশ করবে, সে একজন পুরুষ। কখনো সে হাটবে, কখনো উপুড় হয়ে চলবে, কখনো আগুন তাকে ঝলসে দিবে। যখন এ পথ অতিক্রম করে সামনে চলে যাবে, তখন সে তার দিকে ফিরে বলবে: বরকতময় সে আল্লাহ, যিনি আমাকে তোমার থেকে মুক্তি দিয়েছেন। আল্লাহ আমাকে এমন জিনিস দান করেছেন, যা আগে-পরের কাউকে তিনি দান করেননি।\nঅতঃপর তার জন্য একটি বৃক্ষ উম্মুক্ত করা হবে। সে বলবে, হে আল্লাহ! এ বৃক্ষের কাছে নিয়ে যাও, যাতে এর ছায়াতলে আশ্রয় নিতে পারি, এর পানি পান করতে পারি। আল্লাহ বলবেন: হে বনি আদম, আমি যদি তোমাকে এটা প্রদান করি, তুমি নিশ্চয় আরেকটি প্রার্থনা করবে। সে বলবে: না, হে আমার রব! সে এর জন্য ওয়াদাও করবে। আল্লাহ বার বার তার অপরাগতা গ্রহণ করবেন। কারণ, সে এমন জিনিস দেখবে যার উপর তার ধৈর্যধারণ সম্ভব হবে না।\nঅতঃপর আল্লাহ তার কাছে নিয়ে যাবেন, সে তার ছায়ায় আশ্রয় নিবে, তার পানি পান করবে। অতঃপর আগের চেয়ে উত্তম আরেকটি বৃক্ষ তার জন্য উম্মুক্ত করা হবে। তখন সে বলবেঃ হে আমার রব! এ বৃক্ষের কাছে নিয়ে যাও, এর ছায়াতলে আশ্রয় নিব, এর পানি পান করব। এ ছাড়া আর কিছু প্রার্থনা করব না।\nতখন আল্লাহ তাকে মনে করিয়ে দিবেন ‘হে বনি আদম, তুমি কি আমার সাথে ওয়াদা করনি যে, আর কিছু প্রার্থনা করবে না? এর কাছে যেতে দিলে তুমি আরো অন্য কিছু প্রার্থনা করবে। অতঃপর সে প্রার্থনা না করার ওয়াদা করবে। আল্লাহ তার অপরাগতা কবুল করবেন, কারণ সে এমন জিনিস দেখবে, যার ওপর তার ধৈর্যধারণ সম্ভব হবে না। অতঃপর তাকে সে গাছের নিকটবর্তী করা হবে। সে তার ছায়াতলে আশ্রয় নিবে, তার পানি পান করবে।\nঅতঃপর জান্নাতের দরজার নিকট আরেকটি বৃক্ষ উম্মুক্ত করা করা হবে, যা আগের দুই বৃক্ষ থেকেও উত্তম। সে বলবে : হে আল্লাহ, এ বৃক্ষের নিকটবর্তী কর, আমি তার ছায়াতলে আশ্রয় নিব, তার পানি পান করব, আর কিছু প্রার্থনা করব না। আল্লাহ্ বলবেন, ‘হে বনি আদম, তুমি আর কিছু প্রার্থনা না করার ওয়াদা করনি? সে বলবে, হ্যাঁ, তবে, এটাই শেষ, আর কিছু চাইব না। আল্লাহ তার অপরাগতা কবুল করবেন। কারণ, সে এমন জিনিস দেখবে, যার ওপর ধৈর্যধারণ করা তার পক্ষে সম্ভব হবে না। আল্লাহ তার নিকটবর্তী করবেন। যখনতার নিকটবর্তী হবে, তখন সে জান্নাতবাসীদের আওয়াজ শুনতে পাবে।\nসে বলবে, হে আমার রব! আমাকে এতে প্রবেশ করাও। আল্লাহ বলবেনঃ হে বনি আদম, তোমার চাওয়া আর শেষ হবে না। তোমাকে দুনিয়া এবং এর সাথে দুনিয়ার সমতুল্য আরো প্রদান করব, এতে কি তুমি সন্তুষ্ট হবে? সে বলবেঃ হে আল্লাহ! তুমি দুজাহানের রব, তা সত্বেও তুমি আমার সাথে উপহাস করছ!? রাসূল সাল্লাল্লাহু আলাইহি ওয়াসাল্লাম এ গঠনা বলতে বলতে হেসে দিলেন।\nসাহাবারা তাঁকে (সাঃ) কে বললেনঃ হে আল্লাহর রাসূল, কেন হাসছেন ? তিনি বললেনঃ আল্লাহর হাসি থেকে আমার হাসি চলে এসেছে। যখন সে বলবেঃ আপনি দু’জাহানের মালিক হওয়া সত্বেও আমার সাথে উপহাস করছেন? তখন আল্লাহ বলবেনঃ আমি তোমার সাথে উপহাস করছি না; তবে কি, আমি যা-চাই তা-ই করতে পারি। আরো প্রার্থনা করার জন্য আল্লাহ তাকে বললেনঃ এটা চাও, ওটা চাও। যখন তার সব চাওয়া শেষ হয়ে যাবে। তখন আল্লাহ বলবেনঃ এ সব তোমাকে দেয়া হল এবং এর সাথে আরো দশগুন।\nরাসূল সাল্লাল্লাহু আলাইহি ওয়াসাল্লাম বললেনঃ অতঃপর সে তার ঘরে প্রবেশ করবে এবং সাথে সাথে তার স্ত্রী হিসেবে দু’জন হুরও প্রবেশ করবে। তারা তাকে বলবেঃ সমস্ত প্রসংশা সে আল্লাহর, যিনি আপনাকে আমাদের জন্য জিবীত করেছেন এবং আমাদেরকে আপনার জন্য জিবীত করেছেন। রাসূল সাল্লাল্লাহু আলাইহি ওয়াসাল্লাম বলেনঃ সে বলবেঃ "আমাকে যা দেয়া হয়েছে, তার মত কাউকে দেয়া হয়নি।" (সুবহানআল্লাহ)\nমহান আল্লাহ্ রব্বুল আ'লামিন আমাদের সবাইকে জান্নাত দান করুন। আমিন। (সহীহ মুসলিম- ১৮৭)


প্রিয়াংকার ব্যক্তিগত মুহূর্তের ভিডিও ভাইরাল!\nপ্রেমের শুরুতেই ফোনে ফোনে সেক্স! সতর্ক থাকুন ৫টি বিষয়ে\nঅনেকের ধারণা মোবাইল ফোন আসার পরেই ফোন সেক্স ট্রেন্ডের উদয় এবং স্মার্টফোন রেভলিউশনের পরে তা রমরমিয়ে বেড়েছে। গত কুড়ি-পঁচিশ বছরে ফোন সেক্সের প্রবণতা যে বেড়েছে তা নিয়ে কোনও সন্দেহ নেই কিন্তু তার মানে এই নয় যে আজ থেকে ৩০-৪০ বছর আগে এই বিষয়টির কোনও অস্তিত্বই ছিল না। ফোন যখন থেকে মানুষের বসার ঘর পেরিয়ে শোওয়ার […]\nঢাকা: প্রত্যেক দিন সকাল বেলা বাড়িতে দুধ দিতে আসত এক যুবক। এ সময় বাড়িতে কেউ না থাকার সুযোগ নিত ওই যুবক। বাড়ির গৃহবধূর ওপর চালাত যৌন নির্যাতন। পুলিশি তদন্তে এই আসল ঘটনাটি সামনে এলা সবার। ভারতীয় একটি গণমাধ্যমে প্রকাশিত প্রতিবেদনের খবর অনুযায়ী জানা যায়, সম্প্রতি ভারতের গাজিয়াবাদের কবিনগরের এক গৃহবধূ এক যুবকের বিরুদ্ধে ধর্ষণের অভিযোগ […]\nবর্ষবরণের রাতে কার সঙ্গে ছিলেন অমিতাভের নাতনি নভ্যা?\nবিনোদন ডেস্ক: কয়েক বছর ধরেই সোশ্যাল মিডিয়ায় সেনসেশন নভ্যা নভেলি নন্দা। ২০১৯-এও যে সেই ট্রেন্ড বজায় থাকবে তার প্রমাণ বর্ষবরণের রাত। কার সঙ্গে নতুন বছরের শুরুটা সেলিব্রেট করলেন অমিতাভ বচ্চনের নাতনি? আনন্দবাজার পত্রিকার খবরে বলা হয়, বন্ধুরা নভ্যার জীবনে খুব গুরুত্বপূর্ণ। কিন্তু বছরের শেষ দিনটা পরিবারকে সময় দিলেন নভ্যা। মা অর্থাৎ শ্বেতা বচ্চনের সঙ্গে কোয়ালিটি […]\nঅনলাইন ডেস্ক: #মিটু’র পালে আরেকবার হাওয়া দিলেন দক্ষিণ ভারতের জনপ্রিয় অভিনেত্রী শ্রী রেড্ডি। একজন বড় অভিনেতার বিরুদ্ধে মুখ খুলেছেন এই অভিনেত্রী। সেই অভিনেতার নাম না বললেও পাবলিক টয়লেটের মতো তাকে ব্যবহার করা হয়েছে বলে অভিযোগ করেছেন তিনি। ভারতীয় সংবাদমাধ্যগুলো নিজ নিজ প্রতিবেদনে বেশ ফলাও করে ছেপেছে শ্রী রেড্ডির এই অভিযোগ। এমনকি নিজের ফেসবুকেও একটি পোস্ট […]\nঅভিনব কায়দায় নারীদের অশালীন ছবি তুলতেন তিনি\nঅনলাইন ডেস্ক: অভিনব কায়দায় নারীদের অশালীন ছবি তুলতেন ৪০ বছর বয়সী থাইল্যান্ড যুবক। তবে সম্প্রতি এক অভিনেত্রীর ছবি তুলতে গিয়ে তার মার কাছে ধরা পরেন নাত্থাউট ওংরাত্তানাকর্নচাই। এরপরই ঘটনাস্থল থেকে তাকে গ্রেপ্তার করে পুলিশ। ব্যাংকক পোস্টের এক প্রতিবেদনে বলা হয়েছে, নিজের যৌনসুখের জন্য জুতোয় ক্যামেরা ফিট করে নারীদের স্কার্টের ভেতরের ছবি তুলতেন নাত্থাউট। সম্প্রতি থাইল্যান্ডের […]\nবলিউডে ঘনিষ্ঠ দৃশ্যে অভিনয়ের জন্য বরাবরই কটাক্ষের শিকার হচ্ছেন অভিনেত্রীরা। সম্প্রতি হস্তমৈথুনের দৃশ্যে অভিনয়ের জন্য কটূক্তির পাশাপাশি হেনস্থাও সহ্য করতে হয়েছে ‘ভিরে দ্য ওয়েডিং’ ছবির অভিনেত্রী স্বরা ভাস্করকে। তবে চুপ না থেকে প্রতিবাদ করেছেন তিনি। নতুন করে একই কারণে সমালোচনায় আছেন ‘মির্জাপুর’ ওয়েব সিরিজের অভিনেত্রী শ্বেতা ত্রিপাঠি। এনডিটিভির প্রতিবেদন অনুযায়ী, গত ১৬ নভেম্বর মুক্তি পেয়েছে […]\nবিয়ের আগে ফারহানের সঙ্গে প্রিয়াঙ্কার ঘনিষ্ঠ ভিডিও ফাঁস!\nবিনোদন ডেস্ক: হাতে আর মাত্র নয়দিন। এর পরই বিয়ের পিঁড়িতে বসতে যাচ্ছেন প্রিয়াঙ্কা চোপড়া ও নিক জোনাস। তবে সম্প্রতি দিল্লির রাস্তায় পরিচালক ফারহান আখতারের সঙ্গে ঘনিষ্ঠ অবস্থায় দেখা গেছে প্রিয়াঙ্কাকে। ইতিমধ্যেই ভাইরাল হওয়া ছবিতে ফারহানের কোলের ওপর প্রিয়াঙ্কাকে ঘুমোতে দেখা গেছে। জিনিউজের প্রতিবেদনে বলা হচ্ছে, বিয়ের জন্য সালমানের ‘ভারত’ ছবি থেকে সরে আসলেও অন্য ছবিতে […]\nপরকীয়া সম্পর্কে মজেছেন মাহি!\nবিনোদন ডেস্ক: ঢাকাই ছবির দুই জনপ্রিয় তারকা সাইমন সাদিক ও মাহিয়া মাহি এখন ‘আনন্দ অশ্রু’ ছবির শুটিং নিয়ে ব্যস্ত। তবে ভক্তদের জন্য অবাক করার মতো খবর হলো- এই দুজন নাকি পরকীয়া প্রেমে মজেছেন! না, এখনই ভরকে যাওয়ার কিছু নেই। ঘটনা বাস্তবে নয়, ছবির দৃশ্যে। মোস্তাফিজুর রহমান মানিক পরিচালিত ‘আনন্দ অশ্রু’ ছবির একটি দৃশ্যে এমনটিই দেখানো […]\n‘এই লোকটি আমার জামায় হাত ঢুকিয়ে বক্ষে চাপ দেয়’\nঅনলাইন ডেস্ক: হলিউডের পর বলিউডে উঠেছে ‘মি-টু’ ঝড়। বর্তমানে সে ঝড়ে পুরোপুরি ক্ষত-বিক্ষত সেখানকার সিনে পাড়া। একের পর এক অভিযোগ নিয়ে আসছেন তারা। তাও নামজাদা, গুণী অভিনেতা ও পরিচালককে ঘিরেই তাদের এই অভিযোগ। এরই মধ্যে বলিউডে যৌন হেনস্তা নিয়ে সরব হয়েছেন অনেক অভিনেত্রী। তবে অনেকদিন পরে হলেও এবার সে ছোঁয়া লাগলো ঢালিউড পাড়ায়। বাংলাদেশের মিস […]\nঢাকা: রাস্তার ওপরই এক নারীকে একটি বেসরকারি ব্যাংকের ম্যানেজারকে পেটাতে দেখা যায়। এরই মধ্যে এমন একটি ভিডিও ভাইরাল হয়েছে সামাজিক যোগাযোগ মাধ্যম টুইটারে। যেখানে অসংখ্য মানুষ নারীটিকে তার কাজের জন্য বাহ বাহ দিয়েছে এবং অনেকে আবার সমালোচনাও করেছেন। মাত্র এক ঘন্টার মধ্যে ভিডিওটি দেখা হয় ২৫ হাজার বার। এ বিষয়ে ওই নারী সাংবাদিকদের জানান, ঋণ […]


মুক্তামনির চিকিৎসা ঢাকা মেডিকেলে - ডেইলি সাতক্ষীরা\nHome » মুক্তামনির চিকিৎসা ঢাকা মেডিকেলে\nএম বেলাল হোসাইন/হাসান হাদী : বিরল রোগে আক্রান্ত শিশু মুক্তামনির সু-চিকিৎসার দায়িত্ব নিয়েছেন বাংলাদেশ সরকার। সাবেক স্বাস্থ্যমন্ত্রী সাতক্ষীরার কৃতি সন্তান প্রফেসর ডা. আ ফ ম রুহুল হক এমপি ইতিমধ্যেই উচ্চ পর্যায়ে কথা বলে তার চিকিৎসার জন্য মেডিকেল বোর্ড গঠনের উদ্যোগ নিয়েছেন। সোমবার দুপুরের দিকে মুক্তাকে সাতক্ষীরা সদর হাসপাতালে ভর্তি করানো হয়। সেখানে প্রাথমিক চিকিৎসা দেয়ার পর গতকাল রাতেই সরকারি এ্যাম্বুলেন্সযোগে তাকে ঢাকা মেডিকেল কলেজ হাসপাতালে পাঠানো হয়েছে। এসময় তাকে বিদায় জানাতে সেখানে উপস্থিত ছিলেন, সাতক্ষীরার সিভিল সার্জন ডা. তহিদুর রহমান, প্রথম আলো’র নিজস্ব প্রতিবেদক কল্যাণ ব্যানার্জি, সাতক্ষীরা রিপোর্টার্স ইউনিটির সদস্য সচিব হাফিজুর রহমান মাসুম ও ডেইলি সাতক্ষীরা’র ব্যবস্থাপনা সম্পাদক হাসান হাদী।


মুজিববর্ষ উদযাপন করলো বাংলাদেশ ১৬-২০ গ্রেড সরকারি কর্মচারি সমিতি – BDFOCUS\nHome / Uncategorized / মুজিববর্ষ উদযাপন করলো বাংলাদেশ ১৬-২০ গ্রেড সরকারি কর্মচারি সমিতি\nPosted by: Admin in Uncategorized March 18, 2020\t0 344 Views\nবঙ্গবন্ধুর শতবর্ষ পূর্তি কেক কেটে উদযাপন করলো বাংলাদেশ ১৬-২০ গ্রেড সরকারি কর্মচারি সমিতি। গত মঙ্গলবার রাজধানীর মগবাজার কেন্দ্রীয় কার্যালয়ে অনুষ্ঠানটি আয়োজিত হয়েছে।\nঅনুষ্ঠানে উপস্থিত ছিলেন, কেন্দ্রীয় সাধারণ সম্পাদক আবু সায়েম, সহ-সভাপতি মো. হেলাল উদ্দীন, উপদেষ্টামণ্ডলীর সদস্য মো. আ. খালেক, মো. জাহাঙ্গীর হোসেন, মো. মিজানুর রহমান খান, মো. নাসিম উদ্দীন, সম্পাদকমণ্ডলীর সদস্য নিজামুল ইসলাম ভূইয়া মিলন, মো. শহিদুল হালিম মিয়া, মো. শাহাজাহান সিরাজ, আবুল হাসেম শান্তি, মো. আনিসুর রহমান, মো. সরোয়ার জমাদ্দর প্রমুখ।\nসাধারণ সম্পদক আবু সায়েম বলেন, বঙ্গবন্ধু শুধু একটি নাম নয়, একটি দেশ। তিনিই আমাদের জাতির পিতা শেখ মজিবুর রহমান। আমাদের কার্যালয়ের জন্য কোন জায়গা ছিল না তিনি তার ব্যবস্থা করে দিয়েছেন। তার এই অবদানের কারণে আমরা চিরকাল ঋণী। সেই সাথে আগামীতে যারা এই সংগঠনের দায়িত্বে আসবে তারা ও চিরকাল বঙ্গবন্ধুকে মনে রাখবে।\nতিনি আরো বলেন, আমাদের যে ৯দফা দাবি রয়েছে, তা আমি মনে করি যৌক্তিক। মাননীয় প্রধান মন্ত্রী শেখ হাসিনা যদি আমাদের দিকে সুনজর দেন তা হলে আমাদের দাবি অবশ্যই পূরণ হবে। দাবি গুলোর মধ্যে ৩০ শতাংশ বেতন বৃদ্ধি উল্লেখযোগ্য।\nPrevious: লেখক ও কবি খোরশেদ আলম বিপ্লব-এর “রক্তে ভেজা শার্ট” “শেষ বিদায়ের অশ্রু” এবারের বই মেলায় জনপ্রিয় গ্রন্থ ৷\nNext: করোনা কালীন জাতীয় রাজস্ব বোর্ডের আয়কর বিভাগের সকল কর্মকর্তা কর্মচারীদের স্বাস্থ্য সুরক্ষা দরকার আমিনুল ইসলাম আকাশ\nবিডিফোকাস২৪: বৃহত্তর ময়মনসিংহ কর্মজীবী সমিতির উপদেষ্টা পরিষদ ও কার্যনির্বাহী কমিটির প্রথম সভা ...


বিরাট-আনুশকার পর শ্রুতি হাসান!\nআপডেট: ১৫ ডিসেম্বর ২০১৭, ০৫:১১ পিএম\nবলিউডে বিরাট কোহলি ও আনুশকা শর্মার পর এবার বিয়ে করতে যাচ্ছেন দক্ষিণের জনপ্রিয় অভিনেত্রী শ্রুতি হাসান। জানা গেছে, দীর্ঘ প্রেমের পর প্রেমিক মাইকেল করসেলের সঙ্গে বিয়ের পিঁড়িতে বসতে যাচ্ছেন ভারতের দক্ষিণী সিনেমার অভিনেত্রী শ্রুতি হাসান।\nএপি নিউজ এক প্রতিবেদনে জানায়, মাইকেল করসেলের শ্রুতি হাসানের প্রেমের সম্পর্ক দীর্ঘ দিনের। এবার সেই প্রেমের সম্পর্ককে পরিণতি দেয়ার পরিকল্পনা করছেন এই অভিনেত্রী। ইতোমধ্যে শ্রুতি তার বাবা-মায়ের সঙ্গে মাইকেল\nকরসেলের পরিচয় করিয়ে দিয়েছেন। শ্রুতির বাবা-মাও এ বিয়েতে সম্মতি দিয়েছেন।\nসম্প্রতি মাইকেল শ্রুতির পারিবারিক একটি অনুষ্ঠানেও হাজির হয়েছিলেন। শ্রুতির বাবা কমল হাসান শ্রুতি-মাইকেলের ছবিও শেয়ার করেছেন। বিয়ের দিন ধার্য না করলেও খুব শিগগির এ বিষয়ে ঘোষণা দিবেন শ্রুতি।\nজানা গেছে, লন্ডনে ডায়নোসর পাইল-আপ নামের একটি রক ব্যান্ডের সঙ্গে একটি গান রেকর্ড করতে গিয়ে এক বন্ধুর মাধ্যমে এ জুটির পরিচয় হয়। মাইকেল করসেলের জন্ম ও বেড়ে উঠা লন্ডনে। তিনি নিজেও একজন অভিনেতা। ২০১২ সাল থেকে অভিনয়ের সঙ্গে যুক্ত তিনি। ‘ড্রামা সেন্টার লন্ডন’ থেকে তিনি অভিনয়ের প্রশিক্ষণ নিয়েছেন।\nএছাড়া ব্রায়ান টিমনি অ্যাকটরস স্টুডিও থেকেও অভিনয়ের প্রশিক্ষণ নিয়েছেন মাইকেল। বেশ কয়েকটি সিনেমায় অভিনয়ও করেছেন তিনি। তবে মঞ্চ অভিনেতা হিসেবেই তিনি বেশি পরিচিত।\nদীর্ঘ দিনের প্রেম সফল করতে চাচি-ভাতিজার কাণ্ড! ২৭ মিনিট আগে


লিখেছেন তানিজা ইসলাম , অক্টোবর ৫, ২০২০\nটিনেজে ব্রণ ওঠার কারণগুলো কী\n7% OFF ৳ 920\nতরুন বয়সে ব্রণের কারণ\n৫) কোনো রকম স্পাইস যেমন লবঙ্গ, রসুন এবং লেবুর রস ব্রণের উপর সরাসরি লাগাবেন না। এতে স্কিন সেল বার্ন হয়ে যেতে পারে।\nএই বয়সে এটা ওটা ট্রাই না করে সঠিকভাবে স্কিনের যত্ন নিবেন নিজের স্কিন টাইপ ও সমস্যা বুঝে। বেশি পরিমানে ব্রণ উঠলে বা না সারলে ডাক্তার দেখাতে ভুলবেন না, কেননা হরমোনাল কারনে ব্রণ হচ্ছে কি না সেটাও দেখে নিতে হবে। ঠিকমতো ঘুমাবেন, পানি পান করবেন, ত্বক পরিস্কার রাখবেন, স্কিন টাইপ অনুযায়ী প্রোডাক্ট সিলেক্ট করবেন, ব্যস!\nপ্রেগনেন্সি টাইমে ব্রণ হওয়ার কারণ\nএই সময়ে করণীয় কী?\n19% OFF ৳ 780\nMost Powerful Face Mask Combo\n৳ 1,895 Add to Bag\nছবি- সাজগোজ, ইন্ডিয়ান এক্সপ্রেস\n117 I like it


‘লতা মঙ্গেশকর বয়সে বড় হতে পারেন, কিন্তু আমি সম্মানে বড়’, ফের বেফাঁস মন্তব্য করে নেটিজেনদের রোষের মুখে রানু মণ্ডল » Khabor24x7\nHome/বিনোদন/‘লতা মঙ্গেশকর বয়সে বড় হতে পারেন, কিন্তু আমি সম্মানে বড়’, ফের বেফাঁস মন্তব্য করে নেটিজেনদের রোষের মুখে রানু মণ্ডল\nনানান সময় নিজের নানান মন্তব্যের কারণে তিনি সোশ্যাল মিডিয়ায় কটাক্ষের শিকার হন। ইউটিউবাররা তাঁকে নানান প্রশ্ন করলে, সেই প্রেক্ষিতে তিনি এমন উদ্ভট উত্তর দেন যে নেটিজেনরা তাঁকে নিয়ে ট্রোল করেন। এবারও তেমনই এক ভিডিও সামনে এলো।\nসম্প্রতি, ‘কথা হোক বাংলায়’ নামের এক ইউটিউব চ্যানেল থেকে একটি ভিডিও শেয়ার করা হয় যাতে রানু মণ্ডলকে ফের বেফাঁস মন্তব্য করতে শোনা গিয়েছে। স্বয়ং কিংবদন্তি গায়িকা লতা মঙ্গেশকরকে নিয়েই তিনি বিতর্কিত মন্তব্য করেছেন যাঁর গানের দৌলতেই তিনি একসময় সাফল্যের শীর্ষে ছিলেন।\nভিডিওতে দেখা যাচ্ছে এক যুবক রানু মণ্ডলকে জিজ্ঞাসা করছেন যে তাঁকে তো বাংলার লতা মঙ্গেশকর বলা হয়, এই বিষয়টি কেমন লাগে তাঁর? এর উত্তরে রানু মণ্ডল বলেন, লতা মঙ্গেশকর তাঁর চেয়ে বয়সে অনেকটাই বড় হতে পারেন, কিন্তু সম্মানে তিনি বড়। এরপর তিনি এও বলেন যে তিনি ও লতা মঙ্গেশকর সম্মানে সমান সমান। তাঁর এই ভিডিও মুহূর্তে ভাইরাল হয়েছে।\nরানু মণ্ডলের এমন মন্তব্য করা ভিডিও সোশ্যাল মিডিয়ায় ছড়িয়ে পড়তেই নেটিজেনদের রোষের মুখে পড়েছেন তিনি। তাঁর এহেন মন্তব্যের জন্য তিনি একদিকে যেমন হাসির খোরাক হয়েছেন, ঠিক তেমনই আবার নানান কটাক্ষও করা হয়েছে তাঁকে।\nControversy Lata Mangeshkar Ranu Mandal video Youtube\nহঠাৎ দেখলে চেনা দায়! পরনে ঝিকিমিকি ব্লেজার, নীল-দর্শনাদের মাঝে দাঁড়িয়ে নিজের ‘কাঁচা বাদাম’ গানেই নাচলেন ‘বাদাম কাকু’


- - আমার বাড়ি আমার খামার প্রকল্প-(একটি বাড়ি একটি খামার)\nনাম আকবর হোসেন\nপদবি অতিরিক্ত সচিব ও প্রকল্প পরিচালক\nঅফিস আমার বাড়ি আমার খামার প্রকল্প, প্রধান কার্যালয়, ঢাকা।\nফোন (অফিস) +৮৮০২৯৩৫৯০৮৩\nনাম নজির আহমদ\nপদবি যুগ্ম-সচিব এবং উপ-প্রকল্প পরিচালক (প্রশাসন ও সমন্বয়)\nফোন (অফিস) +৮৮০২৯৩৪৫৪৩৬\nপদবি উপ- প্রকল্প পরিচালক (অর্থ ও হিসাব )\nফোন (অফিস) +৮৮০২৯৩৬২৬৪৫\nনাম মোহাম্মদ শফিউদ্দীন\nপদবি উপ- প্রকল্প পরিচালক (পরিবীক্ষণ ও প্রশিক্ষণ )\nপদবি উপপ্রকল্প পরিচালক (পরিকল্পনা ও উন্নয়ন)\nমোবাইল ০১৯৩৮-৮৭ ৯৬ ১৪\nফোন (অফিস) ০২-৯৩৬২৭৩৯\nনাম নরোত্তম হালদার\nপদবি সহকারী সিস্টেম এনালিস্ট\nফোন (অফিস) +৮৮০২৯৩৬২১৬৯\nনাম সুদীপ্ত রায়\nপদবি সহকারী পরিচালক (প্রশাসন ও সমন্বয় )\nফোন (অফিস) +৮৮০২৯৩৫১৪৯৫\nনাম মোঃ সাইফুল ইসলাম খান\nপদবি সহকারী প্রোগ্রামার, আমার বাড়ি আমার খামার প্রকল্প ও পল্লী সঞ্চয় ব্যাংক।\nফোন (অফিস) +৮৮০২-৯৩৬২৩১৪\nনাম শেখ ফয়সাল আহমেদ\nনাম রাজন চন্দ্র বিশ্বাস\nপদবি একাউন্টস অফিসার, আমার বাড়ি আমার খামার প্রকল্প ও অফিসার (সাধারণ), পল্লী সঞ্চয় ব্যাংক\nমোবাইল ০১৯৩৮-৮৭ ৯০০৭\nফোন (অফিস) ০২-৯৩৫২৩১৯\nনাম খোকন মিয়া\nপদবি ইউসিও, আবাআখা প্রকল্প এবং অফিসার (সাধারণ), পল্লী সঞ্চয় ব্যাংক; সহকারী পরিচালক (পরিকল্পনা ও উন্নয়ন, অ.দা.)\nনাম আবু বকর ছিদ্দিক\nপদবি উপজেলা সমন্বয়কারী (নিরীক্ষা, অর্থ ও হিসাব)\nনাম মো: ফিরোজ ইসলাম\nপদবি উপজেলা সমন্বয়কারী (প্রশাসন ও সমন্বয়, আই.টি)\nনাম আবদুল আলীম\nপদবি উপজেলা সমন্বয়কারী (প্রশাসন ও সমন্বয়)\nনাম নিসফুন নাহার স্মৃতি\nপদবি উপজেলা সমন্বয়কারী, সহকারী পরিচালক (প্রশাসন ও সমন্বয়-২, অ.দা.)\nনাম শাউকী সুলতানা\nনাম মো: নিয়ামত ভূইয়া\nপদবি উপজেলা সমন্বয়কারী, সহকারী পরিচালক (প্রশিক্ষণ ও পরিবীক্ষণ-২, অ.দা.)\nনাম মো: তাহাজ্জত হোসেন\n২ আকবর হোসেন অতিরিক্ত সচিব ও প্রকল্প পরিচালক আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৫৯০৮৩ +৮৮০১৯৩৮৮৭৯০০১ +৮৮০২৯৩৪৮২০৬ pd@ebek-rdcd.gov.bd\n৩ নজির আহমদ যুগ্ম-সচিব এবং উপ-প্রকল্প পরিচালক (প্রশাসন ও সমন্বয়) আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৪৫৪৩৬ +৮৮০১৯৩৮৮৭৯০০২ +৮৮০২৯৩৪৮২০৬ dpdadmin@ebek-rdcd.gov.bd\n৪ গুল্লাল সিংহ উপ- প্রকল্প পরিচালক (অর্থ ও হিসাব ) আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৬২৬৪৫ +৮৮০১৯৩৮৮৭৯০০৩ +৮৮০২৯৩৪৮২০৬ dpdfinance@ebek-rdcd.gov.bd\n৫ মোহাম্মদ শফিউদ্দীন উপ- প্রকল্প পরিচালক (পরিবীক্ষণ ও প্রশিক্ষণ ) আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৬২৬৪৫ +৮৮০১৯৩৮৮৭৯০০৪ +৮৮০২৯৩৪৮২০৬ dpd_monitoring@ebek-rdcd.gov.bd\n৬ মোঃ আতিকুল ইসলাম উপপ্রকল্প পরিচালক (পরিকল্পনা ও উন্নয়ন) আমার বাড়ি আমার খামার প্রকল্প, প্রধান কার্যালয়, ঢাকা। ০২-৯৩৬২৭৩৯ ০১৯৩৮-৮৭ ৯৬ ১৪ dpd_dev@ebek-rdcd.gov.bd\n১০ নরোত্তম হালদার সহকারী সিস্টেম এনালিস্ট আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৬২১৬৯ +৮৮০১৯৩৮৮৭৯৬২০ +৮৮০২৯৩৪৮২০৬ asa@ebek-rdcd.gov.bd\n১১ সুদীপ্ত রায় প্রোগ্রামার আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৬২১৬৯ ০১৯৫৮৬০১৫৩৯ +৮৮০২৯৩৪৮২০৬ programmer@ebek-rdcd.gov.bd\n১২ মোঃ সাজ্জাদুর রহমান সহকারী পরিচালক (প্রশাসন ও সমন্বয় ) আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২৯৩৫১৪৯৫ +৮৮০১৯৩৮৮৭৯০০৮ +৮৮০২৯৩৪৮২০৬ ad_admin@ebek-rdcd.gov.bd\n১৩ মোঃ সাইফুল ইসলাম খান সহকারী প্রোগ্রামার, আমার বাড়ি আমার খামার প্রকল্প ও পল্লী সঞ্চয় ব্যাংক। আমার বাড়ি আমার খামার প্রকল্প, প্রধান কার্যালয়, ঢাকা। +৮৮০২-৯৩৬২৩১৪ +৮৮০১৯৩৮৮৭৯০১১ +৮৮০২৯৩৪৮২০৬ ap@ebek-rdcd.gov.bd\n১৪ শেখ ফয়সাল আহমেদ সহকারী মেইনটেন্যান্স ইঞ্জিনিয়ার আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮৬০১৫৩৮ ame.abak@gmail.com\n১৭ রাজন চন্দ্র বিশ্বাস একাউন্টস অফিসার, আমার বাড়ি আমার খামার প্রকল্প ও অফিসার (সাধারণ), পল্লী সঞ্চয় ব্যাংক আমার বাড়ি আমার খামার প্রকল্প, প্রধান কার্যালয়, ঢাকা। ০২-৯৩৫২৩১৯ ০১৯৩৮-৮৭ ৯০০৭ ao@ebek-rdcd.gov.bd\n১৮ খোকন মিয়া ইউসিও, আবাআখা প্রকল্প এবং অফিসার (সাধারণ), পল্লী সঞ্চয় ব্যাংক; সহকারী পরিচালক (পরিকল্পনা ও উন্নয়ন, অ.দা.) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮৬০১৫২১ kforkhokon@gmail.com\n১৯ আবু বকর ছিদ্দিক উপজেলা সমন্বয়কারী (নিরীক্ষা, অর্থ ও হিসাব) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫১৫ abs.abak@gmail.com\n২০ মো: ফিরোজ ইসলাম উপজেলা সমন্বয়কারী (প্রশাসন ও সমন্বয়, আই.টি) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫১৮ fz.abak01@gmail.com\n২১ আবদুল আলীম উপজেলা সমন্বয়কারী (প্রশাসন ও সমন্বয়) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫২৩ alim399.bd@gmail.com\n২২ নিসফুন নাহার স্মৃতি উপজেলা সমন্বয়কারী, সহকারী পরিচালক (প্রশাসন ও সমন্বয়-২, অ.দা.) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫১৭ naharnisfun@gmail.com\n২৩ শাউকী সুলতানা উপজেলা সমন্বয়কারী (প্রশাসন ও সমন্বয়) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫২৫ shaukisultana07@gmail.com\n২৪ মো: নিয়ামত ভূইয়া উপজেলা সমন্বয়কারী, সহকারী পরিচালক (প্রশিক্ষণ ও পরিবীক্ষণ-২, অ.দা.) আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮-৬০১৫১৬ abak601516@gmail.com\n২৫ মো: তাহাজ্জত হোসেন হিসাবরক্ষক আমার বাড়ি আমার খামার প্রকল্প, প্রধান কার্যালয়, ঢাকা। ০১৯৫৮৬০১৫২৯ tahazzatabak@gmail.com\nসাইটটি শেষ হাল-নাগাদ করা হয়েছে: ২০২২-০৫-২৬ ১০:৫০:৫৬


চিনের নয়া শিবির, সেনা বাড়াচ্ছে ভারত, লাদাখে জমি ফিরবে কি? - বার্তাবাহক\nহোম/আন্তর্জাতিক/চিনের নয়া শিবির, সেনা বাড়াচ্ছে ভারত, লাদাখে জমি ফিরবে কি?\nআন্তর্জাতিক বার্তা : পূর্ব লাদাখে সব রকম খারাপ পরিস্থিতির জন্য প্রস্তুত রয়েছে ভারতীয় সেনাবাহিনী। পৌঁছে গিয়েছে ৪৫ হাজার সেনা, টি-৯০ ভীষ্ম ট্যাঙ্ক, জমি থেকে আকাশমুখী ক্ষেপণাস্ত্র। বসেছে এয়ার সার্ভেল্যান্স সিস্টেম। এরই মধ্যে গালওয়ান উপত্যকায় নতুন করে চিনের আরও ১৬টি সেনা ছাউনির ছবি ধরা পড়েছে সাম্প্রতিক উপগ্রহচিত্রে।\nজুনের একাধিক সামরিক ও কূটনৈতিক বৈঠকে দু’দেশের সেনা প্রকৃত নিয়ন্ত্রণরেখা থেকে চোখে চোখ রেখে দাঁড়ানোর অবস্থান থেকে সরে আসতে রাজি হয়েছে। বিরোধীদের বক্তব্য, ভারতের সাফল্য এখনও ওইটুকুই। গালওয়ানের দাবি থেকে সরে আসার ব্যাপারে চিনের মৌখিক প্রতিশ্রুতি পাওয়া যায়নি। উল্টে গালওয়ান এবং প্যাংগং এলাকায় পরিকাঠামো বাড়িয়েই চলেছে চিন।


নয়াপল্টন অফিস মনোনয়ন বাণিজ্যের হাট: হাছান মাহমুদ | জয়নিউজবিডি\nনিজস্ব প্রতিবেদক 8 December 2018 11:51 am\nবিএনপির নয়াপল্টন অফিস ও খালেদা জিয়ার অফিস মনোনয়ন বাণিজ্যের হাট বলে মন্তব্য করেছেন আওয়ামী লীগের প্রচার সম্পাদক ড. হাছান মাহমুদ।\nশনিবার (৮ ডিসেম্বর) সকাল সাড়ে ১১টায় নগরের দেওয়ানজি পুকুরপাড় এলাকার বাসভবনে আয়োজিত সংবাদ সম্মেলনে তিনি এ কথা বলেন।\nড. হাছান মাহমুদ বলেন, রিজভী প্রতিদিনের মত গতকালও মিথ্যাচার করেছেন। নির্বাচন কমিশন ও সরকারকে বিব্রত করাই তাঁর কাজ। বিএনপির নয়াপল্টন অফিস ও খালেদা জিয়ার অফিস মনোনয়ন বাণিজ্যের হাট। মনোনয়ন ফরমে স্বাক্ষর না করেও বিএনপি’র প্রার্থী প্রার্থিতা ফিরে পেয়েছেন। অথচ হলফনামায় স্বাক্ষর না থাকার পরও গোলাম মাওলা রনিকে প্রার্থিতা ফিরিয়ে দিয়েছে নির্বাচন কমিশন। এতে প্রমাণিত যে বিএনপি নির্বাচন কমিশনের আনুকূল্য পেয়েছে। নির্বাচন কমিশন স্বাধীনভাবে কাজ করছে।\nতিনি আরো বলেন, লন্ডনে পাকিস্তানি গোয়েন্দা সংস্থা আইএসআই’র সঙ্গে বসে তারেক রহমান ষড়যন্ত্র করছেন। যেখানে জামায়াত নেতা ব্যারিস্টার আব্দুর রাজ্জাকও উপস্থিত ছিলেন। তারা বিদেশে বসে দেশের নির্বাচনকে প্রশ্নবিদ্ধ করার ষড়যন্ত্র করছে। তারা দেশে জামায়াত নিয়ন্ত্রিত সরকার প্রতিষ্ঠা করতে চায়।\nরিজভীর উদ্দেশ্যে তিনি বলেন, এখন নির্বাচনের দিকে মনোযোগ দিন। মিথ্যাচার করে নির্বাচন কমিশনকে প্রশ্নবিদ্ধ করা থেকে বিরত থাকুন।\nতিনি আরো বলেন, বিএনপি জামায়াত নিয়ন্ত্রিত একটি দল। খালেদা জিয়া ২ জানুয়ারি মুক্তি পাচ্ছেন ডা. জাফরুল্লার এমন মন্তব্যের প্রেক্ষিতে হাছান মাহমুদ বলেন, জাফরুল্লার প্রতি সম্মান রেখেই বলছি, আইন-আদালত বিষয়ে তাঁর বক্তব্য জ্যোতিষীর মতনই মনে হচ্ছে।\nএকাদশ জাতীয় সংসদ নির্বাচননির্বাচনমনোনয়ন বাণিজ্য\nকরোনায় কবরের জায়গা সংকটে নিউইয়র্ক!


দু’শ ডলার বিলের সাথে ৫ হাজার ডলার টিপস! - Rajniti Sangbad দু’শ ডলার বিলের সাথে ৫ হাজার ডলার টিপস! - Rajniti Sangbad\nরাজনীতি সংবাদ ডেস্ক প্রকাশের সময় :১৬ ডিসেম্বর, ২০২০ ১১:০৫ : পূর্বাহ্ণ\nমার্কিন যুক্তরাষ্ট্রের পেনসিলভেনিয়ার পেক্সনের একটি রেস্টুরেন্টে ওয়েটারের কাজ করেন জিয়ান্না ডিএঞ্জেলো। রেস্টুরেন্টে আগত অতিথিদের থেকে অর্ডার বুঝে নিয়ে তা টেবিলে পৌঁছে দেওয়াই তার কাজ। অতিথিরাও কখনও কখনও খুশি হয়ে টিপস দেন এই নারী ওয়েটারকে। সম্প্রতি তেমনই এক অতিথি জিয়ান্নাকে টিপস দিয়েছেন ৫ হাজার মার্কিন ডলার!\nশনিবার রাতে অ্যান্থনি’জ নামক ওই রেস্টুরেন্টে প্রতিদিনকার মতোই কাজ করছিলেন জিয়ান্না। কিন্তু নিজেও ভাবতে পারেননি কী অবাক করা কান্ডই না অপেক্ষা করছে তার জন্য। কারণ, ২০৫.৯৪ মার্কিন ডলার বিলের জন্য তিনি টিপস পেয়েছেন ৫ হাজার মার্কিন ডলার!\nএ প্রসঙ্গে জিয়ান্না বলেন, সাধারণত আমি যা টিপস পাই তাতেই আমি সন্তুষ্ট থাকি। তাই যখন জানলাম যে তারা আমার জন্য ৫ হাজার মার্কিন ডলার টিপস ছেড়ে গেছে, আমি প্রথমে বিশ্বাসই করতে পারিনি।\nটিপসের পয়সা কীভাবে খরচা করবেন তাও ভেবে নিয়েছেন জিয়ান্না। তিনি বলেন, আমি আমার কলেজের ফি পরিশোধ করবো এবং বাকিটা দিয়ে অন্যান্যদের জন্য ভাল কিছু করবো।\nজিয়ান্না ওয়াইডনার ইউনিভার্সিটিতে নার্সিং নিয়ে পড়ছেন। যিনি পড়াশুনার পাশপাশি কাজও করছেন।\nজিয়ান্নার কর্মস্থল অ্যান্থনি’জ তাদের ফেসবুক পেইজে ওই অতিথিকে ধন্যবাদ জানিয়ে বলেছে, আপনাকে ধন্যবাদ জানানোর ভাষা আমাদের জানা নেই। আমাদেরই একজনের জন্য আপনার সমর্থন অবিশ্বাস্য। এই ছুটিটা আমাদের বন্ধুর জন্য স্মরণীয় করার জন্য অনেক ধন্যবাদ।\nমুক্তিযুদ্ধ ও স্বাধীনতা প্রশ্নে আপোষ নয়, ভাস্কর্যবিরোধীদের ইঙ্গিত করে কাদেরের বার্তা


জানুয়ারী 15, 2019 ডেমো একাউন্ট এর উপকারীতা লেখক সজিব পেরেস 99736 দর্শকরা\nপথ বরাবর আমরা একটি ভদ্রমহিলা মত দেখতে, এবং একটি সজ্জন নিজের ট্রেডিং পদ্ধতিতে শতভাগ বিশ্বাস রাখবেন না পর্যায়ক্রমে প্রদর্শিত হবে এবং বিভিন্ন অন্তর্বর্তী পর্যায়ে উধাও হয়ে যায়। এখানে এলিজাবেথ পরিশেষে তাদের বলে সনাক্ত করেছেন। যুগল যারা বোথ ওয়ার্ল্ডস এবং স্বর্গীয় শহরের অনন্য ইঞ্জিন মধ্যে ফাঁক উদ্ভাবিত - এই যুগল নাম রবার্ট এবং রোজালিন্ড Lyutes হয়। তাদের অফিসিয়াল সংস্করণ অনুযায়ী পরীক্ষা মারা, কিন্তু মনে হচ্ছে তারা নিহত হয় নি, এবং নতুন ক্ষমতার দেয়।\nএছাড়াও আপনি এমন ডেটা নির্বাচন করতে পারেন যা আপনাকে কোনও দূরত্ব থেকে তথ্য স্থানান্তর করতে দেয়। যাইহোক, তারা ব্যয়বহুল এবং বিশেষ ইনস্টলেশন শর্তগুলির প্রয়োজন - উদাহরণস্বরূপ, তারা ভাঙ্গা যাবে না। তাই তারা মাথা। নেটওয়ার্ক ব্যাকবোন অপারেটর উপাদান, পৃথক কম্পিউটার অ্যাক্সেস একটি উপায় নয়। এখনও, প্রতিটি বিনিয়োগকারী একটি দালাল, বিশেষত করুন প্রয়োজন. সৌভাগ্যবসত, না সব দালাল আকাশ উচ্চ ফি চার্জ না একই সর্বনিম্ন প্রয়োজনীয়তা আছে. এটি প্রায় কেনাকাটা বরং আপনার সম্পর্কে শুনতে বা দেখতে প্রথম ব্রোকার নির্বাচন বহন করেনা. কিছু দালালি সংস্থার উচ্চ ওভারহেড খরচ আছে এবং সেইজন্য তাদের জন্য অধিক মূল্য, উচ্চ ভাড়া, অভিনব অফিসে রক্ষিত. অন্য সংস্থাগুলো অনলাইন কাজ এবং কেবল ইন্টারনেট অ্যাক্সেস সঙ্গে শুধু একটি কম্পিউটার প্রয়োজন. তারা তাদের বাড়ি থেকে কাজ করেন, তারা অনেক কম জন্য একই সেবা প্রদান করতে পারেন.\nসকল পর্ব ‘টেকটিউনস চেইন টিউন নীতিমালা’ মোতাবেক সংশোধন করে এই টিউমেন্টটির প্রতুত্তর (রিপ্লাই) দিন। টেকটিউনস থেকে আপনার টিউন গুলো চেইন করে দেওয়া হবে। আমরা ইতিমধ্যে আপনার পার্স-blokcheyn তার সংখ্যা খুঁজে বের করতে কিভাবে জানেন এবং শুনেছেন, একটি নতুন blokcheyn আমাদের ভার্চুয়াল মানিব্যাগ মোকাবেলার তৈরি করার পদ্ধতি, তবে কয়েকটি বৈশিষ্ট্য সুদের হয়। বিশেষ সংরক্ষণ হবে। বিবেচনা নিজের ট্রেডিং পদ্ধতিতে শতভাগ বিশ্বাস রাখবেন না যে নতুন সংখ্যা উৎপন্ন কঠিন নয়, এবং যারা জড়িত তাদের অনেক, তাদের ব্যাকআপ প্রয়োজন হয়।\nআমি বিশ্বাস করি না যে যুদ্ধের প্রতি মানুষের প্রবণতা নির্মূল করা যেতে পারে, যদিও এটি কিছু ডিগ্রি নিয়ন্ত্রিত হতে পারে।\nরজন এর গঠন কাঁচামাল (শঙ্কু বা হার্ডউড, লগিং বর্জ্য, পাইন স্টাম্প - বায়ুসংক্রান্ত osmol) এবং কাঁচামাল থেকে এটি নিষ্কাশন পদ্ধতির প্রক্রিয়া (শুষ্ক পাতন, কাঠকয়লা, tar, গ্যাসীকরণ) উপর প্রকারের ধরন উপর নির্ভর করে। বিচ্ছিন্নতা পদ্ধতি অনুযায়ী, নিষ্পত্তি, দ্রবণীয় এবং নিষ্কাশন রজন বিশিষ্ট হয়।\n2) আপনি এটিও করতে পারেন অন্য ব্যক্তিদের জন্য কোন কাজ নিজেদের পূর্ণ করা । হতে পারে আপনি জানেন দক্ষতার সঙ্গে নখ ড্রাইভ এবং ছোট গার্হস্থ্য সমস্যার কোনো মেরামত চালায় কিভাবে। আর চারদিকে অনেক মানুষ যেমন কার্যসম্পাদন জন্য টাকা দিতে ইচ্ছুক।\nষোল কোটি বাংলাদেশির কাটছে সময় টেনশনে বাংলাদেশ-ভারত ম্যাচের দেখবে খেলা কোন ক্ষণে। কেমন খেলবে দামাল ছেলে উদাহরণস্বরূপ, আপনি যা ট্রেড করছেন তা নেকলেস নয় তবে নিচের নিচের নীচের ব্রান্ডিং পয়েন্ট। বাজারে এই অতিরিক্ত আন্দোলন আপনি বাজারের সত্য ইঙ্গিত দেখতে দেয় এবং আপনার ব্যবসা হারাতে তৈরীর ভবিষ্যতে সম্ভাবনা হ্রাস করতে পারে।\nএকটি নতুন উইন্ডো নিজের ট্রেডিং পদ্ধতিতে শতভাগ বিশ্বাস রাখবেন না প্রদর্শিত হবে, যেখানে বিটকয়েন ঠিকানা blockchain থাকবে। কিন্তু সব ডেটা রয়েছে যা এখানে অবস্থিত হয় - পৃথক। প্রত্যেক সময় কারণ একটি নতুন কোড উৎপন্ন হয়। এবছরের শুরুর দিকে এই মুদ্রাটির দাম ছিলো এক হাজার ডলারের মতো।\nদেশটির স্বরাষ্ট্র মন্ত্রণালয় ইতিমধ্যেই বলেছে, তারা সামাজিক মাধ্যমের ৩৪৬টি একাউন্টের বিরুদ্ধে আইনী ব্যবস্থা নিচ্ছে, যারা তাদের ভাষায় 'উস্কানিমূলক ভাবে লিরার দর পড়ে যাওয়া নিজের ট্রেডিং পদ্ধতিতে শতভাগ বিশ্বাস রাখবেন না নিয়ে মন্তব্য করেছিল।' # 26 নিশ্চিত। $ 576 মিলিয়ন অনুমান


পুঁজি পাচার কীভাবে বন্ধ হতে পারে | | Samakal Online Version\nবাংলাদেশসারাদেশরাজশাহীরংপুরঢাকাচট্টগ্রামসিলেটখুলনাবরিশালবন্দর নগরীময়মনসিংহরাজধানীরাজনীতিশিক্ষাঅন্যান্যআইন ও বিচারসংসদস্বাস্থ্যঅপরাধকৃষিপরিবেশরাজনীতিরাজধানীসারাদেশরাজশাহীরংপুরঢাকাচট্টগ্রামসিলেটখুলনাবরিশালবন্দর নগরীময়মনসিংহবিশ্বইউরোপযুক্তরাজ্যলাতিন আমেরিকাঅস্ট্রেলিয়া এশিয়াভারতমধ্যপ্রাচ্যপাকিস্তানযুক্তরাষ্ট্র-কানাডাযুক্তরাষ্ট্রে প্রেসিডেন্ট নির্বাচনঅন্যান্যআফ্রিকাবিজ্ঞান ও প্রযুক্তিটেলিকমখেলাক্রিকেটটেনিসফুটবলগলফঅন্যান্যব্যাডমিন্টনবিপিএলঅর্থনীতিশেয়ারবাজারশিল্প-বাণিজ্যঅন্যান্যব্যাংক-বীমাবাজেটসম্পাদকীয় ও মন্তব্যপ্রবাস জীবনসম্পাদকীয়মুক্তমঞ্চবিনোদনবলিউডঅন্যান্যহলিউডটেলিভিশনটালিউডঢালিউডমিউজিকবিশেষ আয়োজনফিচারবিনোদনবলিউডঅন্যান্যহলিউডটেলিভিশনটালিউডঢালিউডমিউজিকলাইফস্টাইলশৈলীনন্দনচাকরি নিয়েখাবারপ্যাচআলসারাবেলাপ্রযুক্তি প্রতিদিনপাঠশালাপ্রিয় চট্টগ্রামকালের খেয়া প্রচ্ছদ>মুক্তমঞ্চ\nকাবুলে গাড়িবোমা হামলায় নিহত ২৪ ৪১৮ যাত্রী নিয়ে প্রথম হজ ফ্লাইট ঢাকা ছেড়েছে ভারি বৃষ্টির সাথে পাহাড় ধসের শঙ্কা, সাগরে ৩ নম্বর সংকেত জর্ডানে ইসরায়েলি দূতাবাসে গুলি, নিহত ২ প্রিন্ট সংস্করণ, প্রকাশ : ১৭ জুলাই ২০১৭ অঅ-অ+\tপুঁজি পাচার কীভাবে বন্ধ হতে পারেসাম্প্রতিক প্রসঙ্গড. মুহ. আমিনুল ইসলাম আকন্দসম্প্রতি সুইজারল্যান্ডের ২৬১টি ব্যাংকে বাংলাদেশিদের আমানত বৃদ্ধির বিষয়ে প্রতিবেদন প্রকাশের পর পুঁজি পাচার নিয়ে আলোচনা অব্যাহত আছে। দেশি মুদ্রার সমমানে সেটা সাড়ে পাঁচ হাজার কোটি টাকা ছাড়িয়েছে। এই অঙ্কটা গত পাঁচ বছরে তিন গুণ হয়েছে। তথ্য অজানা রইলেও তার মধ্যে আংশিক অপাচারকৃত অর্থও আছে। সেরূপ যুক্তি থেকে অবশ্য অর্থমন্ত্রীর 'তেমন কিছু নয়' বক্তব্য এসেছে। তবে সুইস ব্যাংক কি বিশ্বব্যাপী কালো টাকার আধার হিসেবে পরিচিত নয়? এরা দ্বিতীয় বিশ্বযুদ্ধের পর থেকেই যে কোনো উৎসের অর্থ কোডযুক্ত হিসাব নম্বরে জমা রেখে গ্রাহকের কঠোর গোপনীয়তা রক্ষা করে চলেছে। সেখানে আমাদের আমানত যেন দেশের কালো টাকার সঙ্গে সমতালে বেড়েছে। এ দেশে কোটিপতি কালো টাকার মালিক এখন আর গুটিকয়েক নয়। অর্থ মন্ত্রণালয়ের হিসাবে কালো অর্থনীতির বিস্তৃতি দেশজ উৎপাদনের ৮২ শতাংশ পর্যন্ত (১০ লাখ কোটি টাকার অধিক) হতে পারে। ২০১৫ সাল পর্যন্ত প্রায় সব বাজেটেই টাকাগুলো সাদা করার সুযোগ দিয়েও মূলধারায় সম্পৃৃক্ত করা যায়নি। বরং সুবিধা পেয়ে কালো অর্থনীতি শক্তিশালী হওয়ার সঙ্গে সঙ্গে পুঁজি পাচার বেড়েছে।\nগ্গ্নোবাল ফিন্যান্সিয়াল ইনটিগ্রিটির তথ্যমতে, বৈশ্বিক অর্থ পাচারে বাংলাদেশ ২৬তম অবস্থানে আছে। আমদানি পণ্যের অতিমূল্য ও রফতানি পণ্যের কম মূল্য দেখানোর কায়দায় ২০০৪ সালে পাচার হয়েছিল ৩৩৫ কোটি ডলার। ২০১৩ সালে তা বেড়েছিল ৮৩৬ কোটি ডলারে। তার সঙ্গে অলিপিবদ্ধ লেনদেনজনিত ১৩১ কোটি ডলার পাচার যোগ হয়ে দেশি মুদ্রার সমমানে মোট অঙ্কটি ৭৫ হাজার কোটি টাকা হয়েছে। আরও আছে ব্যাগ-সুটকেস ভরে পাচার। এদিকে মানুষের আয় ও সামর্থ্য বাড়ার সঙ্গে শিক্ষা, চিকিৎসা ও ভ্রমণের জন্য বিদেশে অর্থ খরচের প্রবণতা বাড়ছে। বৈধ পথে বৈদেশিক মুদ্রা নেওয়ার আইনি ও পদ্ধতিগত জটিলতার কারণে অবৈধ চ্যানেলের ব্যবহার বেড়েছে। বিভিন্ন আন্তর্জাতিক সংস্থার প্রতিবেদন অনুসারে, গত ক'বছর ধরে আন্তর্জাতিক ক্রেডিট কার্ড এবং ব্যাংকের মাধ্যমে পুঁজি পাচার উদ্বেগজনক হারে বেড়েছে। তাতে কী? সরকার প্রবাসীদের পাঠানো বিশাল অঙ্কের রেমিট্যান্স পেয়ে চাপমুক্তই রয়েছে। তবে গত দু'বছর রেমিট্যান্স প্রবাহে ভাটা যেন একটা সতর্ক সংকেত দিচ্ছে।\tবাংলাদেশ ব্যাংক বৈদেশিক মুদ্রার বহিঃপ্রবাহে কড়াকড়ি আরোপ করে যেন অবৈধ হুন্ডিকে উৎসাহিত করেছে। ধরি, একজন পেশাজীবী স্বাভাবিক নিয়মে ইমিগ্রেশন পেয়েছেন। তিনি তার সম্পদ বিক্রি করে অর্থ বিদেশে নিতে গিয়ে ঝামেলায় পড়লেন। সে কারণে তিনি হয়তো কোনো প্রবাসী শ্রমিকের সঙ্গে সমঝোতা করে বিদেশ থেকেই টাকাটা নিলেন। তবে ব্যক্তি লেনদেন সম্ভব না হলে হুন্ডির মতো অবৈধ চ্যানেল ব্যবহৃত হতো। বিদেশে বসতি গড়েছেন এমন ব্যক্তিবর্গ মূলত হুন্ডির মাধ্যমেই অর্থ নিয়েছেন। মালয়েশিয়ায় যে সাড়ে তিন হাজার বাংলাদেশি সেকেন্ড হোম সুবিধা নিয়েছেন, বাংলাদেশ ব্যাংক কি তাদেরকে অর্থ নেওয়ার অনুমতি দিয়েছে? তবে পাচারের মাধ্যমে সে অর্থ (অন্তত ৪৭ হাজার কোটি টাকা) ঠিকই গেছে। অথচ পাসপোর্টে দু'চারশ' ডলারের এন্ডোর্সমেন্টে গরমিল হলে বিদেশযাত্রীদের আইন দেখাই। আমরা ভাবি না যে, ছোটখাটো বিষয়ে কেউ আইনকে ঝামেলা মনে করলে বড় কাজে আইন এড়িয়ে চলে। সে কারণেই বিপুল সংখ্যক প্রবাসীর রেমিট্যান্স ও পাচার চাহিদাকে ব্যবহার করে আজ হুন্ডি ব্যবসা জেঁকে বসেছে। শুরুটা হয়তো পুঁজিপতি ব্যবসায়ীদের দিয়ে হলেও রাজনীতিবিদ ও পেশাজীবীরাও অবৈধভাবে অর্থ বিদেশে নিয়েছেন। অভিযোগ আছে, আশির দশকে বেসরকারিকরণ করা শিল্প-কারখানার মালিকরা স্বল্প সুদে যে ঋণ পেয়েছিলেন, 'রুগ্ণ শিল্প' দেখিয়ে পরিশোধ না করে অনেকে সে অর্থ পাচার করেছেন। তার পেছনে অবশ্য সরকারি নীতির প্রতি আস্থাহীনতা কাজ করেছিল। কারণ স্বাধীনতার পর মিল-কারখানা রাষ্ট্রায়ত্তকরণের আগেও ব্রিটিশ শাসনামলে জমিদারি প্রথা প্রবর্তনকালে কৃষকের জমি বাজেয়াপ্ত করা হয়েছিল। অন্যদিকে ব্যবসায়ী মহলে ঢুকেছে মজুদদারি ও কালোবাজারির মাধ্যমে স্বল্প সময়ে টাকা বানানোর প্রবণতা। রাজনৈতিক পুঁজি ব্যবহার করে দলীয় নেতাকর্মীরাও কি অতি-উপার্জনের চক্রে আবদ্ধ হয়নি? ছাত্রনেতারা পর্যন্ত টেন্ডারবাজি ও সন্ত্রাসী কর্মকাণ্ডের মাধ্যমে পুঁজিপতি বনে বিলাসী জীবনযাপন করছে। তা ছাড়া স্বভাবিক ঘুষ গ্রহণ ও ঘুষের বিনিময়ে চাকরি নিয়ে ঘুষ গ্রহণপ্রবণতা সরকারি কর্মচারীদের বহুলাংশে অবৈধ আয়ের দুষ্টচক্রে নিমজ্জিত করেছে। মনে হয় যে কেউ যথেচ্ছ টাকা বানিয়ে পাচার করলেও রাষ্ট্র যেন নিশ্চুপ ছিল। এভাবে স্বার্থান্বেষী মহলের যথেচ্ছ পুঁজি আহরণের পর আমজনতার জন্য কী থাকছে? অর্থনীতিবিদদের অনেকে পুুঁজিবাদকে সমর্থন দিয়েছেন এই বলে যে, পুুঁজিপতিদের থেকে ফোঁটা ফোঁটা সম্পদের প্রবাহ স্বল্প আয়ের মানুষের উপকার করে। এরূপ সমাজে সাধারণ স্তরবিন্যাস (নিম্নক্রমে) হলো শাসক, পুুঁজিপতি, সৈন্যবাহিনী, ব্যাংক মালিক ও শ্রমিক। তবে রম্য লেখক উইলিয়াম রোজারের 'চুইয়ে পড়া অর্থনীতি'র তত্ত্ব্ব আমাদের সমাজে সামান্যই কার্যকর। ১৬ কোটি মানুষের দেশে যেখানে ৭১ লাখ কর্মোপযোগী ও সম্ভাবনাময় জনশক্তি কর্মহীন থাকছে, সমাজের উঁচু স্তরের সুবিদাভোগীরা কি জনসাধারণের জন্য সমুচিত অর্থসংস্থান, জননিরাপত্তা, বিনিয়োগ ও জনকল্যাণ করতে পেরেছেন? অথচ যে কোনো উপাদান নিয়ে ব্যবসা করে অনেকেই কোটিপতি বনে গেছেন। বাংলাদেশ সংবিধান অর্থনৈতিক ও সামাজিক ন্যায়বিচার অর্থে সমাজতন্ত্র ধারণ করছে। কিন্তু শোষণ, দুর্নীতি ও অবৈধ আয়ের দুষ্টচক্র রুখতে শক্তিশালী প্রতিষ্ঠান (কর প্রশাসন, দুর্নীতি দমন কমিশন ও আইন প্রয়োগকারী সংস্থা) গড়তে পেরেছে কি? ইতিমধ্যে অনেক পুঁজিপতি রাজনীতিতে নেমে সরকারি নীতি ব্যবসাবান্ধব করেছেন। অনেকে বেসরকারি ব্যাংকের মালিকও হয়েছেন। অথচ ব্যাংক আমানতের ৭০ ভাগ গ্রহণকারী বেসরকারি ব্যাংকগুলো পর্যন্ত আমানত রক্ষা করতে পারছে না। ঋণদান, সুদ মওকুফ এমনকি ঋণ মওকুফের অনিয়ম নিয়ে অবিরত সংবাদ হচ্ছে। হলমার্কসহ বড় বড় ঋণ জালিয়াতির বিচার না হওয়াতে ঋণখেলাপি সংস্কৃতি কি সংক্রমিত হচ্ছে না? এরই মধ্যে ব্যাংক কোম্পানি আইন সংশোধনের মাধ্যমে বেসরকারি ব্যাংকগুলোতে পরিবারতন্ত্র তৈরির সুযোগ কি যথেচ্ছা ঋণ জালিয়াতির সুযোগ দেবে না? সংঘবদ্ধ পুঁজিপতিদের সুবিধা দিতে মাননীয় অর্থমন্ত্রী কার্পণ্য না করলেও স্বল্প আয়ের মানুষের সঞ্চয়কে (আবগারি শুল্ক আরোপের প্রস্তাব দিয়ে) কেন বাঁকা চোখে দেখলেন? আবার সুদহার একক অঙ্কে নামানোর প্রচেষ্টাতে সঞ্চয়-সুদ কমালেও ঋণ-সুদ না কমিয়ে বর্ধিত স্প্রেড থেকে ব্যাংকগুলোই লাভ করছে। অন্যদিকে বহাল তবিয়তে আছেন পুঁজিবাজার থেকে স্বল্প আয়ের মানুষের পুঁজি ভক্ষকরা। সরকারি মহলে পুঁজিপতি-অনুকূল উদারতার কারণে আর্থিক প্রতিষ্ঠানগুলো বিশ্বাসযোগ্যতা হারালে ব্যবসায়িক লেনদেনের ভিত্তি ভেঙে যেতে পারে। উন্নত ও সমৃদ্ধ বাংলাদেশ গড়ার স্বপ্নটা সত্যি করতে অবৈধ উপার্জন ও পাচারের চলমান খেলা থামিয়ে পুঁজিপতিদের বিনিয়োগ প্রতিযোগিতায় নামাতে হবে। সে কাজে কাগুজে বিনিয়োগবান্ধব নীতি নিয়ে যুক্তিতর্ক বাদ রেখে আর্থিক খাতে শৃঙ্খলা ও বিনিয়োগ নিরাপত্তা নিশ্চিতকল্পে কার্যকর পদক্ষেপ নিতে হবে। ইতিপূর্বে গবেষণায় দেখা গেছে, সুদহার কমানোর মুদ্রানীতি বাংলাদেশে কাঙ্ক্ষিত বিনিয়োগ প্রবাহ বাড়াতে ব্যর্থ হয়েছে। আবার পুঁজি পাচার রোধে সরকারি প্রচেষ্টার ঘাটতি নিয়ে রিপোর্টিং হচ্ছে। কোনো প্রতিবেদন রিলিজের পর মৌসুমি আলোচনা করে কি কালো টাকার দৌরাত্ম্য কিংবা বিনিয়োগ পরিবেশের বন্ধুরতা দূর করা যাবে? সে জন্য প্রয়োজন নেতাকর্মী, ব্যবসায়ী, পেশাজীবী, চাকরিজীবীসহ কেউই যাতে দুর্নীতিতে জড়িয়ে নিস্তার না পায়_ সে রূপ রাজনৈতিক প্রতিশ্রুতি। তবে নৈতিকতাবর্জিত সুবিদাভোগীরা কি প্রায়োগিক পদক্ষেপ সমর্থন করবেন? তাই শুধু রাজনৈতিক প্রতিশ্রুতিতে সততা ও নেতৃত্বের দৃঢ়তার মাধ্যমেই কালো অর্থনীতিকে সংকুচিত করে পুঁজি পাচার কমানো সম্ভব হতে পারে।\nakanda_ai@hotmail.com সহযোগী অধ্যাপক, অর্থনীতি বিভাগ


আফগানিস্তানের মানুষকে নেকড়ের মুখে ঠেলে দিয়ে পালাচ্ছে আমেরিকা - nagariknewz.com\nআফগানিস্তান থেকে মার্কিন সেনাবাহিনী গুটিয়ে নিচ্ছেন প্রেসিডেন্ট জো বাইডেন । আমেরিকা আফগানিস্তান ছাড়ছে । কিন্তু তুলে দিয়ে যাচ্ছে কাদের হাতে ? দু’দশক আগে যাদের তাড়াতে আফগানিস্তানে অভিযানে নেমেছিল আমেরিকান বাহিনী আজ তাদের হাতেই দেশটাকে তুলে দিয়ে যাচ্ছে । মার্কিন সৈন্যরা সরছে । সরকারি ফৌজ পিছোচ্ছে । তালিবান এগোচ্ছে । বাইডেনের ভুলের মাশুল শেষ পর্যন্ত কারা কীভাবে গুণবে , বিশ্লেষণ করলেন উত্তম দেব –\nপ্রবল পরাক্রমশালী আমেরিকার আফগানিস্তান নীতি তাহলে শেষ পর্যন্ত কী দাঁড়ালো ? পূর্ব প্রতিশ্রুতি মতোই আফগানিস্তান থেকে মার্কিন সেনাবাহিনী প্রত্যাহার শুরু করেছেন প্রেসিডেন্ট জো বাইডেন । গত মে মাস থেকে বাহিনী প্রত্যাহারের কাজ শুরু হয়েছে । ২০২১ এর ৩১ আগস্টের মধ্যে আফগানিস্তান থেকে সব সৈন্য তুলে নেবে আমেরিকা । শুধু রাজধানী কাবুলে মার্কিন দূতাবাস পাহারায় ৬৫০ জন সৈন্য মোতায়েন রাখা হবে । কমতে কমতে আফগানিস্তানে আমেরিকান সৈন্যের সংখ্যা দাঁড়িয়েছিল ৮৬০০তে । এবার যুদ্ধ বিধ্বস্ত আফগানিস্তানের লক্ষ লক্ষ দরিদ্র,রুগ্ন,অপুষ্ট নারী-শিশু-কিশোরকে উপরে আল্লাহ তায়ালা আর নিচে তালিবানের ওয়াস্তে ছেড়ে দিয়ে বরাবরের মতো স্বদেশ প্রত্যাবর্তন করবে এই অবশিষ্ট মার্কিন সেনা । একটা দেশকে ধ্বংসস্তূপে পরিণত করে দিয়ে কীভাবে হাত-পা ঝেড়ে ফেলতে হয় তার আরও একটি নজির আফগানিস্তানে রেখে যাচ্ছে আমেরিকা ।\nঅন্যকে নষ্ট করাই আমেরিকার কাজ\n২০০১ এর ৭ নভেম্বর আমেরিকার নেতৃত্বাধীন ন্যাটো বাহিনী কাকে ধ্বংস করার জন্য আফগানিস্তানে সামরিক অভিযান শুরু করেছিল ? কুড়ি বছর পর সেই অভিযানে যখন পাকাপাকিভাবে দাঁড়ি টানতে যাচ্ছে আমেরিকা , তখন কার আস্ফালনে আফগানিস্তানের আকাশ-বাতাস প্রকম্পিত ? আজকে আফগানিস্তান থেকে মার্কিন সেনাবাহিনী যত সরছে তত‌ই জাঁকিয়ে বসছে তালিবান । আফগানিস্তান জুড়ে সরকারি বাহিনীর সঙ্গে তালিবানদের তুমুল যুদ্ধ চলছে । রোজ তালিবানের কাছে জমি হারাচ্ছে কাবুলে ক্ষমতাসীন সরকার । ইতিমধ্যে‌ই ৩৪ টি প্রদেশের ৪৬০ টি জেলার মধ্যে ৩০০টিতে নিয়ন্ত্রণ কায়েম করে নিয়েছে তালিবান যোদ্ধারা । তালিবানদের এই অগ্রগতি এখন নীরব দর্শক হয়ে উপভোগ করছে ওয়াশিংটন প্রশাসন। মার্কিন সৈন্যরা বাঁধাছাদায় ব্যস্ত । তাদের ভালোয় ভালোয় ঘরে ফিরিয়ে আনাই জো বাইডেনের একমাত্র লক্ষ্য । ৩১ আগস্টের পর থেকে কাবুলের দূতাবাসে নিজের নাগরিকদের নিরাপত্তা দেওয়া ছাড়া আফগানিস্তানে আমেরিকার আর কোনও কাজ নেই । আফগানিস্তানে গৃহযুদ্ধের যা ভাবগতিক তাতে আগস্ট শেষ হ‌ওয়ার আগেই তালিবানদের হাতে কাবুলের পতন অসম্ভব কিছু নয় । অর্থাৎ ২০০১ এর ১৩ নভেম্বর যাদের কাবুল থেকে তাড়িয়ে দিয়েছিল তাদেরকেই আবার কাবুলের দোরগোড়ায় পৌঁছে দিয়ে বিদায় নিচ্ছে আমেরিকান সেনা । আফগানিস্তানের এমন শোচনীয় পরিণতির জন্য কোনও অনুশোচনা নেই বিশ্বের সর্বাধিক শক্তিধর রাষ্ট্রটির ।\nআসলে অন্য রাষ্ট্রকে নষ্ট করতে জুড়ি নেই আমেরিকার । গণতন্ত্র প্রতিষ্ঠার নামে সমৃদ্ধ ইরাককে দেউলে করে শেষে জঙ্গি আর মৌলবাদীদের হাতে তুলে দিয়েছে । গদ্দাফিতে গাত্রদাহ থাকায় লিবিয়াতে অভিযান চালিয়ে গণতন্ত্রের নামে দেশটাকে উচ্ছন্নে পাঠিয়ে আইসিস এর মতো ইসলামিক জঙ্গিদের হাতে তুলে দিয়েছে শেষতক । এক‌ই উদ্দেশ্য নিয়ে সিরিয়াকেও গৃহযুদ্ধের দিকে ঠেলে দিয়েছে আমেরিকা । রাশিয়া আসাদের পেছনে শক্ত খুঁটি হয়ে না দাঁড়ালে এতদিনে সিরিয়াও পুরোপুরি ইসলামিক জঙ্গিদের কবলে চলে যেত ।\nতালিবানের নেতার গ্রুমিং সিআইএ’র স্কুলেই\nআফগানিস্তান যে আজ‌ও একটি আধুনিক রাষ্ট্র হিসেবে আত্মপ্রকাশ করতে ব্যর্থ , এর পেছনে আমেরিকার অবদান কম নয় । মস্কো সমর্থিত বাবরাক কারমাল রেজিমকে কাবুল থেকে হটাতে খুব একটা অগ্রপশ্চাৎ বিবেচনা করে নি ওয়াশিংটন প্রশাসন । ১৯৭৯ সাল । ঠান্ডাযুদ্ধ শেষ হতে তখনও অনেক দেরি । কমিউনিজম ও সোভিয়েত ইউনিয়নের ক্ষতিসাধনে ইসলামিক মৌলবাদীদের সঙ্গে দোস্তি পাতাতে দ্বিধা করে নি আমেরিকা । কারমালকে রক্ষা করতে আফগানিস্তানে সৈন্য পাঠায় সোভিয়েত ইউনিয়ন । এরপরের ইতিহাস সবার জানা । আফগানিস্তানে সোভিয়েত সেনা ও মস্কো সমর্থিত বাবরাক কারমালের পিডিপিএ ( পিপল’স ডেমোক্রেটিক পার্টি অফ আফগানিস্তান ) সরকারের বিরুদ্ধে যুদ্ধে অবতীর্ণ হয় মুজাহিদিনরা । এই মুজাহিদিন গোষ্ঠী গুলি পরিচালিত হত বিভিন্ন উপজাতিয় ওয়ার লর্ডদের দ্বারা । মুজাহিদিনদের পেছনে এসে দাঁড়ায় আমেরিকা , পাকিস্তান ও সৌদি আরব । রাশি রাশি ডলার-পেট্রোডলার উড়তে থাকে পাক-আফগান সীমান্তবর্তী মুজাহিদিন শিবির গুলিতে । বিপুল অস্ত্র জোগায় আমেরিকা । মুজাহিদিন যোদ্ধাদের সামরিক প্রশিক্ষণের ব্যবস্থা করে সিআইএ । সিআইএ’কে সহযোগিতা দেয় আইএস‌আই আর সৌদি আরবের সিক্রেট এজেন্সি জিআইডি ( General Intelligence Directorate ) । সেই সময় কাবুলে ধর্মনিরপেক্ষ পিডিপিএ সরকারের পতন ও আফগানিস্তানে সোভিয়েত ইউনিয়নের পরাজয় ঘটানো পৃথিবীর মুসলমান জনগোষ্ঠীর একটি বড় অংশের কাছেই ছিল ধর্মযুদ্ধ বা জেহাদের সমতুল্য বিষয় । বিভিন্ন দেশ থেকে ধর্মযোদ্ধারা এসে আফগানিস্তানে ইসলামিক শাসন কায়েমের লক্ষ্যে মুজাহিদিনদের সঙ্গে যোগ দেয় । তালিবানের প্রতিষ্ঠাতা মোল্লা মুহাম্মদ ওমর এবং আলকায়দার জনক ওসামা বিন লাদেনের গ্রুমিং কিন্তু পেশোয়ারে সিআইএ- আইএসআই এর ক্লাসরুমে । সোভিয়েত-আফগান যুদ্ধে একটি চোখ হারিয়ে কানা হয় মোল্লা ওমর।\nমোল্লা ওমর ও লাদেন : দু’জনের গ্রুমিংই সিআইএ’র এক স্কুলে ।\nদশ বছরে বড় মূল্য চুকিয়ে ১৯৮৯ সালে আফগানিস্তান থেকে সৈন্য প্রত্যাহার করে সোভিয়েত ইউনিয়ন । সোভিয়েত সেনা সরে যাবার পর কাবুলে ডঃ মুহম্মদ নাজিবুল্লাহ আহমেদজাইয়ের ( ১৯৮৬ তে বারবাক কারমালকে নিষ্ক্রিয় করে দিয়ে নাজিবুল্লাহকে পিডিপিএ সরকারের শীর্ষে বসায় মস্কো ) সরকার টিকেছিলেন মাত্র তিন বছর । ১৯৯২ এর এপ্রিলে নাজিবুল্লাহ’র পতন হয় । ততদিনে ঠান্ডাযুদ্ধ শেষ । ক্রেমলিনে কমিউনিস্ট শাসনের অবসান । সোভিয়েত ইউনিয়ন ভেঙে চুরমার । একমেরু বিশ্বের একমাত্র অধীশ্বর আমেরিকা । আফগানিস্তান মুজাহিদিনদের দখলে এল বটে কিন্তু দেশটিতে রাজনৈতিক স্থায়িত্ব ও গণতান্ত্রিক শাসনব্যবস্থা প্রতিষ্ঠায় কোন‌ও ভূমিকা পালন করল না মুজাহিদিনদের অভিভাবক আমেরিকা । ১৯৯২ থেকে ১৯৯৬ – আবার গৃহযুদ্ধে মেতে উঠল আফগানিস্তান । এক একটা উপজাতি গোষ্ঠীর প্রধান হয়ে বসল এক একজন যুদ্ধবাজ নেতা । এতদিন এরা ইসলাম রক্ষায় কমিউনিজমের বিরুদ্ধে লড়েছে । এবার পরস্পরকে ছিঁড়ে খাওয়া শুরু করল ।\nপাকিস্তানের ছত্রছায়ায় তালিবানের উত্থান দেখেও দেখে নি আমেরিকা\nসোভিয়েত ইউনিয়নের পতন ও ঠান্ডা যুদ্ধের অবসানের সাথে সাথেই আফগানিস্তান নিয়ে আগ্রহ হারায় ওয়াশিংটন । আফগানিস্তানে অরাজকতা মেটাতে মার্কিন প্রশাসকদের কোন‌ও মাথাব্যথা ছিল না । এই সুযোগে কাবুলে একটা পুতুল সরকার বসানোর নীলনকশা প্রস্তুত করতে থাকে পাকিস্তান । পাস্তুন , তাজিক , হাজারা , উজবেকরা যখন জমি দখলের যুদ্ধে মত্ত তখন সবার চোখের আড়ালে কান্দাহারে তালিবান নামক আন্ডায় তা দিতে শুরু করে আইএস‌আই । তালিবান মানে ছাত্র । কিন্তু তাদের শিক্ষাটা বড় মারাত্মক । উপমহাদেশে উগ্র ও গোড়া সুন্নি ইসলামিক ভাবধারাগুলির একটিই উৎস – দারুল উলুম দেওবন্দ মাদ্রাসা । মোল্লা ওমর‌ও দেওবন্দি ঘরানার । ওমর বিশ্বাস করত আফগানিস্তানে পাপি নাজিবুল্লাহর রাজত্বের অবসান হলেও প্রকৃত ইসলাম কায়েম হয় নাই । দেশের যুবকদের প্রকৃত ইসলামের শিক্ষা দিতে ১৯৯৪ সালে কান্দাহারে তালিবান প্রতিষ্ঠা করে মোল্লা ওমর । মাত্র পঞ্চাশ জন ছাত্র নিয়ে তালিবানের যাত্রা শুরু । কয়েক মাসের মধ্যে ওমরের পাঠশালায় পড়ুয়ার সংখ্যা ১৫ হাজার ছাড়িয়ে যায় । ততদিনে মোল্লা ওমর আইএসআইয়ের নেকনজরে । পাকিস্তানের গোয়েন্দা সংস্থা ও সেনাবাহিনী তালিবানকে মেজেঘষে মিলিশিয়া বাহিনীতে পরিণত করতে উঠেপড়ে লাগে । অস্ত্রশস্ত্র-প্রশিক্ষণ এমনকি লোকবল নিয়োগ বাদ যায় না কোনোটাই । কান্দাহারের দুর্গম এলাকা জুড়ে ছড়িয়ে আছে অজস্র আফিম ক্ষেত । আন্তর্জাতিক বাজারে মাদক পাচার দ্বারা জলের স্রোতের মতো আসতে থাকল কাঁচা পয়সা । আইএসআইকে পায় কে । ধনে-জনে-রসদে তালিবানের পাশে দাঁড়িয়ে গেল পাকিস্তান । তালিবানরা যখন যুদ্ধ শুরু করল তখন ৮০ হাজার পাকিস্তানি যোদ্ধা তাদের সাহায্য করল । এদের একটা বড় অংশ ছিল পাকিস্তানের রেগুলার আর্মি । কেউ কেউ অবসরে যাওয়া ফৌজি । কেউ ভাড়াটে সৈনিক । কেউ বা জঙ্গি । দুর্ধর্ষ তাজিক কমান্ডার আহমেদ শাহ মাসুদ প্রাণপণ চেষ্টার পরেও পাকিস্তানের প্রত্যক্ষ মদতপুষ্ট তালিবানকে রুখতে ব্যর্থ হলেন । ১৯৯৬ সালের ২৭ সেপ্টেম্বর কাবুল দখল করল তালিবান যোদ্ধারা ।\nপাকিস্তানের ছত্রছায়ায় তালিবানের উত্থান কিন্তু নীরব দর্শক হয়ে দেখেছিল আমেরিকা।\nআফগানিস্তান দখল করেই কাবুল থেকে রাজধানী সরিয়ে কান্দাহারে নিয়ে আসে মোল্লা ওমর । এরপর দেশে সহিহ ইসলাম কায়েমে নেমে পড়ে ওমর । স্কুল-কলেজ- ইউনিভার্সিটি তুলে দেওয়া হয় । নারী শিক্ষা সম্পূর্ণ বন্ধ হয়ে যায় । নাচ-গান-বাজনা হারাম ঘোষিত হয় । সিনেমা হলে তালা ঝোলে । টেলিভিশন উঠিয়ে দেওয়া হয় । ছবি তোলা নিষিদ্ধ হয় । এমনকি সেলুনের অস্তিত্ব‌ও ইসলামের জন্য বিপজ্জনক বলে গণ্য হয় । ক্ষৌরকাররা কাজ হারায় । পুরুষ মাত্রেই লম্বা দাড়ি রাখতে বাধ্য হয় । অন্য ধর্মাবলম্বীদের ওপর চরম জুলুমবাজি শুরু হয় আফগানিস্তান জুড়ে । পালিয়ে ভারতে এসে আশ্রয় নেয় অনেক শিখ । বামিয়ানে গান্ধার যুগের সমস্ত বুদ্ধমূর্তি ও নিদর্শন কামানের গোলা মেরে ধুলোয় মিশিয়ে দেয় তালিবানরা । পাকিস্তানের মদতে তালিবানের কাবুল দখল , তালিবানি রাজত্বে আফগানিস্তানে মধ্যযুগের আঁধার নেমে আসা – সবকিছুই চুপচাপ দেখে যায় আমেরিকা । আমেরিকা হীনস্বার্থে অন্ধ হয়েছিল সেদিন । কিন্তু অন্ধের জন্য তো আর প্রলয় বন্ধ থাকে না । অচিরেই মোল্লা ওমরের আতিথ্য গ্রহণ করে আফগানিস্তানে ডেরা বাঁধে ওসামা বিন লাদেন । আফগানিস্তান হয়ে ওঠে আল কায়দার সদর দফতর । তোড়াবোড়ার দুর্গম গুহায় বসে বিশ্বজুড়ে সন্ত্রাসের নেটওয়ার্ক চালাতে থাকে লাদেন । তালিবান নিয়ে মার্কিন প্রশাসনের টনক যখন নড়ল তখন আমেরিকার অহমিকা টুইন টাওয়ার পুড়ে ছাই । পেন্টাগনে প্রতিরক্ষা দফতর আক্রান্ত। ভয়ে প্রেসিডেন্ট জর্জ ডব্লিউ বুশ পরমাণু বোমা প্রতিরোধী বাঙ্কারে ।\nতালিবানকে জিইয়ে রাখার দায় এড়াতে পারে না আমেরিকা\n২০০১ এর নাইন ইলেভেনে আল কায়দার অকল্পনীয় হামলায় দুনিয়ার সামনে বেইজ্জতি না হলে আমেরিকা কোনও দিন আফগানিস্তানে তালিবান ঠ্যাঙাতে নামত বলে মনে হয় না । ওসামা বিন লাদেন , মোল্লা ওমর – একদিন যাদের কোলে পিঠে চড়িয়ে লায়েক বানিয়েছে সিআইএ তাদের হাতেই অবশেষে আক্রান্ত হতে হল আমেরিকাকে । ইতিহাসের পরিহাস একেই বোধ হয় বলে । টুইন টাওয়ারে জোড়া বিমানের হামলা হল ১১ সেপ্টেম্বর । আফগানিস্তানে ন্যাটোর সামরিক অভিযানের সূত্রপাত ৭ অক্টোবর । বিমান থেকে কার্পেট বোম্বিং করে করে তালিবানের মাজা ভেঙে দেওয়ার পর স্থলযুদ্ধ শুরু করে আমেরিকার নেতৃত্বাধীন যৌথবাহিনী । ২০০১ এর ১৩ নভেম্বর কাবুল ছেড়ে পালায় তালিবানরা । ডিসেম্বরের শুরুতেই রাজধানী কান্দাহার হারায় তারা । মোল্লা ওমর বেপাত্তা হয়ে যায় । তোড়াবোড়ার গুহা ছেড়ে লাদেন আশ্রয় নেয় পাকিস্তানের অ্যাবোটাবাদে । মার্কিন সৈন্যরা যখন তালিবান বিরোধী আফগান গোষ্ঠী গুলির জোটকে সঙ্গে নিয়ে যুদ্ধ করছিল তখনও ২৮ থেকে ৩০ হাজার পাকিস্তানি যোদ্ধা তালিবানের পাশে ছিল ।\nনারীর মানবিক অস্তিত্বই স্বীকার করে না তালিবান ।\nবিশ বছর ধরে কাবুল তালিবানের নিয়ন্ত্রণ মুক্ত । কাবুল – কান্দাহার হাত ছাড়া হ‌ওয়ার পর গত দুই দশকে তালিবানের শক্তি কখনও কমেছে কখনও বেড়েছে কিন্তু অন্ধকারের এই শক্তি একেবারে নির্মূল হয় নি । দক্ষিণ ও মধ্য এশিয়ার সংযোগস্থল আফগানিস্তান একটি ভূ-বেষ্টিত রাষ্ট্র ( landlocked country ) । দুর্গম গিরিরাজ্য বলতে যা বোঝায় আফগানিস্তান ঠিক তাই । পাশে পাকিস্তানের মতো প্রতিবেশি । পাকিস্তানের মতো রাহু পড়শী থাকলে কোন‌ও দেশের বালা-মুসিবত কখনও কাটে না । তালিবান হল আফগানিস্তানকে নিয়ন্ত্রণে রাখতে পাকিস্তানের একটি স্থায়ী রাজনৈতিক প্রকল্প । তালিবান বিরোধী আফগানিস্তানের প্রতিটি রাজনৈতিক গোষ্ঠী‌র চোখেই পাকিস্তান দুশমন ছাড়া আর কিছু নয় । পাক-আফগান সীমান্তবর্তী নিজেদের নিয়ন্ত্রণাধীন এলাকা থেকে আফগানিস্তানে সরকারি বাহিনীর ওপর হামলা , নাশকতা , সন্ত্রাস এবং রাজনৈতিক প্রতিপক্ষকে খুন সবসময় চালিয়ে গেছে তালিবান । ন্যাটো বাহিনীর সমর্থন থাকায় এতদিন তালিবানের হামলা সামাল দিয়ে রাজধানী কাবুল সহ আফগানিস্তানের বিস্তীর্ণ অঞ্চল রক্ষা করতে সমর্থ হয়েছে সরকারি সেনা । তালিবান মুক্ত আফগানিস্তানে একটা রাজনৈতিক স্থিতিশীলতা , সাংবিধানিক শাসন , খানিকটা গণতন্ত্র এবং আর্থ-সামাজিক উন্নয়ন আনার চেষ্টা চলেছে এই বিশ বছরে । গৃহযুদ্ধ বিধ্বস্ত আফগানিস্তান পৃথিবীর দরিদ্রতম অঞ্চল গুলির মধ্যে অন্যতম । নারী ও শিশুদের দুর্দশা অবর্ণনীয় । আফগানিস্তানে স্থায়ী শান্তি , সামাজিক প্রগতি ও রাজনৈতিক স্থিতিশীলতা স্থাপনের সবথেকে বড় দায় আমেরিকার । কিন্তু আমেরিকা নিজের স্বার্থ ছাড়া আর কিছু বোঝে না । রহস্যজনকভাবে আমেরিকা যে কোনও সমস্যা জিইয়ে রাখতে ভালবাসে । প্রতিষ্ঠাতা মোল্লা ওমরের মৃত্যুর পর থেকে তালিবান গোষ্ঠীদ্বন্দ্বে বিদীর্ণ । আমেরিকা চাইলে সাম দাম দন্ড ভেদ নীতি ব্যবহার করে তালিবানের শক্তিকে অকেজো করে দিতে পারত । তালিবানের পাওয়ার হাউজের নাম পাকিস্তান । পাকিস্তানের প্রশাসনকে চালনা করে যে ডিপ স্টেট তার নাড়ি-নক্ষত্র ওয়াশিংটনের নখদর্পণে । তারপরেও আমেরিকার মতো সুপার পাওয়ার দীর্ঘ দুই দশকে তালিবান থেকে পাকিস্তানকে বিচ্ছিন্ন করতে ব্যর্থ হল – এই ন্যারেটিভ হজম হ‌ওয়া শক্ত । মোদ্দা কথা হল সেই চেষ্টাই করে নি আমেরিকা ।\nতালিবান নিয়ন্ত্রিত আফগানিস্তান হবে চিন-পাকিস্তানের পলিটিক্যাল হাব\nআজকে তালিবান নামক হিংস্র নেকড়ের মুখের সামনে আফগানিস্তানের সেই মানুষদের ফেলে পালাচ্ছে আমেরিকা, যারা মুক্ত আলোর নীচে একটু শান্তিতে আধুনিক শিক্ষাদীক্ষা গ্রহণ করে প্রগতির সাথে পা মিলিয়ে চলতে ভালবাসে । তালিবান নামটা আফগানিস্তানের মেয়েদের কাছে একটা আতঙ্ক । দিকে দিকে তালিবানের বিজয়বার্তা যত ঘোষিত হচ্ছে নারী সমাজ তত‌ই ভয়ে ত্রস্ত হয়ে উঠছে । কাবুলের নারীরা তালিবান প্রতিরোধে হাতে অস্ত্র পর্যন্ত তুলে নিতে শুরু করেছে বলে খবর পাওয়া যাচ্ছে । তালিবানের অধীনে জীবনযাপন তাদের কাছে মৃত্যুর নামান্তর । যেই রাতে কাবুল ফের তালিবানের মুঠোয় চলে আসবে সেই রাতে ইসলামাবাদে জশম হবে । খুশি হবে বেজিং‌ও । কারণ তালিবানের নতুন মিত্রর নাম চিন । দুনিয়াতে যত ‘ রিপ্রেসিভ রেজিম ‘ আছে , তাদের রক্ষা করা এখন চিনের কূটনৈতিক দায়িত্ব হয়ে দাঁড়িয়েছে । আর যেখানে ভারতের কূটনৈতিক-রাজনৈতিক-অর্থনৈতিক স্বার্থ জড়িত আছে সেখানে অস্থিরতা তৈরিতে তো চিনের উৎসাহের শেষ নেই । আফগানিস্তানে তালিবানের রাজত্ব পুনরায় কায়েম হলে সঙ্গত কারণেই সবথেকে বেশি অসুবিধায় পড়বে ভারত । এবার তালিবান নিয়ন্ত্রিত আফগানিস্তান পরিণত হবে চিন-পাকিস্তান জোটের পলিটিক্যাল হাবে ।\nনরেন্দ্র মোদী ও আফগান প্রেসিডেন্ট আশরাফ ঘানি : পাকিস্তানের কুনজর থেকে বাঁচতে ভারতকে আঁকড়ে ধরেছে আফগানিস্তান।\nতালিবান মুক্ত আফগানিস্তানের ওপর পাকিস্তানের কোনও নিয়ন্ত্রণ নেই । পাকিস্তানের বিষদৃষ্টি থেকে বাঁচতে ভারতের ওপরেই ভরসা আফগান সরকারের । গত দুই দশকে ভারতের সঙ্গে আফগানিস্তানের বন্ধুত্ব যতটা দৃঢ় হয়েছে পাকিস্তানের সঙ্গে দূরত্বের ব্যবধান হয়েছে তত‌টাই বিরাট । বিশ বছরে আফগানিস্তানের পুনর্গঠনে প্রচুর অর্থ ঢেলেছে ভারত। অনেক স্কুল-কলেজ- হাসপাতাল বানিয়ে দিয়েছে । সড়ক-সেতু নির্মাণ সহ একাধিক পরিকাঠামোগত উন্নয়ন করেছে । ভারতীয় পুঁজির বিনিয়োগ বেড়েছে সেখানে । আফগানিস্তানের আর্মিকে সামরিক সহায়তা ও প্রশিক্ষণ‌ও দিয়েছে ভারত । সাউথ ব্লক জানে আফগানিস্তানে মৌলবাদী শক্তির পুনরুত্থান ভারতের নিরাপত্তার জন্য কতটা ঝুঁকিপূর্ণ । জো বাইডেনের আফগানিস্তান নীতি শুধু সেই দেশের তালিবান বিরোধী রাজনৈতিক শক্তিগুলিকেই বিপন্নতার মধ্যে ঠেলল না ভারতকেও বিড়ম্বনার মধ্যে ফেলল ।\nPhoto Credits – saltoaldia.com.uy , voa , www.nbcnews.com\nTags: Afghanistan, India, Pakistan, Taliban, US Military, USA\nOne thought on “আফগানিস্তানের মানুষকে নেকড়ের মুখে ঠেলে দিয়ে পালাচ্ছে আমেরিকা”\nSriparna Bandyopadhyay says:\nভীষণ ভালো তথ্যনিষ্ঠ বিশ্লেষণ। কিন্ত ছবিটা ভয়ানক ও করুণ।।


স্রেফ একটি কাজ। তাতেই বিদেশসফরে বিপুল টাকা ও সময় বাঁচান মোদী -Deshebideshe\nস্রেফ একটি কাজ। তাতেই বিদেশসফরে বিপুল টাকা ও সময় বাঁচান মোদী\nনয়াদিল্লি, ১৩ এপ্রিল- প্রধানমন্ত্রী নরেন্দ্র মোদীর বিদেশসফর নিয়ে নানা কথা তোলেন বিরোধীরা। এমনকী এ-ও বলতে শোনা গিয়েছে, ‘‘মোদী আদতে বিদেশমন্ত্রী।’’ কিন্তু জানেন, কীভাবে তিনি দেশের বিপুল টাকা বাঁচাচ্ছেন?\nক্ষমতায় আসার প্রথম দু’বছরে প্রধানমন্ত্রী নরেন্দ্র মোদী ৯৫ দিন বিদেশসফরে কাটিয়েছেন। কিন্তু এই ৯৫ দিনে, ২০টি ট্রিপে তিনি ৪০টি দেশ ঘুরে ফেলেছেন। তাঁর পূর্বসূরি মনমোহন সিংহ ক্ষমতায় আসার প্রথম দু’বছরে ৭২দিন বিদেশসফর করেছিলেন। কিন্তু ১৫টি ট্রিপে মাত্র ১৮টি দেশে গিয়েছিলেন তিনি।\nএবারে প্রশ্ন, মোদীর এই ঝোড়ো বিদেশসফরের সূত্র কোথায় লুকিয়ে? চাবিকাঠি কী? তারই সন্ধান করতে গিয়ে বেরিয়ে এসেছে নয়া তথ্য। প্রধানমন্ত্রী নরেন্দ্র মোদীর বিদেশসফরের সূচি তৈরি করা হয় অত্যন্ত ভেবেচিন্তে। কী মাথায় রাখা হয় জানেন? রাত্রিবাস। বিদেশসফরের বেশিরভাগ রাত্রিবাসই প্রধানমন্ত্রী করেন এয়ার ইন্ডিয়ার যে বিমানে তিনি যাতায়াত করেন, তাতে। সফরই রাখা হয় এমনভাবে যে, রাতে কোনও দেশে থাকতেই না হয়। এতে হোটেল খরচ যেমন বাঁচে, তেমনই বাঁচে সময়। বিমানেই ঘুমিয়ে নেন মোদী।


পুত্রবধূর নির্যাতনের শিকার বৃদ্ধ দম্পতির পাশে দাঁড়াল পুলিশ – সোনার দেশ\nপুত্রবধূর নির্যাতনের শিকার বৃদ্ধ দম্পতির পাশে দাঁড়াল পুলিশ\nনাটোরের গুরুদাসপুর উপজেলার বিয়াঘাট ইউনিয়নের দুর্গাপুর গ্রামে পুত্রবধূর নির্যাতনের শিকার অসহায় বৃদ্ধ দম্পতির পাশে মানবিক সাহায্যের হাত বাড়াল থানা পুলিশ। মঙ্গলবার (২৩ জুন) দুপুরে একদল পুলিশ সদস্য নিয়ে বৃদ্ধ খোরশেদের বাড়িতে যান ওসি মো. মোজাহারুল ইসলাম।\nগুরুদাসপুরে বৃদ্ধ খোরশেদের হাতে মানবিক সহায়তার তুলে দেন ওসি মো. মোজাহারুল ইসলাম- সোনার দেশ\nবৃদ্ধ জীবন যে কত কষ্টের তা খোরশেদের (৯০) পরিবারকে দেখলে বোঝা যায়। স্ত্রী আয়শাসহ বসবাসের অযোগ্য একটি ছাপড়া ঘরে কোনোমতে থাকেন তিনি। তাদের তিন ছেলে ও দুই মেয়ে। সবার বিয়ে হয়েছে। সন্তানরা যে যার মত আলাদা থাকেন। বড় দুই ছেলে থাকেন ঈশ্বরদীতে।\nছোট ছেলে বাহার উদ্দিনের সঙ্গে থাকেন তারা। বাহার (৪৬) স্ত্রীসহ ইটের পাকা ঘরে থাকলেও বৃদ্ধ বাবা মা থাকেন জোড়াতালি দেওয়া ভাঙা ছাপড়া ঘরে। পুত্রবধূ মঞ্জু বেগম (৩৫) তার বৃদ্ধ শ^শুর-শাশুড়িকে মাঝেমধ্যেই মারধরসহ নানাভাবে নির্যাতন করে আসলেও বাহার কোনো পক্ষেই কথা বলতো না। ঘটনার সত্যতা নিশ্চিত করেছেন স্থানীয় ইউপি চেয়ারম্যান মোজাম্মেল হক।\nসোমবার (২২ জুন) ওই অসহায় দম্পতি পুত্রবধূর নির্যাতনের বিরুদ্ধে গুরুদাসপুর থানায় অভিযোগ দেন। এর পরিপ্রেক্ষিতে ওসি মোজাহারুল ইসলাম মঙ্গলবার দুপুরে ঘটনাস্থল বৃদ্ধ দম্পতির বাড়িতে যান। এসময় অভিযুক্ত মঞ্জু বেগম পুলিশের সামনে শ^শুর-শাশুড়ির পা ধরে ক্ষমা চাইলে প্রতিবেশিদের অনুরোধে তাকে প্রথমবারের মত মাফ করে দেওয়া হয়। সেই সঙ্গে পুলিশের নিজস্ব তহবিল থেকে নগদ অর্থসহ খাদ্যসামগ্রী দেওয়া হয় বৃদ্ধ খোরশেদের পরিবারকে।


বাকেরগঞ্জে ইউপি সদস্যকে কুপিয়ে হত্যার চেষ্টা বাকেরগঞ্জে ইউপি সদস্যকে কুপিয়ে হত্যার চেষ্টা – Dokhinerkhobor.com\nবাকেরগঞ্জে ইউপি সদস্যকে কুপিয়ে হত্যার চেষ্টা\nনিজস্ব প্রতিবেদক ॥ বাকেরগঞ্জ উপজেলার ফরিদপুর ইউনিয়নের ৩ নম্বর ওয়ার্ড ইউপি সদস্য ও ইউনিয়ন যুবলীগের সাধারণ সম্পাদক জহিরুল ইসলাম মামুনকে হত্যার চেষ্টা চালিয়েছে দুর্বৃত্তরা। বৃহষ্পতিবার (২৭ আগস্ট) দিবাগত রাতে তাকে আশঙ্কাজনক অবস্থায় বরিশাল শের-ই বাংলা মেডিক্যাল কলেজ হাসপাতালে ভর্তি করা হলে উন্নত চিকিৎসার জন্য তাকে ঢাকায় প্রেরন করা হয়। তার শরীরের বিভিন্ন স্থানে ধারলো অস্ত্রের ১৯টি আঘাতের ক্ষত রয়েছে বলে জানিয়েছেন চিকিৎসকরা। আর একটি হত্যা মামলার ঘটনা নিয়ে দুই পক্ষের বিরোধের জের ধরে বৃহস্পতিবার বিকেলে তাকে কুপিয়ে আহত করা হয় বলে অভিযোগ করেন তার স্বজনরা।\nমামুনের ছোট ভাই ওয়ার্ড আওয়ামী লীগের সাধারণ সম্পাদক মাইনুল ইসলাম বলেন, একটি হত্যা মামলার ঘটনা নিয়ে জাতীয় পার্টি থেকে আওয়ামীলীগে আসা গোলাম সরোয়ার সবুজের সাথে তার ভাই মামুনের বিরোধ চলে আসছিলো। এর জের ধরে ইতিপূর্বে একাধিকবার মামুনের উপর হামলার চেষ্টা করে ব্যর্থ হয় সবুজ।\nতিনি জানান, বৃহস্পতিবার বিকেলে মামুন বরিশাল নগরী থেকে মোটরসাইকেলযোগে নিজ বাড়ি ফিরছিল। মোটরসাইকেলটি ফরিদপুর ইউনিয়নের ভাতশালা বাজার অতিক্রমকালে সবুজের নেতৃত্বে বারেক মোল্লা, মহিউদ্দিন মোল্লা, সোহেল মোল্লা, রনি মোল্লা, মানিক মোল্লাসহ অন্যান্যরা ধারালো অস্ত্র দিয়ে কুপিয়ে মামুনকে আহত করে। খবর পেয়ে তাকে বাঁচাতে গেলে তার বাবা আবদুল মালেক হাওলাদারকেও কুপিয়ে আহত করে হামলাকারীরা। শের-ই বাংলা মেডিকেল কলেজ হাসপাতালের সার্জারি বিভাগের অধ্যাপক ডা. নাজিবুল হক বলেন, সার্জারি বিভাগে চিকিৎসাধীন বাকেরগঞ্জের এক রোগীর অবস্থা আশঙ্কাজনক হওয়ায় তাকে উন্নত চিকিৎসার জন্য ঢাকায় প্রেরণ করা হয়।\nবাকেরগঞ্জ থানার ওসি মো. আবুল কালাম বলেন, গোলাম সরোয়ার সবুজ এবং ইউপি সদস্য মামুনের মধ্যে পুরনো বিরোধ রয়েছে। ওই বিরোধের জের ধরে সবুজের নেতৃত্বে মামুনকে কুপিয়ে জখম করা হয়েছে। এ ঘটনায় লিখিত অভিযোগ পেলে আইনগত ব্যবস্থা নেয়ার কথা জানিয়েছেন ওসি।


এসএসসি’র ৫০ উত্তরপত্র থানায় জমা দিলেন সিএনজি চালক\nজামালপুরে অধ্যক্ষ অপসারণ দাবিতে সংবাদ সম্মেলন\nজামালপুরে বন্যহাতির আক্রমণে কলেজছাত্র নিহত\nনেত্রকোনার পূর্বধলায় ১৪৪ ধারা জারি\nনিখোঁজের ২১ দিন পর টয়লেটে মিলল ব্যবসায়ীর লাশ\nপিস্তল নিয়ে শ্বশুরবাড়ি গিয়ে জামাই আটক\nময়মনসিংহে ৪ মাদক ব্যবসায়ী আটক\nপ্রকাশ : ২০ মার্চ ২০১৯, ১৬:৫৩\nজামালপুর সদরের ছবাব আলী ইটাইল উচ্চ বিদ্যালয়ের ১০ম শ্রেণীর ছাত্রীকে অপহরণ করার প্রতিবাদে দাবিতে মানবন্ধন ও বিক্ষোভ মিছিল কর্মসূচী পালিত হয়েছে।\nবুধবার সকালে ছাবাব আলী ইটাইল উচ্চ বিদ্যালয়ের ছাত্রছাত্রীদের আয়োজনে মানববন্ধন করা হয়। এসময় বক্তব্য রাখেন বিদ্যালয়ের ম্যানেজিং কমিটির সভাপতি মো. খলিলুর রহমান খলিল, সহকারী শিক্ষক মহসিন আলী, সহপাঠী নাদিয়া নুসরাত, মো. লতিফুর রহমানসহ আরো অনেকে।\n১০ শ্রেণীর ছাত্রী আরোবী আক্তার নোভাকে অপহরণকারীদের আটক ও দৃষ্টান্তমূলক শাস্তির জোর দাবি জানান বক্তারা। পরে একটি বিক্ষোভ মিছিল ইটাইল বাজার প্রদক্ষিণ করে।\nপ্রসঙ্গত, ১৩ মার্চ বিকালে নরুন্দি বাজার কোটিং সেন্টার থেকে বাড়ি ফিরার পথে পারভেজ ও তার সহযোগীরা মাইক্রোবাস করে জোরপূর্বক অপহরণ করে বলে অভিযোগ রয়েছে। এ নিয়ে জামালপুর সদর থানায় নোভার বাবা নুর মোহাম্মদ বাদী হয়ে পারভেজসহ ৪ জনকে আসামি করে মামলা করেন।


কর্ণফুলীতে দুই মাদকাসক্ত যুবক আটক – BDNewsFast.Com\nচট্টগ্রাম কর্ণফুলী উপজেলায় সহপাঠিদের সাথে মারামারি করার সময় হাতেনাতে দুই মাদকাসক্ত বকাটেকে আটক করেছে থানা পুলিশ। শনিবার (২১ মার্চ) দুপুরে উপজেলার খোয়াজনগর বিল থেকে তাদের আটক করার কথা নিশ্চিত করেছেন কর্ণফুলী থানার এসআই মো. বেলায়েত হোসেন।\nআটক যুবকেরা হলেন, মো. জাহিদ হাসান (২১) মীরসরাই আমবাড়িয়া এলাকার আবদুল বাতেনের ছেলে ও তানভীর হোসেন (২২) বি.বাড়িয়া আশুগঞ্জ এলাকার মো. হোসেনের ছেলে। বর্তমানে এরা নগরীর বাহার বিল্ডিং ইপিজেড এলাকায় থাকেন বলে পুলিশকে জানায়।\nএ বিষয়ে জানতে চাই কর্ণফুলী থানার এসআই মো. বেলায়েত হোসেন জানান, দুই গ্রুপে মারামারি করে দুই মাদকাসক্তকে আহত অবস্থায় বিলে ফেলে গেলে পুলিশ গিয়ে তাদের উদ্ধার করেন। পরে চমেক হাসপাতালে প্রাথমিক চিকিৎসার পর তাদের থানা হেফাজতে রাখা হয়েছে। কোন অভিযোগকারী না থাকায় পরবর্তীতে তাদের অভিভাবকদের জিম্মায় ছেড়ে দেওয়ার কথা জানান।


পৃথিবীর অন্যতম সেরা পর্যটন কেন্দ্র বাংলাদেশের সুন্দরবন\nHome country পৃথিবীর অন্যতম সেরা পর্যটন কেন্দ্র বাংলাদেশের সুন্দরবন\nঅবিভক্ত বাংলায় পর্যটকদের কাছে অন্যতম আকর্ষণীয় স্থান হয়ে উঠেছিল সুন্দরবন। ১৯৪৭ সালে ভারত ভাগের পর সুন্দরবনের অধিকাংশ অংশ বাংলাদেশের অধীনে চলে যায়। অবশিষ্ট অংশ রয়েছে ভারতের পূর্বাংশে অবস্থিত পশ্চিমবঙ্গ রাজ্যের দক্ষিণাংশে। রাজনৈতিক সীমানার কারণে আজ চাইলেই এপার বাংলা বা ওপার বাংলার ভ্রমণ পিপাসুরা যাতায়াত করতে পারেন না। ভিসা, পাসপোর্ট সহ নানা শর্ত পূরণ করতে করতেই অনেক সময় ভ্রমণ পরিকল্পনায় বদল আনতে হয়। তবে সুন্দরবনের রূপ কিন্তু এখনও বদলায়নি। বিশেষত বাংলাদেশের সুন্দরবনের টানে বহু পর্যটক এখানে ছুটে আসেন। বাংলাদেশের সুন্দরবনের আকর্ষণীয় স্থানগুলিতে এক ঝলকে চোখ বুলিয়ে নেওয়া যাক।\nকি রয়েছে সুন্দরবনে?\nপ্রচারের অভাবে এখনও আন্তর্জাতিক পর্যটন মানচিত্রে পিছিয়ে রয়েছে উভয় বাংলার সুন্দরবন। অথচ একটি আন্তর্জাতিক পর্যটন কেন্দ্র হয়ে ওঠার সমস্ত উপাদান মজুত রয়েছে সুন্দরবনে। জীববৈচিত্রে ভার সুন্দরবনের প্রধান আকর্ষণ অবশ্যই ম্যানগ্রোভ অরণ্য এবং বিশ্ববিখ্যাত রয়্যাল বেঙ্গল টাইগার। এছাড়া বাংলাদেশের সুন্দরবনে রয়েছে চিত্রল হরিণ, বনমোরগ, শূকর, নানা ধরণের বাঁদর, বিভিন্ন প্রজাতির পাখি, লতাগুল্ম, বৃক্ষের বিপুল সম্ভার এবং নানা প্রজাতির মাছ। সুন্দরবনে গাছের মধ্যে উল্লেখযোগ্য হল সুন্দরী, কেওড়া, গরান, বাইন, গেওয়া, পশপর, গোলপাতা, হেতাল, ঝানা, সিংড়া, খলসা ইত্যাদি। সুন্দরবনের নদীতে কুমীর ছাড়াও রয়েছে প্রায় ৩৩ প্রজাতির সরীসৃপ। এছাড়া সুন্দরবনের রাতের সৌন্দর্য্য অসাধারণ। বিশেষত পূর্ণিমার রাতে সুন্দরবনের রূপ মোহময়ী হয়ে ওঠে। সুন্দরবনের আশপাশে রয়েছে পর্যটকদের জন্য অসংখ্য আকর্ষণীয় স্থান।\n৬ বার রূপ বদলায় সুন্দরবন:\nসুন্দরবন চব্বিশ ঘন্টায় কমপক্ষে ৬ বার রূপ বদলায়। ভোরে এক রূপ, দুপুরে অন্যরূপ, পড়ন্ত বিকালে আর এক রূপ এবং সন্ধ্যায় দেখা যায় আর এক রূপ। সুন্দরবনের মধ্য ও গভীর রাতে সৌন্দর্য আর এক রকম। রাতে যদি চাঁদের দেখা পান, তাহলে কেল্লাফতে! তবে এই সবকটি রূপ উপভোগ করতে হলে আপনাকে হাতে একটু সময় নিয়ে আসতে হবে। সুন্দরবনে ভ্রমণের সময় নিরাপত্তাকে গুরুত্ব দিতে হবে। কোনোরকম ঝুঁকি এড়াতে বনরক্ষীদের সঙ্গে রাখা বাঞ্ছণীয়।\nবাংলাদেশের সুন্দরবনের অন্যতম প্রধান আকর্ষণীয় পর্যটন স্থান হল হিরণ পয়েন্ট। এটি হল বাংলাদেশের দক্ষিণাঞ্চলে অবস্থিত পৃথিবীর সর্ববৃহৎ লোনাবন। এছাড়া এটি হল সুন্দরবনের দক্ষিণাংশের একটি সংরক্ষিত অভয়ারণ্য। এই অঞ্চলটি নীলকমল হিসেবেও পরিচিত। প্রমত্তা কুঙ্গা নদীর পশ্চিম তীরে, খুলনা রেঞ্জে হিরণ পয়েন্ট অবস্থিত। এটি হল ইউনেস্কো ঘোষিত বিশ্বের একটি অন্যতম ঐতিহ্যপূর্ণ স্থান। যেহেতু অভয়ারণ্য, তাই এটি অনেক বাঘ, হরিণ, বাঁদর, পাখি ও সরীসৃপের নিরাপদ আবাসস্থল হয়ে উঠেছে। বাংলাদেশের সুন্দরবনে রয়্যাল বেঙ্গল টাইগার দেখার অন্যতম একটি স্থান হল হিরণ পয়েন্ট। এছাড়া এখানে দেখা যায় চিত্রা হরিণ, বন্য শূকর, পাখিদের মধ্যে আছে সাদা বুক মাছরাঙা, হলুদ বুক মাছরাঙা, কালোমাথা মাছরাঙা, লার্জ এগ্রেট, কাঁদা খোঁচা, ধ্যানী বক প্রভৃতি। হিরণ পয়েন্টে প্রচুর কাঁকড়াও দেখা যায়। এছাড়া এখানে দেখতে পাবেন রং-বেরঙের প্রজাপতি। হিরণ পয়েন্ট থেকে ৩ কিলোমিটার দূরে কেওড়াসুঠিতে রয়েছে একটি ওয়াচ টাওয়ার। এই ওয়াচ টাওয়ার থেকে আশেপাশের প্রাকৃতিক সৌন্দর্য্য উপভোগ করা যায়।\nবাংলাদেশের সুন্দরবনের আর একটি আকর্ষণীয় স্থান হল কটকা-কচিখালি। কচিখালি সংলগ্ন সমুদ্র তীরবর্তী অংশের তৃণভূমি জাতীয় বনভূমি ১২০ বর্গমাইল এলাকায় কটকা-কচিখালি অবস্থিত। এটি একটি অভয়ারণ্য। এখানে সারা বছর বিভিন্ন বন্যপ্রাণী দেখা যায়। এখানে ওয়াচ টাওয়ার রয়েছে।\nদুবলার চর হল বাংলাদেশের সুন্দরবনের একটি উল্লেখযোগ্য দ্বীপ। এটি সুন্দরবনের দক্ষিণে, কটকার দক্ষিণ-পশ্চিমে এবং হিরণ পয়েন্টের দক্ষিণ-পূর্বে অবস্থিত। এই এলাকাটি হিন্দুধর্মের পূণ্যস্নান, রাসমেলা ও হরিণের জন্য বহুল পরিচিত। কুঙ্গা ও মরা পশুর নদের মধ্যে এটি একটি বিচ্ছিন্ন চর। দুবলার চর মূলত জেলে গ্রাম। এখানে মাছ ধরার সঙ্গে চলে শুঁটকি শোকানোর কাজ। প্রতি বছর কার্তিক মাসে (নভেম্বর) হিন্দু ধর্মাবলম্বীদের রাসমেলা এবং পূণ্যস্নানের জন্যও বাংলাদেশের সুন্দরবনের এই দ্বীপ বিখ্যাত হয়ে উঠেছে। এছাড়া এটি হল একটি নয়নাভিরাম দ্বীপ। এখানে চিত্রল হরিণের দলকে ঝাঁকে ঝাঁকে চরতে দেখা যায়। এই দ্বীপকে দুবলার ট্যাকও বলা হয়। দুবলার মাটি খুঁড়লে মিষ্টি জল পাওয়া যায়।\nসুন্দরবনের আর একটি উল্লেখযোগ্য পর্যটনকেন্দ্র হল পূর্ব বনবিভাগের চাঁদপাই রেঞ্জের অধীনে অবস্থিত করমজল পর্যটন কেন্দ্র। নদীপথে খুলনা থেকে প্রায় ৬০ কিলোমিটার এবং মংলা থেকে প্রায় আট কিলোমিটার দূরে রয়েছে এই পর্যটন কেন্দ্র। এখানে একটি ইকো ট্যুরিজম কেন্দ্র রয়েছে। এছাড়াও এখানে হরিণ ও কুমির প্রজনন কেন্দ্র আছে। মংলা থেকে ইঞ্জিন নৌকায় চড়ে ঘন্টা দেড়েকের মধ্যে করমজলের জেটিতে পৌঁছানো যায়।\nজামতলা সমুদ্র সৈকত :\nসুন্দরবনে যে কয়েকটি সমুদ্র সৈকত রয়েছে তার মধ্যে অন্যতম হল জামতলা সমুদ্র সৈকত। সুন্দরবনের কটকা ওয়াচ টাওয়ারকে পিছনে রেখে সোজা উত্তরে প্রায় তিন কিলোমিটার হাঁটলে জামতলা সমুদ্র সৈকত পৌঁছানে যায়। এই সমুদ্র সৈকত সংলগ্ন এলাকায় প্রচুর জাম গাছ দেখা যায়। সেই থেকেই এলাকার নামকরণ করা হয়েছে। যারা নির্জনতা পছন্দ করেন তাদের জামতলা সমুদ্র সৈকতটি অবশ্যই পছন্দ হবে। এখানে প্রচুর কাঁকড়া দেখা যায়। জামতলা সমুদ্র সৈকতটি স্নানের জন্য আদর্শ জায়গা নয়।\nবাংলাদেশের সুন্দরবনে বর্তমানে তিনটি অভয়ারণ্য রয়েছে। এগুলি হল কটকা কচিখালি অভয়ারণ্য, নীলকমল অভয়ারণ্য ও পশ্চিম অভয়ারণ্য। নীলকমল অভয়ারণ্য হিরণ পয়েন্ট ও নীলকমল এলাকায় পর্যটকদের খুবই আকর্ষণীয় স্থান। ঝাঁকে ঝাঁকে হরিণকে এই এলাকায় বিচরণ করতে দেখা যায়। মোট এলাকাটি ১১০ বর্গমাইল এলাকা জুড়ে বিস্তৃত। মংলা বন্দর থেকে এখানে যেতে প্রায় ৭ ঘন্টা সময় লাগে।\nকিভাবে বাংলাদেশের সুন্দরবনে পৌঁছবেন:\nবাংলাদেশের রাজধানী ঢাকার মতিঝিল, আরামবাগ, শ্যামলী, কল্যাণপুর, গাবতলী থেকে সকাল থেকে রাত পর্যন্ত বিভিন্ন এসি/ননএসি বাস খুলনার উদ্দেশে রওনা হয়। খুলনায় নেমে লোকাল বাসে মংলা যাওয়া যাবে। এছাড়া সায়েদাবাদ থেকে সুন্দরবনের জন্য বিভিন্ন বাস খুলনা, বাগেরহাট ও মংলার উদ্দেশে রওনা হয়। খুলনায় ট্রেনে এবং যশোর পর্যন্ত বিমানে করেও যাওয়া যাবে। এর পাশাপাশি নৌপথেও বাংলাদেশের সুন্দরবনে পৌঁছানো যায়।\nসুন্দরবনে প্রবেশাধিকার সংক্রান্ত তথ্য:\nবাংলাদেশের সুন্দরবনে প্রবেশাধিকার অবারিত নয়। সংরক্ষিত বনাঞ্চল হওয়ায় বনবিভাগের অনুমতি বাধ্যতামূলক। বিনা অনুমতিতে সুন্দরবনে প্রবেশ শাস্তিযোগ্য অপরাধ। সুন্দরবনে ভ্রমণ করতে হলে ডিভিশনাল ফরেস্ট অফিসার বাগেরহাট বা ডিভিশনাল ফরেস্ট অফিসার খুলনার অফিস থেকে প্রয়োজনীয় অনুমতি সংগ্রহ করে ফি জমা দিতে হবে।\nPrevious articleরবীন্দ্রভারতীর বসন্ত উৎসব: চাঁদ উঠেছিল থেকে ভজ গৌরাঙ্গ এবং কিছু ‘অশ্লীল’ প্রশ্ন\nNext article“আজ বাজার মে”: ফয়েজ আহমেদ ফয়েজ ও জেলখানার গান


১ টাকা আয়ে ৬ টাকা ব্যয় : বাংলাদেশ রেলওয়ের লোকসানের পাল্লা ভারী - মানবকথা ডট কম\n১ টাকা আয়ে ৬ টাকা ব্যয় : বাংলাদেশ রেলওয়ের লোকসানের পাল্লা ভারী\nঅনলাইন ডেস্ক : বাংলাদেশ রেলওয়ে গেল অর্থবছরে (২০২০-২১) আয় করেছে ১ হাজার ১৩ কোটি টাকা। এ সময়ে ব্যয় করতে হয়েছে ৬ হাজার ২৫ কোটি টাকা। অর্থাৎ প্রতি এক টাকা আয় করতে রেল ব্যয় করেছে প্রায় ছয় টাকা। আগের দুই অর্থবছরের চিত্রও প্রায় অভিন্ন। ২০১৯-২০ অর্থবছরে ১ হাজার ১৩৭ কোটি টাকা আয় করতে রেল ব্যয় করে ৫ হাজার ৮৮২ কোটি টাকা। তার আগের অর্থবছরে ১ হাজার ৩৯২ কোটি টাকা আয়ের বিপরীতে ব্যয় হয় ৬ হাজার ৭৭৬ কোটি টাকা। ৩ বছরে ৩ হাজার ৫৪২ কোটি টাকা আয় হলেও ব্যয় হয়েছে ১৮ হাজার ৬৮৩ কোটি টাকা। এ সময়ে ১৫ হাজার ১৪১ কোটি টাকা লোকসান গুনতে হয়েছে রেলকে।\nএর বাইরে প্রকল্প ব্যয় তো আছেই। রেলে ৩৯ উন্নয়ন প্রকল্পে ব্যয় হচ্ছে ১ লাখ ৪২ হাজার কোটি টাকা। প্রকল্পগুলো সমাপ্ত হলে রেলের ব্যয়ের অঙ্ক বাড়বে তিনগুণের বেশি। জনগণের করের টাকায় প্রতি বছরই বিপুল অঙ্কের টাকা লোকসান দিয়ে রেলকে কতদিন টিকিয়ে রাখা সম্ভব হবে তা নিয়ে প্রশ্ন থেকেই যাচ্ছে।\nবাংলাদেশ প্রকৌশল বিশ্ববিদ্যালয়ের (বুয়েট) অধ্যাপক গণপরিবহণ বিশেষজ্ঞ ড. এম শামসুল হক যুগান্তরকে বলেন, বিশ্বে রেল সেবার সঙ্গে আয়ও করছে। বাংলাদেশ রেলওয়ের লোকসানের পাল্লা দিন দিন ভারী হচ্ছে। এর অন্যতম কারণ হচ্ছে-সংশ্লিষ্ট ব্যক্তি, উপরের কর্মকর্তা শুধু উন্নয়ন প্রকল্পের দিকে দৌড়াচ্ছে। সক্ষমতার দিতে তাকাচ্ছেন না। চলমান রেলপথকে সংস্কার না করে, বাহারি প্রকল্পের দিকে ধুঁকছে। সেবা নিশ্চিত করে, ট্রেনের সংখ্যা বাড়ানো যায়। জরাজীর্ণ ও সংস্কারহীন রেলপথ থাকলেই সংশ্লিষ্টদের আইনের আওতায় আনতে হবে। কারণ সংস্কারহীন রেলপথ মানুষের প্রাণও কাড়ছে। যাত্রী ও বিশেষজ্ঞদের পরামর্শ-মতামত নিয়ে প্রকল্প গ্রহণ করলে নিশ্চয়ই আয় বাড়বে। লোকসানের পাহাড় কমবে।\nবিশেষজ্ঞরা বলছেন, দক্ষতা বাড়িয়ে যাত্রীচাপ কাজে লাগিয়ে অনায়াসেই লোকসান কমিয়ে আনা সম্ভব। অপরিকল্পিত এবং সুদূর প্রসারবিহীন উন্নয়ন প্রকল্প গ্রহণ করা, চলমান রেলপথ ও অবকাঠামোর যথাযথ ব্যবহার না করার কারণেই লোকসানের অঙ্ক বাড়ছে। লোভনীয় উন্নয়ন প্রকল্প বাস্তবায়নে ব্যস্ত সবাই। ফলে বঞ্চিত হচ্ছেন যাত্রী, তারা পাচ্ছেন না কাঙ্ক্ষাত সেবা, বাড়ছে ঋণের বোঝা। সূত্র বলছে, চলমান নড়বড়ে রেলপথ, রেল ব্রিজ, ইঞ্জিন-কোচ ও সিগন্যাল ব্যবস্থা সক্রিয় করা গেলে রেলের গতি অনেক বাড়ানো যেত। কমিয়ে আনা সম্ভব লোকসানও। সেদিকে কারও নজর নেই। সবাই বড় বড় প্রকল্প নিয়ে ব্যস্ত। বর্তমানে ২৫৯টি যাত্রীবাহী ট্রেন চলাচল করছে। মালবাহী ট্রেন চলছে ৩৮টি। প্রতিটি যাত্রীবাহী ট্রেন ন্যূনতম ১৬-২০টি কোচ নিয়ে চলার কথা। কিন্তু বর্তমানে মাত্র ১০৪টি আন্তঃনগর ট্রেন গড়ে ৭-১৪টি বগি নিয়ে চলছে। শুধু চলমান আন্তঃনগর ট্রেনগুলোতেই আরও প্রায় ৭৩০টি কোচ সংযুক্ত করা সম্ভব। এতে প্রতিদিন প্রায় ৭৩ হাজার যাত্রী বেশি পরিবহণ করা সম্ভব। এতে আন্তঃনগর ট্রেন থেকে দিনে ৩ কোটি ৬৫ লাখ টাকা অতিরিক্ত আয় করা যায়। বাকি ২৫৫টি মেইল, কমিউটার এবং লোকাল ট্রেন ৩-৭টি কোচ নিয়ে চলাচল করছে। এসব ট্রেনে গড়ে ৬টি করে কোচ সংযুক্ত করলে ১৫৩৯টি অতিরিক্ত কোচ সংযুক্ত করা যায়।\nকথা হয় রেলের সাবেক এক মহাপরিচালকের সঙ্গে। এ কর্মকর্তা যুগান্তরকে বলেন, চলমান রেলপথ শুধু নয়, রেলওয়ে ব্রিজ, ইঞ্জিন-কোচসহ সিগন্যাল ব্যবস্থাও নড়েবড়ে। এসবের অধিকাংশরই আয়ুষ্কাল শেষ। কিন্তু কর্তৃপক্ষ এসবে গুরুত্ব না দিয়ে নতুন নতুন প্রকল্পে গুরুত্ব দিচ্ছে। এতে ব্যয় বাড়ছে। সমাপ্ত প্রকল্পের কোনো সুফল মিলছে না। খরচ বাড়লেও আয় বাড়ছে না। তিনি বলেন, বেসরকারি পর্যায়ে ট্রেন দেওয়া হলে আয় বাড়ত। অর্থাৎ সরকারের চলমান ট্রেনের সঙ্গে আরও বহু ট্রেন চালানো সম্ভব ছিল। বর্তমানে প্রায় ২৫ হাজার লোকবল স্বল্পতা রয়েছে। বেসরকারি পর্যায়ে ট্রেন চালানো হলে-লোকবলও বেসরকারি পর্যায়ে নিয়োগ হতো। এতে সেবা বৃদ্ধির সঙ্গে লাফিয়ে বাড়ত আয়ও।\nরেলপথমন্ত্রী মো. নূরুল ইসলাম সুজন জানান, সেবামূলক প্রতিষ্ঠানে লোকসান বলে কিছু নেই। আমরাই রেলকে বিশ্ব উন্নয়নের দিকে নিয়ে যাচ্ছি। নিশ্চয়ই সেবার সঙ্গে আয়ও বাড়বে। বর্তমান সরকার যে ধারায় উন্নয়ন অব্যাহত রেখেছে-প্রকল্পগুলো সমাপ্ত হলে আমূল পরিবর্তন আসবে। যাত্রীসেবা বৃদ্ধি এবং সমগ্র জেলায় রেলওয়ে নেটওয়ার্ক গড়ে তোলা আমাদের লক্ষ্য।\nপরিবহণ ও মেকানিক্যাল দপ্তর সূত্রে জানা যায়, রেলের উন্নয়নে বর্তমান সরকার আমূল পরিবর্তন আনতে চাচ্ছে। বরাদ্দ বাড়ানোর সঙ্গে উন্নয়ন প্রকল্পও বাস্তবায়ন করছে। কিন্তু রেলপথ ঝুঁকি থেকে বের হতে পারছে না। বর্তমানে প্রায় দেড় লাখ হাজার কোটি টাকার উন্নয়ন প্রকল্প চলমান রয়েছে। এছাড়া ৩০ বছরের মাস্টারপ্ল্যানে (২০১৫-২০৪৫) সাড়ে ৫ লাখ কোটি টাকা বরাদ্দের কথা বলা হয়েছে।\nরেলওয়ে অবকাঠামো দপ্তরের এক জ্যেষ্ঠ কর্মকর্র্তা জানান, কোটি কোটি টাকার প্রকল্পের সঙ্গে নামেমাত্র ইঞ্জিন ও কোচ সংগ্রহে প্রকল্প নেওয়া হচ্ছে। কোচ-ইঞ্জিন ক্রয়ে প্রাধান্য না দিয়ে নতুন রেলপথ, ভবন নির্মাণে গুরুত্ব দেওয়া হচ্ছে। চাহিদার আলোকে কোচ-ইঞ্জিন ক্রয় এবং চলমান রেলপথের সংস্কার করে এ রেলপথেই প্রায় দ্বিগুণ ট্রেন চালানো সম্ভব। এখনো রেলের প্রায় ৬ হাজার একর জমি বেদখলে রয়েছে। জমি উদ্ধার করে তা কাজে লাগিয়ে এবং কোচ সংযুক্ত করে আয় দ্বিগুণ করা সম্ভব অনায়াসেই।\nকমলাপুর, চট্টগ্রাম, সিলেট ও রাজশাহী রেল স্টেশন সূত্রে জানা যায়, রেলে লাগাতার লোকসানের সঙ্গে যুক্ত হয়েছে করোনা। করোনায় ট্রেন চলাচল বন্ধসহ অর্ধেক যাত্রী নিয়ে ট্রেন চলায় প্রতিদিন প্রায় দেড় কোটি টাকা আয় কম হচ্ছে। একাধিক স্টেশন ম্যানেজার জানান, মূলত কোনো ট্রেনই খালি সিট নিয়ে চলাচল করে না। ট্রেনগুলোতে চোখ রাখলেই উপচে পড়া ভিড় চোখে পড়ে। অর্থাৎ চাহিদার তুলনায় জোগান কম।\nরেলওয়ের অতিরিক্ত মহাপরিচালক (অপারেশন) সরদার সাহাদাত আলী যুগান্তরকে জানান, রেল সেবামূলক প্রতিষ্ঠান। বিশ্বে রেল পরিচালনায় লাভজনক হলো কি হলো না, সেটা বাংলাদেশের জন্য মুখ্য নয়। তবে আমরা চেষ্টা করছি ট্রেন, কোচ বাড়িয়ে আয় বাড়াতে। এটাও ঠিক যে, বিশ্বে লাভজনক রেল ব্যবস্থাপনায় যাত্রীবাহী ট্রেনের চেয়ে মালবাহী ট্রেন বিশেষ ভূমিকা রাখছে। চলমান উন্নয়ন প্রকল্পগুলো সমাপ্ত হলে এবং মহাপরিকল্পনা বাস্তবায়ন হলে ট্রেনের সংখ্যা প্রায় দ্বিগুণের চেয়ে বেশি হবে। এ দপ্তরের এক কর্মকর্তা জানান, চলমান ট্রেনগুলোতে অন্তত ৩ থেকে ৭টি করে কোচ সংযুক্ত করা যেতে পারে। কেন করা হচ্ছে না, সড়ক কিংবা বিমান মালিক- পরিবহণ নেতাদের সঙ্গে অনৈতিক কোনো আর্থিক সম্পর্ক রয়েছে কিনা, সেটা খুঁজে দেখা উচিত।\nএদিকে রাজনৈতিক বিবেচনায় ট্রেন চালানো ও বিরতি দেওয়ার অভিযোগ রয়েছে অনেক। কম গুরুত্বের পথেও আসন সংখ্যা খালি রেখেই একাধিক ট্রেন চালানো হচ্ছে। অথচ অনেক গুরুত্বপূর্ণ পথেও ট্রেন বাড়ানো হচ্ছে না। যেমন ঢাকা থেকে চিলাহাটি দেশের দ্বিতীয় দীর্ঘতম রেলরুটে দিনে মাত্র ১টি ট্রেন (নীলসাগর এক্সপ্রেস) রয়েছে। এ পথে যাত্রী চাহিদা যুগের পর যুগ থাকলেও নতুন ট্রেন দেওয়া হচ্ছে না। যাত্রীদের অভিযোগ, নীলসাগর এক্সপ্রেসে যত আসন তা চাহিদার এক-তৃতীয়াংশও নয়। ফলে আসনের দ্বিগুণের বেশি যাত্রী নিয়ে ট্রেনটি চলাচল করে, কিন্তু অতিরিক্ত যাত্রীর (বিনা টিকিট) টাকা বলতে গেলে রেল পায় না। এর ওপর সম্প্রতি রক্ষণাবেক্ষণের জন্য দুটি বগি ওয়ার্কশপে পাঠানোয় এর পরিস্থিতি আরও নাজুক হয়েছে।\nরেলওয়ের প্রকৌশল বিভাগ সূত্র বলছে, পূর্ব ও পশ্চিমাঞ্চলে রেলে শুধু লাইন সংস্কার নিশ্চিত করে আরও প্রায় ১০০টি ট্রেন চালানো সম্ভব। এ দুঅঞ্চলে এখনো গড়ে ২ ঘণ্টা পরপর ট্রেন চলাচল করছে। পূর্বাঞ্চল রেলওয়ের প্রধান প্রকৌশলী মো. সুবক্তগীন জানান, রেলে বরাদ্দ বাড়ানো হচ্ছে। যতটুকু বরাদ্দ পাওয়া যাচ্ছে, তা দিয়েই চলমান রেলপথ সংস্কার করা হচ্ছে। তবে অধিকাংশ রেলপথেই যথাযথ পাথর স্বল্পতা রয়েছে। লাইনও পরিবর্তন করা প্রয়োজন। লাইন শক্তিশালী হলে অল্প সময় পরপর ট্রেন চালানো সম্ভব।\nপশ্চিমাঞ্চল রেলের প্রধান প্রকৌশলী মো. মনিরুল ইসলাম ফিরোজী জানান, পশ্চিমাঞ্চলেও লাইন সংস্কারে পর্যাপ্ত বরাদ্দ নেই। আমরা মাঠপর্যায় থেকে বরাদ্দ বিষয়ক চাহিদা রেলপথ বিভাগে পাঠাই, পরে যে সংখ্যক বরাদ্দ আসে তা দিয়েই কাজ করতে হয়। পুরো রেলপথ সংস্কারে আমরা কাজ করছি। জরাজীর্ণ লাইন সংস্কার করা হচ্ছে। পুরোনো লাইন তুলে ডুয়েলগেজ লাইনে রূপান্তর করা হচ্ছে। এতে ট্রেনের সংখ্যা বাড়ানো যাবে। কোচ সংযুক্ত করে ট্রেন পরিচালনা করা যাবে। বাড়বে আয়ও। #\nসূত্র :- https://www.jugantor.com/todays-paper/first-page/511981/এক-টাকা-আয়-করতে-রেলের-ব্যয়-৬-টাকা\nNewer Postডোপ টেস্টে চাকরি হারালো ৩৭ পুলিশ\nOlder Postগাইবান্ধায় সীমাহীন অনিয়ম-দুর্নীতি রোধে বিদ্যুৎ গ্রাহক ও সেচ পাম্প মালিক সমিতির বিক্ষোভ সমাবেশ


সূর্য মন্দির: ইতিহাসে এক রহস্যময় মন্দির। » সোজাসাপ্টা\nকোনার্ক সূর্য মন্দির – ইতিহাসে এক রহস্যময় মন্দির।ভারতে অনেক ধর্মের মানুষ বাস করে এবং অনেক ধর্মীয় বিশ্বাসও এই দেশে প্রচলিত আছে, যা তাদের নিজ নিজ ধর্মের লোকেরা বিশ্বাস করে।\nধর্মীয় বিশ্বাস এবং ধর্ম ছাড়াও ভারতের তীর্থস্থানগুলিও খুব বিখ্যাত। সারা বিশ্ব থেকে মানুষ এই মন্দিরগুলি দেখতে আসে এবং হিন্দু দেব-দেবীর আশীর্বাদ চায়।\nভারতে অনেক রহস্যময় মন্দির রয়েছে, যার কিছু আমরা জানি কিন্তু এমন কিছু মন্দির রয়েছে যার রহস্য এখনও মানব বিশ্বে অস্পৃশ্য। আজ আমরা আপনাকে এমনই এক রহস্যময় মন্দিরের কথা বলতে যাচ্ছি, যেটি আজও বিজ্ঞানী এবং মানুষের কাছে রহস্য হয়েই রয়ে গেছে।\nআজ আমরা এই নিবন্ধের মাধ্যমে এই মন্দির সম্পর্কে আকর্ষণীয় তথ্য প্রদান করতে যাচ্ছি। আপনিও যদি এই মন্দিরের সাথে জড়িত রহস্যময় এবং পৌরাণিক ইতিহাস সম্পর্কে জানতে চান, তবে আপনাকে অবশ্যই আমাদের এই নিবন্ধটি শেষ পর্যন্ত পড়তে হবে।\nসূর্যের কোনার্ক মন্দির: ভগবান সূর্যের কোনার্ক মন্দিরটি উড়িষ্যা রাজ্যের পুরীতে ভগবান কৃষ্ণ, সুভদ্রা এবং বলরামের পবিত্র স্থান পুরী থেকে মাত্র কয়েক কিলোমিটার দূরে অবস্থিত। এই মন্দিরটি পুরীর সমুদ্র সৈকত থেকে অল্প দূরে অবস্থিত।\nকথিত আছে যে সমুদ্রের মাঝখান দিয়ে যখন কোনো জাহাজ যায়, তখন এই মন্দিরের মাধ্যাকর্ষণ দিয়ে জাহাজটি আপনাআপনি তীরের দিকে টেনে নিয়ে আসে । এর শৈল্পিকতা দেখে সবাই মন্ত্রমুগ্ধ হয়ে যায়। এর পৌরাণিক কাঠামো দেখে মানুষ অবাক হয় যে, সে সময়ের উপায়-উপকরণের অভাবে এত বড় মন্দির কীভাবে তৈরি হল। এমন অনেক জিনিস রয়েছে, যা মন্দিরটিকে একটি রহস্যময় এবং ঐতিহাসিক চেহারা দেয়।\nকোনার্কের রহস্যময় সূর্য মন্দির কোথায় অবস্থিত?\nকোনার্কের সূর্য মন্দিরটি জগন্নাথের মন্দির থেকে প্রায় ৪০ কিমি দূরে অবস্থিত। ভগবান সূর্যের এই পৌরাণিক ও রহস্যময় মন্দিরটি কোনার্ক নামক স্থানে চন্দ্রভাগা নদীর তীরে অবস্থিত। দেশ-বিদেশ থেকে পর্যটকদের আগমন প্রতিনিয়ত এখানে পর্যটকদের কাছে পর্যটন কেন্দ্র হয়ে উঠেছে। ভারত অনেক পর্যটন স্থান রয়েছে এবং সেই সব পর্যটন স্থানগুলির মধ্যে একটি, কোনার্কের সূর্য মন্দিরও তার স্থান বজায় রেখেছে।\nইউনেস্কো 1984 সালে কোডার এই সূর্য মন্দিরটিকে বিশ্ব ঐতিহ্যের মর্যাদা দেয়। এখানে নির্মিত নিদর্শন থেকে আপনি এই মন্দিরের চেতনা বুঝতে পারেন। স্থানীয় লোকেরা এই মন্দিরটিকে ‘বিরঞ্চি নারায়ণ’ বলে ডাকে। রহস্যময় এই মন্দিরটি দেখতে প্রতিদিন বিপুল সংখ্যক পর্যটকের সমাগম ঘটে।\nকোনার্ক সূর্য মন্দিরের ইতিহাস ও শিল্প কি?\nযখনই এটির ঐতিহ্য এবং রীতিনীতি বা ইতিহাসের কথা আসে, ভারতের প্রতিটি ধর্মীয় মানুষকে সূর্য দিকে আকৃষ্ট করে। প্রশ্ন জাগে, রহস্যময় এই মন্দিরের নামকরণ হল কেন কোনার্ক সূর্য মন্দির? এর পেছনে কি রহস্যময় গল্প থাকতে পারে? কোণার্ক শব্দটি দুটি শব্দের সমন্বয়ে গঠিত।\nআমরা যদি ‘কোন’ শব্দের অর্থ কোণ বা প্রান্ত। অন্যদিকে, ‘সিন্দুক’ শব্দটি সূর্য শব্দ থেকে উৎপত্তি। এই দুটি শব্দ যোগ করলে আমরা ‘সূর্যের কোণ’ বাক্যটি পাই এবং আমরা এই মন্দিরটিকে কোনার্ক নামে চিনি। এ থেকে স্পষ্ট হয় যে, এই যুক্তিতেই এই মন্দিরের নামকরণ করা হয়েছিল।\nপৌরাণিক ইতিহাসের সূত্র ধরে জানা যায় যে কোনার্কের সূর্য মন্দিরটি ১৩ শতকের মাঝামাঝি সময়ে নির্মিত হয়েছিল। এই মন্দিরের শৈল্পিক মহিমা এবং প্রকৌশল দেখে মনে হয় এটি অবশ্যই তার সময়ের সবচেয়ে নিপুণ জ্ঞান দিয়ে নির্মিত হয়েছিল। পৌরাণিক কাহিনী অনুসারে, গঙ্গা রাজবংশের একজন মহান শাসক রাজা প্রথম নরসিংহদেব তাঁর রাজত্বকালে ১২৪৩ থেকে ১২৫৫ খ্রিস্টাব্দের দিকে এই মন্দিরের নির্মাণ কাজ শুরু করেছিলেন।\nপ্রায় ১২০০ জন কারিগর এই মন্দিরের নির্মাণ কাজে নিয়োজিত ছিলেন বলে জানা যায়। পৌরাণিক ইতিহাসে, গঙ্গা রাজবংশের লোকেরা ভগবান সূর্য দেবতার পূজা করত। এই কারণেই এই মন্দিরের নির্মাণে কলিঙ্গ শৈলীও চিত্রিত হয়েছে। কলিঙ্গ শৈলীতে ভগবান সূর্যকে এমনভাবে রথে বসানো হয়েছে যেন তিনি স্বর্গ থেকে নেমে পৃথিবীতে এসেছিলেন।\nমন্দিরটি এমনভাবে তৈরি করা হয়েছে যাতে সূর্য দেবতা তার রথে বসে সামনের দিকে এগিয়ে যাচ্ছেন। এই মন্দির নির্মাণে সবগুলো পাথরে চমৎকার খোদাই করা হয়েছে। পয়সা বা মন্দিরটি আসলে চন্দ্রভাগা নদীর মোহনায় নির্মিত হলেও বর্তমানে এর জলের রেখা দিন দিন কমে যাচ্ছে, এই মন্দিরটি সূর্য দেবতার রথের আদলে নির্মিত। এই রথটিতে ধাতুর তৈরি ১২ জোড়া চাকা রয়েছে, যা ৩ মিটার চওড়া এবং সামনে মোট সাতটি ঘোড়া, ডানদিকে চারটি এবং বাম দিকে তিনটি। বর্তমানে সাতটি ঘোড়ার মধ্যে মাত্র একটি ঘোড়া অবশিষ্ট রয়েছে।\nএই মন্দিরের নির্মাণও সনাতন কলিঙ্গ প্রথা অনুযায়ী করা হয়েছে এবং এই মন্দিরটি এমনভাবে তৈরি করা হয়েছে যাতে সূর্যের প্রথম রশ্মি সরাসরি মন্দিরের প্রবেশপথে পড়ে এবং খোদাই করা পাথর দিয়ে এই মন্দিরটি তৈরি করা হয়। প্রকৃতপক্ষে এটি একটি পবিত্র ও ধর্মীয় স্থান। এই মন্দিরের উচ্চতা ২২৯ ফুট অর্থাৎ ৭০ মিটার। একটি পাথর দিয়ে নির্মিত এই মন্দিরে সূর্যদেবের তিনটি মূর্তি আছে।\nকোনার্ক মন্দির সম্পর্কে কিংবদন্তিরা কী বলে?\nপৌরাণিক কাহিনী অনুসারে, ভগবান শ্রীকৃষ্ণের পুত্র সাম্বা কুষ্ঠরোগে আক্রান্ত হওয়ার জন্য অভিশপ্ত হয়েছিলেন। অতঃপর কটক ঋষি শ্রীকৃষ্ণের পুত্র সাম্বকে কুষ্ঠরোগ নিবারণের জন্য মিত্রবনে চন্দ্রভাগা নদীর তীরে ভগবান সূর্যের পূজা করার উপায় বলেছিলেন, তখন সাম্ব চন্দ্রভাগা নদীর তীরে ১২ বছর ধরে অবিরাম সূর্যের পূজা করেছিলেন। ভগবান সূর্য সাম্বার তপস্যায় খুশি হন এবং তাকে কুষ্ঠরোগ থেকে মুক্তি দেন। কথিত আছে সাম্বা চন্দ্রভাগা নদীর গর্ভে প্রথম কোনার্ক সূর্য মন্দির তৈরি করেছিলেন। এই মন্দিরটি সম্পূর্ণরূপে ভগবান সূর্যদেবকে উৎসর্গ করা হয়েছে।\nকোনার্ক মন্দিরের চুম্বক পাথরের রহস্য কী?\nকিছু কিংবদন্তি অনুসারে, কোনার্ক সূর্য মন্দিরের শীর্ষে একটি চৌম্বকীয় পাথর স্থাপন করা হয়েছে। কথিত আছে যে চৌম্বকীয় পাথরের এমন প্রভাব রয়েছে যে সমুদ্রের মধ্যে দিয়ে যাওয়া প্রতিটি জাহাজকে এই মন্দিরের দিকে টানা হয়েছিল। এ কারণে ঐ এলেকা দিয়ে যাওয়া প্রতিটি জাহাজগুলোকে সতরর্ক থাকতে হয়, না হলে তারা প্রায়শই পথ হারিয়ে ফেলে।\nঅন্যান্য কিংবদন্তি অনুসারে, বলা হয় যে এই পাথরটি মন্দিরের চূড়ায় স্থাপন করা হয়েছিল যাতে এটি চার দেওয়ালের ভারসাম্য বজায় রাখতে পারে সঠিকভাবে কেন্দ্র করে।\nকোনার্ক সূর্য মন্দির: মধ্যযুগীয় ঐতিহ্যের অনন্য নিদর্শন\nকোনার্ক মন্দির সম্পর্কিত কিছু মজার জিনিস?\nকোনার্ক মন্দিরটি সম্পূর্ণরূপে সূর্য দেবতাকে উৎসর্গ করা হয়েছে এবং এখানে শুধুমাত্র সূর্য দেবতার পূজা করা হয়।\nএই মন্দিরের একটি বিশেষত্ব হল, মন্দিরটিতে সূর্য দেবতাকে এমন ভাবে স্থাপন করা হয়েছে, যেন তিনি রথে চড়ে কোথাও যাচ্ছেন।\nকোনার্ক মন্দির যখন নির্মিত হয়েছিল তখন এটি সমুদ্র উপকূলের খুব কাছে ছিল। স্থানীয় লোকজনের মতে, এই মন্দির নেতিবাচক শক্তি থেকে মুক্তি পাওয়ার জন্যও বিখ্যাত।\n১৯৮৪ সালে, ইউনেস্কো কোনার্ক মন্দিরকে বিশ্ব ঐতিহ্যের মর্যাদা দেয় এবং তখন থেকে এটি বিশ্ব ঐতিহ্য হিসাবেও পরিচিত ছিল।\nকোনার্ক মন্দিরের ভাস্কর্যে খুব সুন্দর ও শৈল্পিকভাবে চিত্রিত করা হয়েছে।\nপৌরাণিক কাহিনি অনুসারে এই মন্দিরটি কলিঙ্গ রীতি অনুসারে নির্মিত হয়েছে।\nবর্তমান সময়ে, বিদেশ থেকে পর্যটকরা কোনার্ক মন্দির দেখতে আসছেন এবং এর ঐতিহাসিক কাহিনী ও রহস্যময় তথ্য বুঝতে অনেক আগ্রহ হন।\nকোনার্ক মন্দির থেকে সূর্য অস্ত যাওয়া এবং উদিত হওয়া দেখার এক অন্যরকম আনন্দ এবং এই সময়ে পূজার জন্য মানুষ এখানে উপস্থিত থাকে।\nভারত অনেক ঐতিহাসিক এবং পৌরাণিক কাহিনীর জন্য পরিচিত। আজ, আমাদের দেশে এমন অনেক ঐতিহাসিক জিনিস রয়েছে, যা নিজের মধ্যে একটি উদাহরণ উপস্থাপন করে। এ দেশের প্রতিটি নাগরিকের তার দেশের জন্য গর্ব করা উচিত যে তিনি এই দেশে জন্মগ্রহণ করেছিলেন,\nযেখানে অনেক পৌরাণিক ও ঐতিহাসিক ঘটনা ঘটেছে, যা ইতিহাসে বিখ্যাত। এদেশে আজও বহু প্রাচীন ও ঐতিহাসিক নিদর্শন রয়েছে, যা দেখার জন্য দেশ-বিদেশের মানুষ এর প্রতি আকৃষ্ট হতে থাকে। আজ আমাদের দেশের প্রতিটি নাগরিকের কর্তব্য হয়ে দাঁড়িয়েছে তাদের পূর্বপুরুষের অস্তিত্ব ও ঐতিহাসিক ঐতিহ্যকে রক্ষা করা এবং এর প্রতি মানুষের কৌতূহল জাগ্রত করতে একে অপরকে সহযোগিতা করা।\nআপনি যদি এই আকর্ষণীয় এবং রহস্যময় নিবন্ধটি পছন্দ করেন তবে আপনাকে অবশ্যই এটি আপনার বন্ধুদের এবং পরিবারের সাথে শেয়ার করতে হবে।- ধন্যবাদ\nলেখক- অভিরুপ বন্দ্যোপাধ্যায়-কলকাতা


তত্ত্বাবধায়ক সরকারের প্রধান উপদেষ্টাসহ ২জন দ্বৈত নাগরিক | মুন্সিগঞ্জের খবর\n৪ জন অযোগ্য:ব্যারিস্টার রফিক\nওয়ান ইলেভেনের পরবর্তীতে যে তত্ত্বাবধায়ক সরকার গঠন করা হয়েছিল তাদের মধ্যে সাতজন উপদেষ্টা দায়িত্ব পালনে অযোগ্য ছিলেন বলে জানিয়েছেন বিশিষ্ট আইনজীবী ব্যারিস্টার রফিক উল হক। এরমধ্যে প্রধান উপদেষ্টা ড. ফখরুদ্দীন আহমদসহ অন্তত দুইজন উপদেষ্টা ছিলেন দ্বৈত নাগরিক যা উপদেষ্টা হওয়ার ক্ষেত্রে অন্যতম অযোগ্যতা। এছাড়া বাকিরা সংশোধিত গণপ্রতিনিধিত্ব অধ্যাদেশ অনুযায়ী উপদেষ্টা হওয়ার অযোগ্য। গতকাল আমাদের সময়ের সঙ্গে আলাপকালে ব্যারিস্টার রফিক এই কথা বলেন। তিনি বলেন, প্রধান উপদেষ্টা ড. ফখরুদ্দীন আহমদ ও পররাষ্ট্রউপদেষ্টা ইফতেখার আহমদ চৌধুরী দু’জনই বিদেশি পাসপোর্টধারী ছিলেন এটা মোটামুটি নিশ্চিত। আর বাকি পাঁচজন নিজেদের তৈরি গণপ্রতিনিধিত্ব অধ্যাদেশ অনুযায়ী উপদেষ্টা হওয়ার অযোগ্য।\nব্যারিস্টার রফিকের মত অনুযায়ী উপদেষ্টা হওয়ার অযোগ্য হিসেবে আরো যারা ছিলেন, তারা হলেন অর্থ ও পরিকল্পনা মন্ত্রণালয়ের উপদেষ্টা ড. এবি মির্জ্জা আজিজুল ইসলাম, স্থানীয় সরকার ও পল্লী উন্নয়ন উপদেষ্টা মো. আনোয়ারুল ইকবাল, কৃষি উপদেষ্টা ড. চৌধুরী সাজ্জাদুল করিম, প্রাথমিক ও গণশিক্ষা মন্ত্রণালয় এবং মহিলা ও শিশুবিষয়ক মন্ত্রণালয়ের উপদেষ্টা রাশেদা কে চৌধুরী এবং বাণিজ্য ও শিক্ষা উপদেষ্টা ড. হোসেন জিল্লুর রহমান।\nতিনি বলেন, উপদেষ্টা হওয়ার যোগ্যতা হিসেবে সংবিধানের ৫৮ (গ)(৭) (ক) অনুচ্ছেদে আছে, তাকে সংসদ-সদস্য হিসাবে নির্বাচিত হবার যোগ্য হতে হবে। সংবিধানের ৬৬ অনুচ্ছেদে সংসদ সদস্য হবার অযোগ্যতা হিসেবে বলা হয়েছে যে, যদি তিনি কোনো আইনের দ্বারা বা অধীন অনুরূপ নির্বাচনের জন্য অযোগ্য হন।\nপ্রথমত: দ্বৈত নাগরিকরা নির্বাচন করার যোগ্য নন। ফলে প্রথম দুইজন উপদেষ্টা হতে পারেন না।\n২০০৮ সালের ১৯ আগস্ট গণপ্রতিনিধিত্ব অধ্যাদেশে যে সংশোধনী আনা হয়েছে সেখানে বলা হয়েছে, কোনো ব্যক্তি প্রজাতন্ত্রের বা কোনো সংবিধিবদ্ধ সরকারি কর্তৃপক্ষের বা প্রতিরক্ষা কর্মবিভাগের কোনো চাকরি থেকে পদত্যাগ করার বা অবসর গ্রহণের পর তিন বছর পার না হলে তিনি সংসদ সদস্য নির্বাচনের যোগ্য হবেন না। আর এ ধরনের চাকরি থেকে বরখাস্ত, অপসারিত বা বাধ্যতামূলক অবসর পাওয়ার পর পাঁচ বছর পার না হলে সংসদ সদস্য নির্বাচিত হওয়ার যোগ্যতা অর্জন করা যাবে না। এসব বিভাগের চাকরিতে চুক্তিভিত্তিক নিয়োগ পেলেও সেই চুক্তি মেয়াদ পার হওয়ার বা চুক্তি বাতিলের পর তিন বছর পার হলে তবেই সংসদ সদস্য নির্বাচিত হওয়ার যোগ্যতা অর্জন করা যাবে। কোনো বেসরকারি সংস্থার প্রধান নির্বাহীও চাকরি ছাড়ার পর তিন বছর পার না হলে সংসদ সদস্য নির্বাচনে প্রার্থী হতে পারবেন না। সেই বিবেচনায় ওই উপদেষ্টা পরিষদে প্রধান উপদেষ্টাসহ সাতজন ছিলেন যারা উল্লিখিত পদ থেকে অবসর নিয়েছেন তিন বছর হয়নি। যার ফলে তারা সংসদ সদস্য হবার যোগ্য হবেন না। যেহেতু সংসদ সদস্য হবার যোগ্য হবেন না সেহেতু উপদেষ্টা হিসেবেও দায়িত্ব পালন করতে পারবেন না।\nএদিকে তত্ত্বাবধায়ক সরকারের সাবেক উপদেষ্টা ড. আকবর আলি খান ওয়ান ইলেভেনের উপদেষ্টা পরিষদের চারজনকে যুক্তরাষ্ট্রের নাগরিক উল্লেখ করে বিষয়টি তদন্তের দাবি জানিয়েছেন।\nকেন্দ্রীয় ছাত্রনেতাদের মুক্তির দাবীতে জ়েলা ছাত্রদলের মিছিল ও সমাবেশ\nমুন্সীগঞ্জে স্কুলছাত্রীকে উক্ত্যক্ত করায় বখাটেকে গণপিটুনি\nশ্রীনগরে অবৈধ স্থাপনার কারনে আটকে আছে সরকারী রাস্তার কাজ


গৃহকর্মী সালাম হত্যা : খুনের পর মাথায় কালোকাপড় বেঁধে শোকপ্রকাশ অভিযুক্তদের!গৃহকর্মী সালাম হত্যা : খুনের পর মাথায় কালোকাপড় বেঁধে শোকপ্রকাশ অভিযুক্তদের! – Daily Sunam Kantha\nগৃহকর্মী সালাম হত্যা : খুনের পর মাথায় কালোকাপড় বেঁধে শোকপ্রকাশ অভিযুক্তদের!\nদোয়ারাবাজারে ‘প্রতিপক্ষকে ফাঁসাতে’ লন্ডনিবাড়ির এক গৃহকর্মীকে রাতের অন্ধকারে খুনের পর ‘উপরের নির্দেশে’ সকালে মাথায় কালোকাপড় বেঁধে শোক প্রকাশ করেও শেষ রক্ষা হয়নি খুনের ঘটনায় অভিযুক্ত ‘শোকার্তদের’!\nগৃহকর্মী খুনের ঘটনার সাথে জড়িত জড়িত থাকার অভিযোগ আটকের পর হত্যা মামলা হয়েছে তাদের বিরুদ্ধে। আর ‘উপরে থাকা’ যে ব্যক্তির পরামর্শে শোক প্রকাশের অভিনয় করছিলেন তারা, সেই যুক্তরাজ্য প্রবাসীকেও খুনের হুকুমদাতা করা হয়েছে মামলায়।\nমঙ্গলবার রাতে দোয়ারাবাজার উপজেলার গোরেশপুর গ্রামে দুর্বৃত্তদের হাতে খুন হন যুক্তরাজ্য প্রবাসী কামরান আব্দুল হাইয়ের বাড়ির গৃহকর্মী আব্দুস সালাম (৩৮)। সালাম উপজেলার সদর ইউনিয়নের নৈনগাঁও গ্রামের মুমশ্বর আলীর ছেলে। গত ২০ বছর ধরে ওই বাড়িতে গৃহকর্মী হিসেবে কর্মরত ছিলেন সালাম।\nপুলিশ জানায়, সোমবার রাত ৭টার দিকে প্রবাসী কামরান আব্দুল হাইয়ের মামাতো ভাই মছদ আলী গৃহকর্মী সালামকে কাজের কথা বলে ডেকে নিয়ে যান। অনেক রাত পরও বাড়িতে না ফেরায় খোঁজাখুঁজি করতে থাকেন প্রতিবেশীরা। ভোরে প্রতিপক্ষ প্রতিবেশীর ধানক্ষেতে লাশ ‘দেখতে পান’ কামরানের মামাতো ভাইয়েরা।\nপুলিশ জানায়, দেশীয় অস্ত্র দিয়ে গৃহকর্মী সালামকে হত্যার পর ধানক্ষেতে লাশ পড়ে আছে খবর পেয়ে ঘটনাস্থলে আসে দোয়ারাবাজার থানাপুলিশ। আসার পর দেখতে পায় প্রবাসী কামরানের মামাতো ভাই জয়নাল আবেদীন, আব্দুল ওদুদ, মছদ আলীসহ স্বজনরা মাথায় কালোকাপড় বেঁধে গৃহকর্মীর মৃতুত্যে ‘শোক প্রকাশ’ করছেন। পারিপার্শ্বিক অবস্থা ও তাদের অসংলগ্ন আচরণে পুলিশের সন্দেহ হলে তিনভাইসহ প্রবাসীর পাঁচ আত্মীয় ও একজন গৃহপরিচারিকাকে জিজ্ঞাসাবাদের জন্য থানায় নিয়ে যাওয়া হয়।\nদোয়ারাবাজার থানার ভারপ্রাপ্ত কর্মকর্তা মোহাম্মদ নাজির আলম বলেন, খবর পেয়ে সকালে দ্রুত ঘটনাস্থলে আসার পর দেখতে পাই বাড়ির মালিকের স্বজনরা মাথায় কালোকাপড় বেঁধে আছেন। জানতে চাইলে জানান, উপরের নির্দেশে আমরা শোক প্রকাশ করছি। তাদের এমন সংলগ্ন আচরণ দেখে আমাদের সন্দেহ হয়।\nতিনি আরও বলেন, প্রবাসীর পাঁচ আত্মীয়সহ ছয়জনকে আটকের পর থানায় নিয়ে এসে জিজ্ঞাসাবাদ করে হলে তাদের একজনের কথার সাথে অন্যজনের কথার মিল পাওয়া যায়নি। গ্রামে এমনিতেই দীর্ঘদিন ধরে বিভিন্ন পক্ষের মধ্যে চরম বিরোধ ছিল। মনে হয়েছে প্রতিপক্ষকে ফাঁসাতেই এই হত্যাকাণ্ড সংঘটিত হয়েছে।\nতিনি বলেন, মঙ্গলবার রাতে নিহতের স্ত্রী লাভলী বেগম বাড়ির মালিক, মামাতো ভাই, মামাতো ভাইয়ের ছেলে-সহ ৮ জনকে আসামি করে থানায় মামলা করেন।\nআসামিরা হলেন- মৃত আব্দুল খালিকের ছেলে যুক্তরাজ্য প্রবাসী কামরান আব্দুল হাই, মৃত জাফর আলীর ছেলে মছদ আলী, জয়নাল আবেদীন, ওজুদ আলী, ইছাক আলীর ছেলে সোহেল মিয়া, অজুদ আলীর ছেলে সামলাম হোসেন ও এমরান হোসেন এবং মৃত আরজদ আলীর ছেলে তাজুল ইসলাম।\nমামলার এজাহারে সালামের স্ত্রী দাবি করেন, নিখোঁজের পর খোঁজাখুঁজি করে তার স্বামীর সন্ধান পাওয়া যাচ্ছিল না। এমন সময় যুক্তরাজ্য থেকে বাড়ির মালিক কামরান তাকে ফোনে জানতে চান তার স্বামীর কী হয়েছে। রাত ১০ টার দিকে আবার ফোন করে বলেন, তুমি মন শক্ত কর। যা হবার সকালে হবে। আমি তোমার ছেলে-মেয়ের দায়িত্ব নেব।\nউল্লেখ্য, দোয়ারাবাজার উপজেলার গোরেশপুর (পশ্চিমপাড়া) গ্রামে মসজিদের ক্যাশ ও অধিপত্য বিস্তার নিয়ে প্রবাসী কামরানের মামাতো ভাই এবং ইউপি সদস্য আলী হোসেন গংদের মধ্যে বিরোধ চলছিল। কামরান হাইয়ের মাতাতো ভাই জয়নাল তার কাছে গচ্ছিত মসজিদের টাকা সুদে লগ্নি করেছেন এমন অভিযোগে ‘একঘরে’ করে রাখা হয় জয়নাল-সহ তার স্বজনদের। এ নিয়ে কয়েক দফা সংঘর্ষও হয়। এই ঘটনায় মামাতো ভাইয়ের পক্ষ নেন কামরান। এছাড়া গ্রামের একটি রাস্তা নির্মাণ নিয়েও ইউপি সদস্য আলী হোসেনের সাথে বিরোধ ছিল প্রবাসী কামরান আব্দুল হাইয়ের।


প্রকাশিত : ৭:৫৯ অপরাহ্ণ, ফেব্রুয়ারি ২৭ ২০২০\nফেনীতে ৩ লক্ষ ৩৮ হাজার ৪৭৩ জন শিশুকে হাম ও রুবেলা টিকা দেয়ার প্রস্তুুতি নিচ্ছে জেলা স্বাস্থ্য বিভাগ। আগামী ১৮ মার্চ থেকে ১১ এপ্রিল পর্যন্ত জেলায় অবস্থানরত ৯ মাস থেকে ১০ বছরের কম বয়সী শিশুদেরকে এ টিকা দেয়া হবে।\nবৃহস্পতিবার জেলা সিভিল সার্জন কার্যালয়ে এডভোকেসি সভায় এ নিয়ে বিস্তারিত তুলে ধরেন প্রকল্পের চট্টগ্রাম বিভাগীয় সমন্বয়ক ইমংপ্রæ চৌধুরী। তিনি জানান, কর্মসূচীটিকে বাস্তবায়ন করতে ইতোমধ্যে ২ হাজার ৩০৪ জন টিকাদান কর্মী ও ৩ হাজার ৫১০ জন স্বেচ্ছাসেবক নিয়োগ দেয়া হয়েছে। তারা ১৮ থেকে ২৪ মার্চ পর্যন্ত জেলার ১ হাজার ৩৫৪টি শিক্ষা প্রতিষ্ঠানের চতুর্থ শ্রেনী পর্যন্ত পড়–য়াদের দিকা দেবেন। এছাড়াও ২৮ মার্চ থেকে ১১ এপ্রিল পর্যন্ত জেলার বিভিন্ন স্থায়ী ও অস্থায়ী ক্যাম্পে বাদ পড়াদের টিদা দেয়া হবে। প্রতিদিন সকাল ৮টা থেকে বিকাল ৩টা পর্যন্ত চলবে টিকাদান কর্মসূচী। ব্যাপক প্রচারণার জন্য ইতোমধ্যে জেলার সকল মসজিদের ইমাম, শিক্ষক ও সাংবাদিকদের সাথে মতবিনিময়ের ব্যবস্থা রাখা হয়েছে।\nজেলা সিভিল সার্জন জানান, গত বছর ফেনীতে ২৫ জন হাম ও রুবেলা রোগী সনাক্ত হয়। যারা ২০১৫ সালে সরকারী ভাবে বিনামূল্যে দেয়া টিকা নেয়নি। এছাড়াও ১৩ জন রোগী সনাক্ত হয়েছে, যারা ১টি টিকা নিয়ে বাকী টিকা গ্রহন করেনি।\nসিভিল সার্জন ডাক্তার মো. সাজ্জাদ হোসেনের সভাপতিত্বে প্রধান অতিথি ছিলেন জেলা প্রশাসক মো: ওয়াহিদুজজামান। দাগনভূঞা উপজেলা পরিবার পরিকল্পনা কর্মকর্তা ডাক্তার মো. রুবাইয়াত বিন করিমের সঞ্চালনায় সভায় সরকারী বিভিন্ন কর্মকর্তা, এনজিও প্রতিনিধি, গণমাধ্যম কর্মী ও স্বাস্থ্য বিভাগের সংশ্লিষ্ট কর্মকর্তাবৃন্দ উপস্থিত ছিলেন।


ঠাকুরগাঁওয়ে করোনা আক্রান্ত রোগীদের মাঝে জেলা প্রশাসনের পুষ্টিকর খাদ্য প্রদান - বাংলার আলো বিডি ঠাকুরগাঁওয়ে করোনা আক্রান্ত রোগীদের মাঝে জেলা প্রশাসনের পুষ্টিকর খাদ্য প্রদান - বাংলার আলো বিডি\nজাহিদ হাসান, ঠাকুরগাঁও প্রতিনিধিঃ ঠাকুরগাঁও জেলায় করোনা ভাইরাসে আক্রান্ত হওয়া রোগীদের মাঝে জেলা প্রশাসন পুষ্টিকর খাদ্য সামগ্রী প্রদান করেছেন।\nশনিবার (০২ মে) জেলায় করোনা ভাইরাসে আক্রান্ত রোগীদের মাঝে পুষ্টিকর খাদ্য সামগ্রী প্রদান করেন জেলা প্রশাসন।\nঠাকুরগাঁও জেলার পীরগঞ্জ উপজেলার ৩ জন রোগীর সাথে সাক্ষাৎ করেন ও উপহার সামগ্রী হিসেবে পুষ্টিকর খাদ্য প্রদান করেন জেলা প্রশাসক ড. কে এম কামরুজ্জামান সেলিম ।\nরোগীদের সাথে সাক্ষাৎকালে জেলা প্রশাসক ড. কে এম কামরুজ্জামান সেলিম তাদের মনোবল অটুট রেখে ডাক্তারের পরামর্শ অনুযায়ী চলার পরামর্শ দেন। রোগীদের ও তাদের পরিবারের সদস্যদের সাথে সদয় আচরণ করার জন্য প্রতিবেশীদের অনুরোধ করেন তিনি। তিনি আরও রোগীদের যেকোন সমস্যায় জেলা ও উপজেলা প্রশাসনকে জানানোর কথা বলেন।\nজেলা প্রশাসক ড. কে এম কামরুজ্জামান সেলিম জানান, জেলায় করোনা ভাইরাসে আক্রান্ত সকল রোগীদের জেলা প্রশাসন এর উপহার হিসেবে পুষ্টিকর খাদ্য প্রদান করা হয়েছে। জেলা প্রশাসন সব সময় জনগণের সেবাই নিয়োজিত এবং প্রশাসন জনগণের পাশে আছে ও পাশে থাকবে। করোনা ভাইরাসে ভীত না হয়ে সকলে সরকারের নির্দেশনা ও স্বাস্থ্যবিধি মেনে চললে এই ভাইরাসের সংক্রমণ ও বিস্তার রোধ করা সম্ভব হবে।\nএসময় উপস্থিত ছিলেন, অতিরিক্ত জেলা প্রশাসক (সার্বিক) নূর কুতুবুল আলম, পীরগঞ্জ উপজেলার নির্বাহী অফিসার রেজাউল করিম।\nপ্রত্যেক রোগীকে আপেল, কমলা, পেয়ারা, কলা, তরমুজ, হরলিক্সসহ বিভিন্ন পুষ্টিকর খাদ্য প্রদান করা হয়।


আজ দুনিয়ার সব শক্তির থেকে অনেক বেশি পাওয়ারফুল রাজনীতি। তাই যখন কোনও দুর্বল বিরোধীরও শাসক হওয়ার সম্ভাবনা তৈরি হয়, তখনই তাকে ঘিরে ভন ভন করে মৌমাছির দল। তবে, রাজনৈতিক মৌমাছির চরিত্রটা সম্পূর্ণ উল্টো। এরা মধু সংগ্রহ করে না, মধুর লোভেই ঘুরে বেড়ায়। ঘুরপাক খায় খাওয়ার লোভে। লক্ষণীয় বৈশিষ্ট্য, এদের কখনও উদর পূর্তি হয় না। কারও কারও নজরে, এরাই রাজনীতির ‘বেনোজল’। আবার বেনোজল জলাশয় বদলাতে বদলাতে সমুদ্রে গিয়ে পড়লেই হয়ে যায় নোনাজল। নোনাজল পেটে গেলে বমি অথবা বদহজম, আর চাষের জমিতে ঢুকলে ফসল নষ্ট। বেনোজল শব্দটার মধ্যে কেমন যেন একটা শ্লেষ লুকিয়ে রয়েছে। শ্লেষ বা ব্যঙ্গ যাই বলা হোক না কেন, বেনোজলের গুরুত্ব অস্বীকার করা খুবই কঠিন। বিশেষ করে যাঁরা রাজনীতি করেন তাঁদের কাছে এই ‘বেনোজল’ অতীব মহার্ঘ। কারণ বেনোজলেই পুকুর, ডোবা, জলাশয় কেমন যেন টইটম্বুর হয়ে যায়। বেশ একটা ভরা ভরা ভাব। অনেকটা ভরাভর্তি সংসারের মতো। তবে এই বেনোজলের স্রোতেই ভেসে আসে বোয়াল, রাঘব বোয়ালের দল। বেনোজলের চাপে পুকুর উপচে গেলে সেই জলের সঙ্গে বেরিয়ে যায় সার, খোল খাইয়ে বড় করা রুই, কাতলার দল। তখন নিজের সম্পদ অন্যের হয়ে যায়। বেনোজল যেমন একদিকে ভরে দেয়, তেমনই অনেক সময় কেড়েও নেয়। তবে, পুকুরপাড় জাল দিয়ে ঘিরে দিতে বোয়ালের অনুপ্রবেশ ঠেকাতে পারলে লাভ নিশ্চিত। তা না হলে বোয়াল পুকুরের রুই, কাতলা পেটস্থ করে ফের বেনোজলের স্রোতে ভেসে যায় নতুন ঠিকানায়।\nএই মুহূর্তে বঙ্গ রাজনীতিতে বহুল চর্চিত শব্দটি হল ‘বেনোজল’। লোকসভা নির্বাচনে পশ্চিমবঙ্গে গেরুয়া শিবিরের আশাতীত সাফল্যের পর রাজনীতির কারবারিরা বিজেপির বাজার ধরার চেষ্টায় মরিয়া। তার মধ্যে খুচরো কারবারি যেমন আছে, তেমনই আছে পাইকারি কারবারিও। প্রতিদিন রাজ্যের কোনও না কোনও প্রান্তে তৃণমূল, সিপিএম এবং কংগ্রেস ছেড়ে বিজেপিতে যোগদানের ঘটনা ঘটেই চলেছে। নেতাদের ওজন অনুযায়ী দিল্লি, কলকাতা ও জেলায় যোগদানের জন্য ম্যারাপ বাঁধা হচ্ছে। তবে দিল্লির ক্রেজটা একটু বেশি।\nতবে লাভপুরের তৃণমূল মনিরুল ইসলামের যোগদানের পর বিজেপিতে ক্ষোভ-বিক্ষোভ তৈরি হওয়ায় বিষয়টা একটু ঘেঁটে গিয়েছে। যাঁরা বাঁচার জন্য পড়ি কি মরি করে ঝাঁপ দেওয়ার জন্য তৈরি হয়ে গিয়েছিলেন, তাঁরা আপাতত ব্রেক কষেছেন। কারণ এক গোষ্ঠীর হাত ধরে বিজেপিতে যোগ দিলে অন্য গোষ্ঠীর শীর্ষ নেতৃত্ব ‘ভেটো’ দিয়ে দিচ্ছে। ফলে একবুক স্বপ্ন নিয়ে নতুন দলে যোগ দেওয়ার পর কেউ চাপে পড়ে পদত্যাগ করছেন, কেউ আবার যোগদানের পর নতুন দলে গুরুত্ব না পেয়ে কারও কারও ‘ঘরওয়াপসি’ও হচ্ছে। তাই অনেকেই আরও একটু দেখে নিতে চাইছেন। নিদেনপক্ষে আগামী পুরসভা ভোট পর্যন্ত। কারণ এখনও কী হয়, কী হয় একটা ভাব তাঁদের মনের মধ্যে গুর গুর করছে। তাঁরা ভাবছেন, শেষ মুহূর্তে হাওয়া যদি কোনও কারণে ঘুরে যায় তাহলে ‘জাতও যাবে, পেটও ভরবে না।’\nতবে, এসব হওয়ার কারণে যোগদান পর্বে ছেদ পড়েছে এমনটা ভাবার কোনও কারণ নেই। বেনোজলের স্রোত অব্যাহত। কারণ মমতা বন্দ্যোপাধ্যায় কাটমানি ফিরিয়ে দেওয়ার যে নির্দেশ দিয়েছেন তাতে তৃণমূলের বহু চুনোপুঁটি থেকে রাঘব বোয়ালের প্রাণ ওষ্ঠাগত হওয়ার জোগাড়। বিজেপি ও সিপিএমের প্রাক্তনীদের উস্কানিতে চলছে বিক্ষোভ কর্মসূচি। আর সেই জনরোষ থেকে বাঁচতে কাটমানিতে উদরপূর্তি করা নেতাদের একটা বড় অংশ নিরাপদ আশ্রয় হিসেবে গেরুয়া শিবিরকেই বেছে নিতে চাইছে। কারণ তারা ভাবছে, এই মুহূর্তে গেরুয়া পাঞ্জাবি আর গেরুয়া টিপ সব চেয়ে বড় রক্ষাকবচ। আর গেরুয়া শিবির এখন গঙ্গাজলের চেয়েও পবিত্র। একবার গায়ে মেখে নিতে পারলেই ওঁ শান্তি।\nপ্রশ্ন উঠেছে, দক্ষিণ দিনাজপুরের তৃণমূল নেতাদের বিজেপিতে যোগদানকে ঘিরে। তৃণমূলের প্রাক্তন জেলা সভাপতি বিপ্লব মিত্র জেলা পরিষদের সভাধিপতি সহ ১০ জন সদস্যকে নিয়ে বিজেপিতে যোগ দিয়েছেন। ফলে জেলা পরিষদ এখন বিজেপির। তৃণমূলের স্টাইলে নির্বাচনে না জিতেও জেলা পরিষদ দখলের দৌলতে গেরুয়া শিবিরের শ্রীবৃদ্ধি অবশ্যই হয়েছে। কিন্তু গৌরব বৃদ্ধি হয়নি। দক্ষিণ দিনাজপুরের তৃণমূলের নেতারা বিজেপিকে এরাজ্যে প্রথম জেলা পরিষদ দখলের সম্মান এনে দিয়েছেন ঠিকই। কিন্তু প্রশ্ন উঠছে, কাটমানি ফেরতের কী হবে?\nযোগদানের আগে কাটমানি ইস্যুতে দক্ষিণ দিনাজপুরে জেলা পরিষদের সদস্যদের বাড়ির সামনে যে বিক্ষোভ শুরু হয়েছিল তা থেমে গেল কেন? তাহলে যোগদানের আগে যে বিক্ষোভ শুরু হয়েছিল, সেটা কি ভুল ছিল? নাকি বিজেপির গঙ্গাজলে সবই পবিত্র হয়ে গেল? বহু জায়গায় পঞ্চায়েত প্রধান সহ তৃণমূলের অধিকাংশ সদস্য বিজেপিতে চলে যাচ্ছেন। সেখানেও কি ‘গঙ্গাজল’ কাজ করছে?\nএকটা কথা মনে রাখা দরকার, বেনোজলের সঙ্গে মাছ যেমন আসে, তেমনি আসে সাপখোপ, বোয়াল। বোয়াল পুকুরে ঢুকে গেলে রুই, কাতলারাও রেহাই পায় না। বোয়ালের দাঁত ভীষণ ধারালো, খিদেও প্রচুর। তাই বেনোজলের পুকুর ভর্তিতে যাঁরা আহ্লাদিত হচ্ছেন, তাঁদের একবার বোয়ালদের বিপদটাও ভাবা দরকার।\nবেনোজল পুকুরে ঢুকে যাওয়ায় স্বচ্ছ জলও ঘোলা হয়ে যাচ্ছে। বিষয়টা আদিরা মেনে নিতে পারছেন না। ২০১১ সালের পর তৃণমূলে এমনটাই ঘটেছিল। রাজ্যে পরিবর্তনের পর সিপিএম সহ বামেদের স্রোত আছড়ে পড়েছিল। দলকে বড় করার আশায় তৃণমূলের নেতারা শুধু দরজা খুলেই দেননি, অতিথি জ্ঞানে আপ্যায়নও করেছিলেন। লাভপুরে মনিরুল ইসলাম সহ প্রায় গোট ফরওয়ার্ড ব্লকটাই তৃণমূলে ঢুকে গিয়েছিল। একই ঘটনা ঘটেছিল নানুরেও। ফরওয়ার্ড ব্লক থেকে যোগ দেওয়া অভিজিৎ সিংহ ওরফে রাণা তৃণমূলে যোগ দেওয়ার পর তিনিই হয়ে ওঠেন অনুব্রত মণ্ডলের ছায়াসঙ্গী ও প্রধান পরামর্শদাতা। আর তাতেই অনুব্রতবাবুর সঙ্গে দূরত্ব বাড়তে থাকে শেখ শাহনওয়াজ, তাঁর ভাই কাজল শেখের মতো তৃণমূলের দুর্দিনের নেতা-কর্মীদের।\nএমনকী, আশিস বন্দ্যোপাধ্যায়ের মতো অধ্যাপক মানুষও আত্মসম্মান বজায় রাখার জন্য কুঁকড়ে থাকতেন। এনিয়ে আদি তৃণমূলীদের মধ্যে তীব্র ক্ষোভ ছিল। এটা কোনও বিচ্ছিন্ন ঘটনা নয়, রাজ্যের প্রতিটি জেলায় এমন অজস্র উদাহরণ রয়েছে যেখানে জার্সি বদলে বামেরাই হয়ে উঠেছিলেন ঘাসফুল শিবিরের নিয়ন্ত্রক।\n‘লাল তৃণমূলে’র দাপটে দমবন্ধ হতে বসা আদি তৃণমূলীরাই বিভিন্ন এলাকায় পঞ্চায়েত ভোটে কোথাও নির্দল দাঁড় করিয়েছিলেন, কোথাও তলে তলে বিজেপিকে সমর্থন করেছিলেন। পঞ্চায়েত ভোটে বিক্ষুব্ধরা যে বীজ রোপন করেছিলেন, লোকসভা ভোটে সেটাই হয়েছে মহীরুহ।\nবিজেপির রাজ্য সভাপতি দিলীপ ঘোষ সম্ভবত বিপদটা কিছুটা হলেও উপলব্ধি করেছেন। তাই তিনি বোয়ালদের দলে অনুপ্রবেশ ঠেকাতে পুকুর পাড়ে জাল দেওয়ার একটা চেষ্টা করছেন। কেশপুরের আনন্দপুরে এক জনসভায় তাঁর ভাষণে অন্তত তেমন মনোভাবই প্রকাশ পেয়েছে। তিনি বলেছেন, ‘দল বাড়াতে হলে তৃণমূলকে ভাঙতে হবে। তাই তৃণমূল থেকে যাঁরা আসছেন তাঁদের নিতে হবে। কিন্তু, টাকাটা মিটিয়ে আসতে হবে।’\nগত লোকসভা ভোটের নিরিখে তৃণমূল কংগ্রেসের এক ধাক্কায় ১২টি আসন কমে গেলেও শতাংশের বিচারে ভোট বেড়েছে। সাধারণত কোনও দলের ভোট বাড়লে ভাঙন হয় না। কিন্তু, লোকসভা ভোটের পর বিভিন্ন জেলায় তৃণমূলের নেতারা বিজেপিতে যাচ্ছেন এবং যাওয়ার মরিয়া চেষ্টা চালাচ্ছেন। তৃণমূল থেকে বিজেপিতে মূলত দু’ধরনের নেতা কর্মী যাচ্ছেন। একটা অংশ যাঁরা দীর্ঘদিন দলে কোণঠাসা। ‘কাটমানি নেতাদের’ বিরুদ্ধে জেলা ও রাজ্য নেতৃত্বকে জানিয়েও কিছু করতে পারছিলেন না, তাঁরা যাচ্ছেন। আর যাচ্ছেন তাঁরাই, যাঁরা কাটমানি ও কমিশনের দৌলতে আজ জমি, বাড়ি, গাড়ির মালিক। তাঁরা বাঁচার তাগিদে বিজেপিতে ভিড়ছেন।\nদ্বিতীয় পর্যায়ের নেতাদের মধ্যে বেনোজলে গা ভাসানোর আকাঙ্ক্ষা প্রবল। কারণ রাজনীতিই এঁদের পেশা। ক্ষমতার সঙ্গে না থাকলে সংসার টানাই দায়। বিলাসিতা তো দূর অস্ত। এই সব কাটমানি নেতার একটাই পলিসি, এলো মেলো করে দে মা, লুটেপুটে খাই।\nনব্যদের নিয়ে বিজেপির আদিরা কী ভয়ঙ্কর চাপে এবং অশান্তিতে আছে, তা একটা ঘটনার কথা উল্লেখ করলেই কিছুটা মালুম হবে। বর্ধমান স্টেশন এলাকায় একদা সিপিএমের অ্যাকশন স্কোয়াডের লিডার বলে পরিচিত খোকন সেন ও তাঁর অনুগামীরা কিছুদিন আগে বিজেপিতে যোগ দেন। তার দু’দিনের মধ্যে বিজেপির যুবমোর্চার জেলা সভাপতি শ্যামল রায়ের সঙ্গে খোকনবাবুর লড়াই লেগে যায়। উভয় গোষ্ঠীর গণ্ডগোল এমন চরমে ওঠে যে, বিজেপি জেলা অফিসে গুলি পর্যন্ত চলে। তার জের হিসেবে শ্যামল রায়ের বাড়িতে হামলা হয়।\nজেলায় জেলায় নব্যদের নিয়ে বিজেপির আদিদের ক্ষোভ রয়েছে। আর এই ক্ষোভের অন্যতম কারণ যোগদানকারীদের বেশিরভাগই এক সময় হয় সিপিএমের হার্মাদ বাহিনীর সদস্য ছিলেন, অথবা তৃণমূলের ‘কাটমানি নেতা’। তাই এই সব নেতাকে নিয়ে স্বচ্ছ রাজনীতির স্লোগান মানুষ বিশ্বাস করবে না। উল্টে লোকসভা ভোটে যাঁরা নীরবে সমর্থন করেছিলেন, তাঁরা ফের নিঃশব্দেই মুখ ফিরিয়ে নেবেন।\n‘ফ্লোটিং ভোট’ যে মুখ ঘুরিয়ে নিতে পারে, সেটা বিজেপির পোড়খাওয়া নেতারা বুঝতে পারছেন। তাঁরা বলছেন, ভোটের ফল প্রকাশের পর যাঁরা আসছেন তাঁরা কেউই বিজেপির আদর্শের জন্য আসছেন না, আসছেন বাঁচার তাগিদে। কেউ কেউ লুটেপুটে খাওয়ার অভ্যাস বজায় রাখার আশায়। তাই দলের বৃদ্ধির কথা ভেবে লকগেট খুলে দিয়ে অবাধে বেনোজল ঢোকার সুযোগ করে দিলে পরিণতি ভালো নাও হতে পারে। কারণ অতি বৃদ্ধি অনেক সময় ক্যান্সারের লক্ষণ হয়ে থাকে।